Dho?! STORY: Hiyy ruheythoa. Ep26\nރައިޝާ މެސެޖް ހުޅުވާލައިފައި ކިޔާލިތަނާ ދެލޯ ބޮޑުވި އެވެ. ޒާމިން މެސެޖުކޮށްފައި އޮތީ ދައްތައާ ޒާހިދުބެގެ އެކްސިޑެންޓެއް ވެގެން އުޅޭ ވާހަކައާއި ވީ އެންމެ އަވަހަކަށް ހޮސްޕިޓަލަށް ދިއުމަށެވެ. ފޯނުން އެ ނަންބަރަށް ގުޅައިގެން ޖަވާބު ލިބެން ހޭދަވި މަދު ސިކުންތުކޮޅު އެތަކެއް ނުބައި ހިޔާލު އައިސް ސިކުނޑި ވަށައިލި އެވެ.\n"ހަ.. ހަލޯ.." ފޯނު ނެގުމާއެކު ރައިޝާއަށް އަވަސް އަވަހަށް ބުނެވުނެވެ. ދެވަނަ ސިކުންތުގައި އޭނަގެ ދޫ ބަންދުވީ އެކޮޅުން އިވުނު އަޑަކުންނެވެ.\n"ރައިޝާ!" ރައިޝާ ކުއްލިއަކަށް ހިމޭންވުމުން ޒާމިން ގޮވައިލި އެވެ.\n"ކޮބާ އަހަރެންގެ ދައްތައާ ޅިޔަނު؟ އެމީހުންނަށް ކިހިނެތްވީ؟" ރައިޝާގެ ހިތުގެ ތެޅުމަކަށް އެއްވެސް ބަދަލެއް ނާދެ އެވެ. ހިތް ބުނަނީ އާދައިގެ ކަމަކަށްވުރެ ބޮޑުކަމެއް ވެއްޖެކަމުގަ އެވެ.\n"ގޭގަ މަންމަ އެބައުޅޭތަ؟ އުޅެންޏާ ކުދިން ކައިރީ މަންމަ ބަހައްޓާފަ މިކޮޅަށް އައުން ރަނގަޅުވާނީ. އަހަރުމެން މިތިބީ ހޮސްޕިޓަލުގަ.." ޒާމިންގެ ބަސްތައް އެއީ އެއްފަހަރާ އައިސް ހިތަށް ހަރައިލެވުނު ކަށިތަކެއްފަދަ އެވެ. އެއަޑަށް ވިސްނާފައި ވަކި ގޮތެއް ނިންމާކަށް ރައިޝާއަކަށް ނޭނގުނެވެ.\n"ކީއްވެ އަހަންނަށް އެއްވެސް އެއްޗެއް ނުކިޔައިދޭން ތިއުޅެނީ؟" ރައިޝާގެ އަތްފިނިވެ ތުރުތުރު އަޅަން ފެށިވަރުން ފޯނު އަތުން ދޫވެދާނެ ކަހަލަ އެވެ.\n"އަވަހަށް އާދޭ!" ޒާމިން ޖަވާބުދިނީ އެވަރަށެވެ. އެއްވެސް އެއްޗެއް އޮޅުންފިލުވައިނުދީ ފޯނު ކަނޑާލައިފި އެވެ. ރައިޝާއަށް ވާނުވާ އެނގުނުއިރު ގޮސް ހުރެވުނީ މަންމަ ކޮޓަރި ދޮރުމަތީގަ އެވެ. ކޮންމެ ގޮތެއްވިއަސް މަންމަ ކައިރީ ނުބުނެ އަލަމް އެކަނި ބާއްވާފައި ދެވޭކަށް ނެތެވެ. މާބޮޑު މައުލޫމާތެއް ނެތި މަންމަ ކައިރީ އެވާހަކަ ބުނާނެ ގޮތެއްވެސް ނޭނގެ އެވެ. މަންމަ ކައިރީ އެވާހަކަ ބުނެފައި ނިކުމެގެން ހިނގައްޖެނަމަ ނުބައި ހިޔާލުތަކުން މަންމަގެ ސިކުނޑި ތޮރުފާނެ އެވެ.\nޓަކި ޖަހާލައިފައި ދޮރު ހުޅުވާލިއިރު މަންމަ އެނދުން ތެދުވަނީ އެވެ. ރައިޝާ ހިނގައިގެންފައި ގޮސް މަންމަ ކުރިމައްޗަށް ހުއްޓިފައި ފުރަތަމަވެސް އިސްޖަހައިލި އެވެ. ހިތްވަރު ހޯދުމުގެ ގޮތުން އަތް މުށްކަވާލައިފައި ގެނެސް ގައިގެ އެއްފަރާތުން ޖައްސާ ބާރުކޮށްލެވުނެވެ.\n"މަންމާ އަހަރެން ހޮސްޕިޓަލަށްދާން ޖެހިގެން މިދަނީ. މަންމަ އަހަރެން ގުޅަންދެން އަލަމް ކައިރީ މަޑުކޮށްލަންވީއެއްނު. އާޒީން ނުއެއްހޭލާނެއެއްނު.." ރައިޝާގެ ވާހަކަ އަހާފައި މަންމަގެ ނިތަށް ރޫގިނަވި އެވެ. "އެކިހިނެތްވީ ހޮސްޕިޓަލަށް ދާން ޖެހުނީ؟" އަމީރާ ސުވާލުކުރި އެވެ.\n"އަހަރެން ގޮއްސަ ގުޅާނަން..." ހިތްވަރުކޮށްފައި ރައިޝާ ބުނެލި އެވެ.\nމަންމައަށް އިތުރު އެއްޗެއް ނުބުނެވެނީސް ފުރަގަސްދީފައި ގޮސް ފެނުނީ ނިކުތްތަނެވެ. ހޮސްޕިޓަލަށް ދާން ހޭދަވި ވަގުތުކޮޅު އެހާ ދިގުކަމުގައި އިހްސާސް ކުރެވުނެވެ. ރައިޝާގެ ދެފައި ބިމުގައި ތަތްލީ އެމަޖެންސީރޫމުގެ ބޭރުގައި ތިބި ޒާމިންގެ އާއިލާ ފެނިފަ އެވެ. މަންމަގެ ކޮނޑުގައި އަތް އަޅާ ގެނެސް ކައިރިކޮށްލައިގެން ޒާމިން ހުރިއިރު މަންމަ ރޯން ހުރީ ޒާމިންގެ މޭގައި މޫނު ފޮރުވާލައިގެންނެވެ. ކައިރީގައި ބައްޕަ ދެކޮޅަށް ދެކޮޅަށް ހިނގަމުން އިރުއިރުކޮޅާ މޫނުގެ ދިގަށް އަތުން ފުހެލަ އެވެ. އެދެމީހުންގެ އިތުރަށް ވެސް ޒާހިދުއާ ގުޅުން ހުރި ތިމާގެ މީހުންތައް ވެސް އައިސް އެތަނަށް ޖަމާވެފަ އެވެ.\n"ރައިޝާ!" އެއްއަތުން މަންމަގެ ކޮނޑުގައި ހިފައިގެން އަނެއް އަތުން މަންމަގެ ބޮލުގައި ފިރުމަން ހުރެފައި އެނބުރިލި ވަގުތު ޒާމިންއަށް ރައިޝާ ފެނިގެން ގޮވާލި އެވެ.\nއެވަގުތު އެތާ ތިބި ގިނަބަޔަކު އެނބުރި ބަލަން ފެށި އެވެ. އެއްފަހަރާ އެތައް ލޮލެއް އޭނައަށް ހުއްޓުމުން ރައިޝާގެ ނުތަނަވަސްކަން އިތުރުވި އެވެ. ޒާމިންގެ މަންމަ ދުރަށް ޖެހިލާފައި ބަލައިލި ވަގުތު ޒާމިން މަންމައަށް އިވޭވަރަށް ކޮންމެވެސް އެއްޗެއް ބުނެފައި ރައިޝާއާ ގާތަށް އަންނަން ހިނގައިގެންފި އެވެ.\n"ކި.. ކިހިނެތް އެކްސިޑެންޓްވީ؟ އެމީހުން ތިބީ އެނިވަރސަރީ ފާހަގަކުރަން ގޭގައެއްނު..." ތުރުތުރު އަޅާއަޑަކުން ރައިޝާ ސުވާލުކުރި އެވެ.\n"ޑިނާ ނިންމާފަ އެމީހުން ރައިޑަކަށް ބޭރަށް ދިޔަކަމަށް ވަނީ...." ޒާމިން ކަނދުރާމަތީ ހިފައިލާފައި ބުނެދިނެވެ.\nރައިޝާގެ ސުވާލުތައް ވީ އިތުރެވެ އެހެން ވާންވީ ކީއްވެ ހެއްޔެވެ؟ އޭނަ ދައްތައަށް ގުޅައިގެން ވާހަކަދެއްކިތާ އަދި މާގިނައިރެއް ނުވެސްވެ އެވެ. ދައްތަ އޭރުވެސް އިނީ ގޭގަ އެވެ. އެހާ ކުޑަވަގުތުކޮޅެއްގެ ތެރޭގައި ބޮޑު އެކްސިޑެންޓެއް ހހިނގައިފާނެ ހެއްޔެވެ؟ އޭނަގެ ހިޔާލުތަކުން ނިކުމެވުނީ ޒާމިން އޭނަގެ ކޮނޑުގައި އަތް ޖައްސާލައިފައި އެތާ ހުރި ގޮނޑިތަކުން ގޮނޑިއެއްގައި އިށީންނާށޭ ބުނީމަ އެވެ. ބޯޖަހާލައިފައި ގޮސް އެތާ ރަނގަޅަށް ނުވެސް އިށީނދެވި އުޅެނިކޮށް އެމަޖެންސީ ރޫމުގެ ދޮރު ހުޅުވުނު އަޑު އިވުނެވެ.\nއެހެން އެންމެން ފަދައިން ރައިޝާގެ ނަޒަރުވެސް އެދިމާއަށް ދިޔަ އެވެ. ޑޮކްޓަރު ކައިރީ ހުރި ނަރުސްކުއްޖާ އެހީ އިމްޝާގެ އާއިލާއަކީ ކޮބައިތޯ އެވެ. އެޖުމްލަ ނިމުނުއިރު އެންމެ ކުރީގައި ގޮސް ހުރީ ރައިޝާ އެވެ. ފަހަތުގައި ޒާމިން ހުއްޓިފައި ކޮނޑުގައި ހިފައިލީ ޑޮކްޓަރުގެ މޫނުން ކޯއްޗެއް ދޭހަވެގެން ކަމެއް ނޭނގެ އެވެ. ދެން އައި މަދު ސިކުންތުކޮޅަކީ ރައިޝާގެ މުޅި ހަޔާތުގައި ދެކުނު އެންމެ ހިތްދަތި ވަގުތުކޮޅެވެ.\nޑޮކްޓަރު އިސްޖަހާލައިފައި އިމްޝާގެ ފުރާނަ ސަލާމަތް ނުކުރެވުނު ވާހަކަ ބުނިއަޑު އޭނަގެ ކަންފަތުގައި ހަރުލީ ހުވަފެނެއްގައި އޮތްވާ މާ ދުރުން އިވުނު އަޑެއް ފަދައިންނެވެ. ވަށައިގެން ތިބި އެންމެންގެ އަޑު ކެނޑި ތަކުރާރުކޮށް އެއް ޖުމްލައެއް އޭނަގެ ކަންފަތުގައި ގުގުމަން ފެށި އެވެ. ވަށައިގެންވި އެންމެން އޭނަގެ ނަޒަރުން އެއްކިބާވެ ހޯލްތެރޭގައި އެކަނި ހުރެވުނުކަމުގެ އިހްސާސް ކުރެވުނެވެ. އަދި އެ އެއްޖުމްލަ ފަހަރަކަށްވުރެ ގަދަވަމުން އައިސް ކަންފަތް ފަޅައިގެންދާން ކައިރިވުމުން ދެކަންފަތުގައި އަތްއަޅާ ބާރުކޮށްލެވުނެވެ. މޫނުމައްޗަށް އަނދިރިވާހެން ހީވެފައި ދެން ވީގޮތެއް ނޭނގުނެވެ..\nހޭވެރިކަންވީއިރު ރައިޝާގެ ކަރުތެރެ ވީ ހިކިފަ އެވެ. ލޯ ހުޅުވާލުމުން އަލިގަދަވެ އަވަހަށް ލޯ މަރައި ބާރުކޮށްލެވުނެވެ.\n"ފެން ފޮދެއް.." ރައިޝާގެ ދުލުން އެލަފްޒް ނިކުތްހާ އަވަހަށް ކައިރީ އިން ކޮންމެވެސް މީހަކު ގޮނޑި ދުރުކޮށްލާފައި ތެދުވި އެވެ.\nއެމީހަކު ފެން ހިފައިގެން އައިސް ކައިރިވުމާއެކު ރައިޝާގެ ނޭފަތުގައި ހަރުލީ އޭނައަށް ފަރިތަ ސެންޓެއްގެ ވަހެވެ. އެވަގުތު ދެލޯ ހުޅުވުނީ ކުއްލިއަކަށެވެ. އޭނައަށް ހިޔަނި އަޅައިގެން އައިސް ކައިރީ ހުރި ޒާމިންގެ މޫނު ދެކެފައި މިފެންނަނީ ހުވަފެނެއް ބާވައޭ ހީވެ އަނެއްކާވެސް ލޯ މަރައިލެވުނެވެ. ދެވަނަ ފަހަރަށް ހުޅުވާލިއިރުވެސް ޒާމިން ހުއްޓެވެ.\n"ތެދުވަންވީނު!" ޒާމިން ލަފާދިނެވެ.\nރައިޝާ ބޯޖަހާލައިފައި މަޑުމަޑުން ތެދުވެ އިށީންއިރު ބޮލަށް އެނބުރުން އަރާގޮތްވާހެން ހީވެގެން އެނދުގެ ކައިރިފަށުގައި ބާރަށް ހިފަހައްޓައިލެވުނެވެ. ޒާމިން އޭނަގެ ތުނބުގައި ފެންތަށި ޖެއްސުމުން އެއިން ކޯވަރެއް ދަމާލައިފައި އަނެއް އަތުން ފެންތަށި ދުރުކޮށްލި އެވެ. ޒާމިން އެވަގުތު ފެންތަށި ބަހައްޓާފައި އައިސް ކުރިން އިންތަނުގައި އިށީންއިރު ރައިޝާއަށް ފަރުވާވެ އެމޫނަށް ބަލައިލެވުނެވެ. އެމޫނުގައިވި ވަރުބަލި ކަމާއި ހިތާމައިގެ ކުލަވަރުގެ ހަޤީޤަތް ދެނެގަންނަން އޭނަ ބޭނުންވި އެވެ. އޮވެވުނު ތަނާއިމެދު އޭނައަށް ވިސްނައިލެވުނީ އަދި އޭގެ ފަހުންނެވެ.\nކައިރީ ހުރި ހުސް އެނދުތައް ފެނިފައި، އެއީ ހޮސްޕިޓަލްކަން ދޭހަވެފައި ނެގީ ސިކުންތުކޮޅެކެވެ. އެއްފަހަރާ ހުރިހާ ކަމެއް ހަނދާންވެގެން އައީ މޭގައި ޖަހާލެވުނު އެތިފަހަރެއް ފަދައިންނެވެ.\n"ދައްތަ... ޒާމިން އަހަރެންގެ ދައްތަ.." ރޮއިގަނެވުމާއެކު އެނދުން ތިރިއަށް އެޅުނު ފުރަތަމަ ފިޔަވަޅާއެކު ޒާމިން ތެދުވެ އޭނަގެ އަތުގައި ހިފެހެއްޓި އެވެ.\n"އަހަރެން ދައްތަ ކައިރިއަށް ގެންގޮސްދީ! ހެޔޮނުވާނެ!" ގިސްލަމުން ޒާމިންގެ ޓީޝާޓް މޭމަތީގައި ދެއަތތުން ހިފާ ބޮނޑިކޮށްލައިފައި ރައިޝާ އާދޭސްކުރި އެވެ. ޒާމިން ބޯޖަހާލިއިރު އޭނައަށްވެސް ވާހަކަނުދެއްކިގެން އުޅޭކަން ދޭހަވި އެވެ.\nޒާހިދުބެ އަދިވެސް ހޭނާރާ ކަމާއި އައިސީޔޫގައި އޮތްކަން ރައިޝާއަށް ބުނެދިނީ ދިޔަ މަގުމަތީގައި ޒާމިން އެވެ. ދައްތަގެ މޫނު ބެލުމުގެ ފަހު ވަގުތުތައް ކުރިއަށް ދިޔައިރު ޒާހިދުބެ ހޭ އަރާނެ އިރެއްވެސް ނޭނގެ އެވެ. ހޭއަރާއިރު އޭނަގެ ދެދަރިންނާއި އޭނަ އެކަނިކޮށްލާފައި އަނބިމީހާ ހިނގައްޖެކަން އެނގޭވަގުތު އެހިތަށް ކުޅަދާނަ ވެސް ނުވާނެ އެވެ. ހަމައެކަނި އއެހިޔާލުން ވެސް ރައިޝާގެ ކަރުނަތައް ވީ އިތުރެވެ. ކާރުތެރޭ އިނދެ މުޅި ދަތުރު އޭނަ ހޭދަކުރީ ރުއިމުގަ އެވެ. ކައިރީގައި ޒޒާމިން އިނދެ އޭނަގެ ބޮލުގައި ފިރުމަމުން ދިޔަ ނަމަވެސް ނުރޯށޭ ނޫނީ ހުއްޓައިލާށޭފަދަ އެއްވެސް ވާހަކައެއްނުދައްކަ އެވެ. އެހިތްދަތިވަގުތު ހިމޭންކަމާއެކު ކައިރީގައި އިންކަން ވެސް ރައިޝާއަށް ވީ ލިބުނު ކުޑަ ނަމަވެސް ހިތްވަރަކަށެވެ.\nފުސްގަނޑެއް ފަދައިން ދުވަހުގެ ބާކީބައި ހޭދަވެގެން ދިޔަ އެވެ. ހިނަވާގޭ ކައިރިއަށް އެއްވެފައިވާ މީހުންގެ ތެރޭގައި ރައިޝާގެ ހަޔާތުގައި ދުވަހަކު ނުދެކޭ މީހުންނާއި އެތަކެއް އަހަރު ކުރިން އެންމެ ފަހަރަކު ފެނިފައިވާ މީހުންވެސް ހިމމެނެ އެވެ. ބްރިޖްމަތީ ހިނގި އެކްސިޑެންޓްގެ ވާހަކަ ނޫސްތަކަށް އަރާފައި އޮތުމުން ގިނަ ބައެއްގެ ސަމާލުކަމަށް އައެވެ. ޒާހިދުމެން ދުއްވި ސައިކަލުގައި ޖެހުނު ބަހުގައި ދަތުރު ކުރި އެއްވެސް ބަޔަކަށް މާބޮޑު ގެއްލުމެއް ނުލިބި ސަލާމަތްވި އެވެ. އެކަމަކު އެ އެކްސިޑެންޓްގެ ސަބަބުން އިމްޝާއާއި ޒާހިދުގެ އާއިލާއަށް ލިބުނު ގެއްލުން ދުވަހަކުވެސް ފޫނުބެއްދޭނެ އެވެ.\nއިމްޝާގެ މޫނުދެކެން އައި މީހުންގެ ތެރެއިން އަކީލްއާ ރިއާނާ ވެސް ފެނުނެވެ. ރައިޝާއަށް އެމީހުން ފެނުނީ ވަދެފައި ނިކުންނަނިކޮށެވެ. ރިއާނާ ރޯތީވެ އަކީލް އުޅެނީ އެދަރިފުޅު މަސަލަސް ކުރުމުގަ އެވެ. އޭރު ރައިޝާ ވެސް ހުރރީ އަލަމް ކޮނޑުމައްޗަށްލައިގެންނެވެ. އެތައް އިރެއް ވަންދެން މެދުނުކެނޑި ރުއިމުގެ ސަބަބުން އޭނަގެ ދެލޮލުން ކަރުނަ ހުސްވެފައިވާ ކަހަލަ އެވެ.\nކުޑައިރުކޮޅަކަށް އަކީލްއަށް ހީވީ އޭނައާ ދިމާއަށް އަންނަން އުޅުނުހެންނެވެ. އެކަމަކު ދެން ފެނުނީ ހުއްޓުނު ތަނެވެ. އެއީ ކީއްވެކަން ރައިޝާއަށް އެނގުނީ ފަހަތުގައި ހުރި ޒާމިން ވާހަކަދެއްކީމަ އެވެ. ނިދިފައި އޮތް އަލަމް ކޮނޑުމައްޗަށް ލައިގެން ހުރެ ވަރުބަލިވެދާނެތީ އޭނައަށް ދޭށޭ ބުނެ ވާހަކަދެއްކި އަޑު އިވުމުން އެދިމާއަށް އެނބުރެވުނެވެ. ޒާމިން އޭނަގެ އަތުން އަލަމް ނެގުމުން ރައިޝާ އެކުއްޖާގެ ޓީޝާޓު ހިއްލިފައިވާ ތަންކޮޅު ރީތިކޮށްލަދިނެވެ. އެހަރަކާތުގެ ތެރޭގައި ދެމީހުންގެ އަތާއި އަތް ބީހުނު ވަގުތު ދެމީހުންނަށް އެކަކު އަނެކަކަށް ބަލައިލެވުނެވެ. ޒާމިން ދެން ބަލައިލީ ފަހަތުން ފެންނަން ހުރި އެހެން މީހަކަށެވެ. އަކީލް މަތިން ރައިޝާ ހަނދާންވީ ދެނެވެ. އޭނަ އެނބުރުނުއިރު އަކީލް ފުރަގަސްދީފައި ދަނީ އެވެ. އޭނަ ދެން އެނބުރުނުއިރު ޒާމިންގެ މޫނުން ހަމަޖެހުމުގެ ކުލަވަރު ފެނުނު ކަމުގައި ހީވީ ނުބައި ވަހުމަކުން ހެއްޔެވެ؟ ރައިޝާއަކަށް އޭގެ ޖަވާބެއް ނޭނގުނެވެ.\nދައްތަ ވަޅުލާފައި އައިސް ގެއަށް ވަން ވަގުތަކީ އެގެ ދޫކޮށް އެހެން ތާކަށް ދާން އޭނަގެ ހިތް އެދުނު ވަގުތެވެ. އެގެއަށް ބަދަލުވުމަށްފަހު ގިނަ ދުވަސްތަކެއް ނުވެ ދައްތަގެ ކައިވެނި ކުރެވުނު ނަމަވެސް ދައްތަގެ އެތަކެއް ހަނދާން އެގޭގެ ކޮންމެ ދިމާއެއްގައި ވި އެވެ. ދެންމެ ދެންމެ ހީވަނީ ދައްތަ ވާހަކަދައްކަމުން ކޮންމެވެސް ދިމާއަކުން ނިކުމެގެން އއަތުވެދާނެ ހެންނެވެ. އަލަމް އިރު އޮއްސުނުތަނާ ހޭލައިގެން ރޯން ފެށުމުން ރުއްސަން ވެގެން މަންމައަށް ގުޅަން ހިނގާށޭ އޭނައަށް ބުނެވުނެވެ. ދައްތަގެ ލޮލުގެ ނޫރުފަދަ އެދަރިފުޅުގެ ރުއިމުގެ އަޑަކަށްވެސް ދައްތަ ދެން ނާންނާނެކަން ހަނދާންވެފައި އަނެއްކާ ވެސް ރޮވުނީ އެވެ. އޭނަ ރޯތަން ފެނިގެން އަލަމްގެ ރުއިމުގެ އަޑު ވެސް ހައްތަހާ ގަދަވީ އެވެ.\nއިމްޝާ ވަޅުލިތާ ދެ ދުވަސް ފަހުން ޒާހިދުއަށް އިތުރު ފަރުވާ ދިނުމަށްޓަކައި ރާއްޖެއިން ބޭރަށް ގެންދިޔަ އެވެ. އަލަމް ފުރަތަމަ ދުވަހުން ފެށިގެން ބެލީ ރައިޝާ އެވެ. އެކަމަކު އާޒީން، ޒާހިދުގެ މަންމަ ގެންގޮސް ބެހެއްޓީ އާޒީންގެ ބޮޑުދައިތައެއްގެ ކައިރީގަ އެވެ.\nފުރީއްސުރެ ޒާމިން ކޮންމެ ދުވަހަކު އެއްފަހަރު އަލަމްއާ ވާހަކަދައްކަން ގުޅަ އެވެ. ޒާހިދުއާ ބެހޭގޮތުން އަހާލާއިރަށް ޒާމިންގެ އަޑަށް މާޔޫސްކަން ވެރިވެދާނެ އެވެ. އޭގެ ހަފްތާއެއް ފަހުން ޒާމިން އެއް ރޭ ގުޅީ ރައިޝާއަށް ނިދިފައި އޮތްވަ އެވެ.\n"ހަލޯ.. ޒާމިން..؟" އެކޮޅުން އަޑެއް ބަޑެއް ނީވިގެން ނަންބަރު ބަލައިލާފައި ރައިޝާ ގޮވާލި އެވެ. އޭނަގެ ހިތް ކުދިކުދިކޮށްލީ ކަންފަތުގައި ޖެހުނު ޒާމިންގެ ރުއިމުގެ އަޑެވެ. -- ނުނިމޭ --\n"މުއާއްޒަ"ގެ ހަނީމޫން ހައިޑްއަވޭގައި\nމުއާ-އައްޒަ ކައިވެނިކޮށްފި! މަރުހަބާ\nމަންޑޭގެ ބޮޑުބެރުގެ އަޑު އަދިވެސް ވަރަށް ގަދަ\nމިހާރު ކަމަކީ ކްރޮސްރޯޑްސް އަށް ދިއުން\nމިއަދު މުޅި މާލޭގައި ވެޑިން ޕާޓީތައް!


އެމް.އެން.ޑީ.އެފް ނޮދަން އޭރިއާ - ވިކިޕީޑިއާ\nއެމް.އެން.ޑީ.އެފް ނޮދަން އޭރިއާ\nދިވެހިރާއްޖޭގެ ޤައުމީ ދިފާޢީ ބާރު ( މޯލްޑިވްސް ނޭޝަނަލް ޑިފެންސް ފޯސް ) ގެ ނޮދަން އޭރިއާއަކީ ދިވެހި ސިފައިންގެ ޚިދުމަތް ރާއްޖޭގައި ދިނުމަށް ޤާއިމުކޮށްފައިވާ ހަތަރު އޭރިއާ ކޮމާންޑްގެ ތެރެއިން ރާއްޖޭގެ އުތުރުގައި އޮންނަ އޭރިއާ ކޮމާންޑެވެ. މި އޭރިއާ ކޮމާންޑް އުފެދުނީ3ޑިސެމްބަރ 2009 އެވެ. ނޮދަން އޭރިއާ ރަސްމީކޮށް އިފްތިތާޙް ކުރެއްވީ ރާއްޖޭގެ ރައީސުލްޖުމްހޫރިއްޔާ އަދި ކޮމާންޑަރ އިން ޗީފް އަލްފާޟިލް މުޙައްމަދު ނަޝީދެވެ.\nނޮދަން އޭރިއާގެ ހެޑްކްއޯޓާޒްއަކީ ހދ. ހަނިމާދޫއެވެ. އެހެންނަމަވެސް ވަގުތީ ގޮތުން އެމް.އެން.ޑީ.އެފް ނޮދަން އޭރިއާ ހެޑްކްއޯޓާޒް ޤާއިމުކޮށް ހިންގަމުންދަނީ ޅ. މާފިލާފުށީގައެވެ. ނޮދަން އޭރިއާގައި5ޕޯސް ޤާއިމުކޮށްފައިވެއެވެ. އެއީ ހެޑްކްއޯޓާޒް ވަގުތީ ގޮތުން ހިންގަމުންދާ ޅ. މަޑިވަރު ޕޯސްޓާއި، ޅ. މާފިލާފުށީ ޕޯސްޓާއި، ހދ. ހަނިމާދޫ ޕޯސްޓާއި، ހދ. ކުޅުދުއްފުށީ ޕޯސްޓާއި، ހއ. އުލިގަމް ޕޯސްޓެވެ. ރ. މީދޫގައި ނޮދަން އޭރިއާގެ ޕޯސްޓެއް ޤާއިމު ކުރުމަށް ސަރުކާރުންވަނީ އެކަމަށް ޚާއްޞަ ބިމެއް ހަމަޖައްސަވައި ދެއްވާފައެވެ.\nނޮދަން އޭރިއާގައި ޖުމުލަ7އަތޮޅު ހިމެނެއެވެ. އެއީ ރާއްޖޭގެ އެންމެ އުތުރުގައިވާ7އަތޮޅު ކަމަށްވާ ހއ (ތިލަދުންމަތީ އުތުރުބުރި)، ހދ (ތިލަދުންމަތީ ދެކުނުބުރި)، ށ(މިލަދުންމަޑުލު އުތުރުބުރި)، ނ(މިލަދުންމަޑުލު ދެކުނުބުރި)، ރ(މާޅޮސްމަޑުލު އުތުރުބުރި)، ބ (މާޅޮސްމަޑުލު ދެކުނުބުރި) އަދި ޅ.(ފާދިއްޕޮޅު) އަތޮޅެވެ. އެމްއެންޑީއެފް ނޮދަން އޭރިއާ ނިސްބަތްވާ7އަތޮޅުގެ އެންމެ އުތުރުގައިވާ ތިން އަތޮޅު ހިމެނެނީ މަތިއުތުރު ސަރަޙައްދުގައެވެ. އަނެއް4އަތޮޅު ހިމެނެނީ ރާއްޖޭގެ އުތުރު ސަރަޙައްދުގައެވެ.\nނޮދަން އޭރިއާގެ ކޮމާންޑަރަކީ ބްރިގޭޑިއަރ ޖެނެރަލް އަޙްމަދު މުހައްމަދެވެ. ނޮދަން އޭރިއާގެ ޑެޕިއުޓީ ކޮމާންޑަރަކީ މޭޖަރ އަޙްމަދު ޖިހާދެވެ. ކޮމާންޑް ސާރޖަންޓް މޭޖަރ އަކީ ވއ.2 ޢަބްދުﷲ ސަޢީދެވެ.\nނޮދަން އޭރިއާ އޮޕަރޭޝަން ހާލަތްތަކުގައި މަސައްކަތްކުރުމަށް ތިން ކޮމްޕޯނަންޓް ވަނީ ޤާއިމުވެފައެވެ. އެއީ މެރިންކޯ ކޮމްޕޯނަންޓް އާއި ކޯސްޓްގާޑް ސްކޮޑްރަން އަދި ސާރވިސް ސަޕޯޓް ކޮމްޕޯނަންޓެވެ. މި ތިން ކޮމްޕޯނަންޓްގެ އިދާރީ ހުރިހާ ކަމެއް ބަލަހައްޓަމުން ގެންދަނީ ނޮދަން އޭރިއާގެ ހެޑްކްއޯޓާޒް އިންނެވެ. މެރިންކޯ ކޮމްޕޯނަންޓްގެ ގޮތުގައި ނޮދަން އޭރިއާއާ އެޓޭޗްކުރެވިފައިވަނީ މެރީންސް ޑިޕްލޮއިމަންޓް ޔުނިޓް6އެވެ. އެމްޑީޔޫ6ގެ ޕީއެލް އަކީ ލެފްޓަނަންޓް އަޙްމަދު ޝަފީޤެވެ. ކޯސްޓްގާޑް ސްކޮޑްރަންގެ ކޮމާންޑަރަކީ ނޮދަން އޭރިއާގެ ޑެޕިއުޓީ ކޮމާންޑަރ މޭޖަރ އަޙްމަދު ޖިހާދެވެ. ނޮދަން އޭރިއާގެ ސާވިސް ސަޕޯޓް ކޮމްޕޯނަންޓަށް ހަމަޖެއްސެވި ކޮމާންޑަރ ފަސްޓްލެފްޓިނަންޓް ޢަބްދުﷲ މުނާޒް ސިފައިންގެ ޚިދުމަތުން ޝަރަފުވެރިކަމާއެކުވަނީ ރިޓަޔަރ ކުރައްވާފައެވެ.\nނޮދަން އޭރިއާގެ ހެޑްކްއޯޓަރޒްގައި ސްޓާފް އޮފިސަރުންގެ ގޮތުގައި މިވަގުތު3އޮފިސަރަކު މަސައްކަތް ކުރައްވައެވެ. އެއީ ލެފްޓިނަންޓް މުޙައްމަދު ފަރީމް އާއި ލެފްޓިނަންޓް އިސްމާޢީލް ޝަފީޤް އާއި ލެފްޓިނަންޓް މުޙައްމަދު ނަޒީމެވެ. ލެފްޓިނަންޓް މުޙައްމަދު ފަރީމަކީ ހދ. ކުޅުދުއްފުށި، ހދ. ހަނިމާދޫ އަދި ހއ. އުލިގަމް ޕޯސްޓްގެ އޮފިސަރ އިންޗާޖެވެ. ލެފްޓިނަންޓް އިސްމާޢީލް ޝަފީޤް އަކީ އޮޕަރޭޝަން އޮފިސަރެވެ. ލެފްޓިނަންޓް މުޙައްމަދު ނަޒީމަކީ އެޑްމިނިސްޓްރޭޝަން އޮފިސަރެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 25 ޑިސެމްބަރު 2011، 10:25 ގައެވެ.


ކައިވެނި ރުޖޫޢަކުރުން – DhiSalafiyyah\nފުރަތަމަ ފަހަރު ވަރިކޮށްފައި ޢިއްދައިގާ އިންދާ ރުޖޫޢަ ކުރީއެވެ. ޢިއްދަ ހަމަނުވަނީސް ރުޖޫޢަކޮށްފައި އަނެއްކާ ދިމާވި ކަމަކާއި ގުޅިގެން ވަރިކުރީއެވެ. އޭރުވެސް ފުރަތަމަ ވަރީގެ ޢިއްދާ ހަމަ ނުވެއެވެ. ސުވާލަކީ މިމުއްދަތުގެ ތެރޭގައި އަލުން ރުޖޫޢަ ކުރެވިދާނެތޯއެވެ؟\nالحمد لله والصلاة والسلام على نبينا محمد وعلى آله وأصحابه أجمعين.ކޮންމެއަކަސް މިސުވާލުގެ ޖަވާބަށް ދިއުމުގެ ކުރީގައި މުހިއްމު ދެތިން ނުކުތާއެއް ފާހަގަކޮށްލާނަމަވެ. الله سبحانه وتعالى ކީރިތި ޤުރުއާނުގައި ވަޙީ ކުރައްވާފައިވެއެވެ:”مَنْ عَمِلَ صَالِحاً مِنْ ذَكَرٍ أَوْ أُنْثَى وَهُوَ مُؤْمِنٌ فَلَنُحْيِيَنَّهُ حَيَاةً طَيِّبَةً ” (سورة النخل: 97)\n“ފަހެ ފިރިހެނުންގެ ތެރެއިން ވިޔަސް އަދި އަންހެނުންގެ ތެރެއިން ވިޔަސް ޞާލިޙް ހެޔޮ ޢަމަލްތައް ކޮށްއުޅޭ މީހުން، އެއީ މުއުމިނެއްކަމުގައި ވާނަމަ އެމީހަކަށް ރަނގަޅު ބާއްޖަވެރި ދިރިއުޅުމެއް ތިމަން الله ދައްކަވާ ހުށީމެވެ.” (ސޫރަތުއް ނަޚްލް: 97)\nކައިވެންޏަކީ އަންހެނަކާއި ފިރިހެނަކާއި ދެމެދު ޝަރުޢީ ގޮތުން ގުޅާލެވޭ ގުޅާލުމެކެވެ. އެއީ އަބަދު އަބަދަށް ދެމީހުންގެ ޙަޔާތް ވޭތުކުރުމުގެ މަޤްޞަދުގައެވެ. އިންސާނުންނަކީ ބަލިކަށި ބައެއްގެ ގޮތުގައި ޚަލްޤު ކުރެވިފައިވާ ބައެއް ކަމުން ދެމަފިރީން ކަމުގައި ވިޔަސް ނުވަތަ ގާތް ތިމާގެ މީހުންނާއި އެނޫން މީސްމީހުންގެ ދެމެދުގައިވެސް، އެކިއެކި މައްސަލަތައް ޖެހުމަކީ އެއީ ނުވެ ނުދާނޭ ކަމެކެވެ. ކިއެއްހެއްޔެވެ. އެއީ އިލާހީ ޤާނޫނުވެސް މެއެވެ.\nމިގޮތުން ދެމަފިރިން ރުޅި އައިސް ނުވަތަ މައްސަލަޖެހޭ ކޮންމެ ވަޤުތެއްގައި ވަރިފަށަށް އެރުމަކީ އެކަމުގައި އޮތް ޙައްލެއް ނޫނެވެ. އެފަަދަ ޙާލަތެއް ކުރިމަތިވެއްޖެނަމަ ދެފަރާތުންވެސް ވީހާވެސް ބޮޑަށް ރުޅި މައިތިރިކޮށް ޞުލްޙަވެރި ވެވޭތޯ މަސައްކަތް ކުރާނީއެވެ. އެގޮތަށް ޙައްލު ނުވެއްޖެނަމަ ދެފަރާތުގެ ޢާއިލާއިންވެސް މީހުން ބައްދަލުވެ މަޝްވަރާކޮށް އެކަމެއް ޙައްލު ކުރެވޭތޯ ބަލާނީއެވެ. އެގޮތުންވެސް ޙައްލު ނުވެ އަދި އެކީގައި އުޅުމަކީ ނާދިރު ކަމެއްކަމަށް ދެފަރާތައް ފެނިއްޖެ ޙާލަތެއްގައި ނަމަ، ޞުލްޙަވެރިކަމާއި އެކު ދެމީހުން ވަކިވާނީއެވެ.\nސުވާލުގެ ޖަވާބުގައި ދަންނަވަމެވެ. ފުރަތަމަ ފަހަރު ވަރި ކުރުމަށްފަހު ޢިއްދައިގެ މުއްދަތުގެ ތެރޭގައި (އެބަހީ ތިން ޙައިޟު ނިމުމުގެ ކުރިން) ކައިވެނި ރުޖޫޢަކޮށްފި ކަމުގައިވާނަ، ޢިއްދަ ކެނޑުނީއެވެ. އެއަށްފަހު އިތުރަށް ގުނާކަށް ޢިއްދައިގެ މުއްދަތެއް (އެޢިއްދައިގައެއް) ބާކީއެއް ނޯންނާނެއެވެ. އެގޮތުން ދެން ހިނގާނީ އަނެއްކާވެސް ކައިވެނިވެފައިވާ މީހެއްގެ ޙުކުމެވެ. އަދި ހަމައެހެންމެ ދެން ބާކީ އޮންނާނީ ދެވަރިއެވެ. (ޢިއްދައިގެ މުއްދަތު ހަމަވުމަށްފަހު ކައިވެނި ރުޖޫޢައެއް ނުކުރެވޭނެއެވެ. އޭރުން ދެން ޖެހޭނީ އަލުން އާ ޢަޤުދަކާއި އެކު އާ ކައިވެންޏެއް ކުރާށެވެ.)\nފުރަތަމަ ފަހަރު ރުޖޫޢަކުރުމަށްފަހު އަނެއްކާވެސް ވަރިކޮށްފި ކަމުގައިވާނަމަ، މިވަރި ކުރި ހިސާބުން އަންހެން މީހާގެ ޢިއްދައިގެ ދުވަސްތައް (އެބަހީ ތިން ޙައިޟު) އަލުން ގުނަން ފެށުނީއެވެ. މިމުއްދަތުގެ ތެރޭގައި ކައިވެނި އަލުން ރުޖޫޢަ ކުރުމުގައި އެއްވެސް މައްސަލައެއް ނެތެވެ. މިގޮތުން މިމުއްދަތު ނިމުމުގެ ކުރިން ރުޖޫޢަކޮށްފި ކަމުގައިވާނަމަ އެބެލެވޭނީ ދެވަނަ ރުޖޫޢު ކަމަށެވެ. އޭރުން ދެން ބާކީ އޮންނާނީ އެއްވަރިއެވެ. އެހެންނަމަވެސް ތިންވަނަ ފަހަރަށް ވަރިކޮށްފި ނަމަ ދެން ރުޖޫޢައެއް ނުކުރެވޭނެއެވެ. އެއަށްފަހު ވަރި ކުރި ފިރިހެނާއަށް އެއަންހެންނާއާއި ކައިވެނި ކުރެވޭނީ، އެއަންހެނާ އޭނާގެ ޢިއްދަ ހަމަކޮށް އަދި އެއަށްފަހު އެހެން ފިރިހެނަކާއި ޞައްޙަ ކައިވެންޏެއްކޮށް ޖިމާޢުވެފައި ވާނަމައެވެ. (މިފަދަ ޙާލަތެއްގައި ހަމައެކަނި ފަށްކެނޑުމަށްޓަކައި އިނދެއުޅުމަކީ އިސްލާމްދީނުގައި ޙަރާމް ކުރައްވާފައިވާ ކަމެކެވެ.)


Shaahu Hiley Kulhedhin Filmuthah Engeytha? – Iru\nޝާޙު ހިލޭ ކުޅެދިން ފިލްމުތައް އެނގޭތަ؟\nބޮލީވުޑުގެ މަޝްހޫރު ފިލްމީ ތަރި ޝާހްރުކް ޚާން، އަކީ ބޮލީވުޑްގައި މިލިއަނުން އާމްދަނީ ހޯދާ ފަންނާނެކެވެ. ހަމައެހެންމެ ޝާހު އަކީ މުއްސަނދިންގެ ލިސްޓުގައިވެސް ހިމެނޭ ފަންނާނެކެވެ.\nއެހެން ނަމަވެސް އޭނާ ބައެއް ފިލްމުތައް ހިލޭ ކުޅެދިންކަން އެނގޭހެއްޔެވެ. އެގޮތުން ޝާހު ވަނީ ކްރޭޒީ4 ގެ ބަޖެޓެއް ނެތުމުގެ ސަބަބުން އޭނާގެ ރޯލު ހިލޭ ކުޅެދީފައެވެ. މީގެއިތުރުން ބޫތްނާތް ރިޓާން އާއި ދުލްހާ މިލްގަޔާ ގައި އޭނާގެ ރޯލުތައްވެސް އެއީ ހިލޭ ކުޅެދީފައިވާ ފިލްމްތަކެކެވެ.\nޝާހްރުކް ޚާން އަކީ ދިވެހިންގެ ތެރޭގައިވެސް މަޤްބޫލު ކަމެއް ހޯދާފައިވާ ފަރާތެކެވެ. މިގޮތުން 1992 ވަނަ އަހަރު ފިލްމް ކުޅެން ފެށީ ޝާހްރުކްއަށް މިހާތަނަށްވަނީ ގިނަ އެވޯޑްތަކެއްވެސް ލިބިފައެވެ. ޝާހްރުކް ޚާން އަށް މިހާތަނަށް 14 ފިލްމް ފެއަރ އެވޯޑާއި މިހާތަނަށް 30 ފަހަރު މިއެވޯޑަށް ނޮމިނޭޓްވެފައިވެއެވެ.\nކޮންދޮގެއް ހަދާކަށް ސރކ އެންމެ ފުރަތަމަ ފިލްމު ދީވާނާ ރިލީސް ވެއްޖެ 1992ގައި


ދިއްދޫ ނެކްސްޓް ބައި ވޮލީބޯޅަ މުބާރާތުގައި ބައިވެރިވުމުގެ ފުރުސަތު ހުޅުވާލައިފި! | Sandhaanu\nދިއްދޫ ނެކްސްޓް ބައި ވޮލީބޯޅަ މުބާރާތުގައި ބައިވެރިވުމުގެ ފުރުސަތު ހުޅުވާލައިފި!\nހއ.ދިއްދޫގައި އޮންނަ “ނެކްޓް ބައި ވޮލީބޯޅަ މުބާރާތް 2020” ގައި ބައިވެރިވުމުގެ ފުރުސަތު ހުޅުވާލައިފިއެވެ. މި މުބާރާތަކީ ހއ.ދިއްދޫ އިޖުތިމާޢީ މަރުކަޒާއި ނެކްސްޓް ބައި ފިހާރަ ގުޅިގެން ކުރިޔަށް ގެންދިޔުމަށް ހަމަޖެހިފައިވާ މުބާރާތެކެވެ.\nމިމުބާރާތުގެ އެންމެ ބޮޑު އެއް މަޤްސަދަކީ ވޮލީގެ ހުނަރު ޒުވާނުންގެ މެދުގައި ކުރިއެރުވުމާއި، އެރަށުގައި ވޮލީ ކުޅުންތެރިން އުފެއްދުން ކަމަށް މުބާރާތުގެ އިންތިޒާމް ކޮމިޓީއިން މަޢުލޫމާތު ދެއެވެ.\nމިމުބާރާތުގެ ޤަވާއިދުގެ ތެރޭގައި ވަރަށް ޚާއްސަ ނުކުތާތަކެއް ފާހަގަ ކޮށްލެވެއެވެ. އެގޮތުން މިމުބާރާތަކީ ދިއްދޫގެ ޒުވާނުންނަށް ޚާއްސަ މުބާރާތެއް ކަމުން، ކޮންމެ ޓީމެއްގައިވެސް ރަށުން ބޭރުން ހިމެނޭނީ އެއް ކުޅުންތެރިއެކެވެ. އަދި ޒުވާން ކުޅުންތެރިންނަށް ފުރުސަތު ދިނުމުގެ ގޮތުން 18 އަހަރުން ދަށުގެ2ކުޅުންތެރިން ކޮންމެ ޓީމެއްގައި ހިމެނުން ވަނީ މަޖުބޫރުކޮށްފައެވެ. މިއީ އާއްމުކޮށް ރަށްރަށުގައި ކުޅޭ މުބާރާތްތަކުން ނުފެންނަ، ތަފާތު އުސޫލެކެވެ.\nމުބާރާތުގައި ބައިވެރިވާ ޓީމްތަކުން އެކަމަށް އެދޭ ފޯމް 27 ސެޕްޓެމްބަރުގެ 18:00ގެ ކުރިން ދިއްދޫ އިޖުތިމާޢީ މަރުކަޒަށް ހުށަހަޅަން ޖެހެއެވެ. މި މުބާރާތް ފެށުމަށް ހަމަޖެހިފައިވަނީ5އޮކްޓޫބަރުގައެވެ. އަދި މެޗުތައް ކުޅުމައް ހަމަޖެހިފައިވަނީ އިޖުތިމާޢީ މަރުކަޒުގެ ވޮލީ ކޯޓުގައެވެ. މި މުބާރާތަކީ ފިރިހެނުންނަށް ޚާއްސަކޮށްގެން ކުރިއަށް ގެންދާ މުބާރާތެކެވެ.


Boluge Isthashigandu Koshaadhin Gothaai Medhu Hiy Hama Nujehigen Fuluhah Gulhaifi - Vaguthu\nބޮލުގެ އިސްތަށިގަނޑު ރީތިކޮށް ބެހެއްޓުމަކީ ގިނަ މީހުންގެ ޝައުގެކެވެ. ގިނަ އަންހެނުންނާއި ފިރިހެނުންނަށް ބޮލުގެ އިސްތަށިގަނޑު ރީތިކޮށް ބެހެއްޓުމާއި ރީތި ސްޓައިލްތަކަށް އިސްތަށިގަނޑު ކޮށުމަކީ ލިބޭ ހިތްހަމަޖެހުމެކެވެ.\nއިސްތަށިގަނޑަށް ގެއްލުމެއް ލިބިއްޖެ ނަމަ ނުވަތަ ބޭނުންނުވާ ގޮތަކަށް އިސްތަށިގަނޑަށް ކަމެއްވެއްޖެ ނަމަ މި މީހުން ވަރަށް ދެރަވާނެއެވެ. ބޭނުންނުވާ ގޮތަކަށް ބޮލުގެ އިސްތަށިގަނޑު ކޮށާލުމުން އުމުރުން 10 އަހަރުގެ ޗައިނާ ކުއްޖެއްގެ އަމަލުތައް ހުރީ ވެސް މިފަދައިންނެވެ.\nއުމުރުން 10 އަހަރުގެ މި ފިރިހެން ކުއްޖާ ސެލޫންއަކަށް ބޮލުގެ އިސްތަށިގަނޑު ކޮށާލުމަށް ކުރި ދަތުރު ނިމިގެން ދިޔައީ ފުލުހުންނާއި ހަމައިންނެވެ.\nމި ކުއްޖާގެ އިސްތަށިގަނޑު ކޮށާނިމުމުން، އެތައް ފަހަރަކު ލޯގަނޑުން ބެލިއެވެ. ލޯގަނޑުން ބަލާ ކޮންމެ ފަހަރަކު ބޮލުގެ އިސްތަށިގަނޑުގައި އަތްކޭއްތިއެވެ. އެވަގުތު އޭނާގެ މޫނު މަތިން ފެންނަމުން ދިޔައީ ރުޅިވެރިކަމާއި ހިތްހަމަ ނުޖެހުމުގެ އަސަރެވެ.\nއިސްތަށިގަނޑު ކޮށާފައިވާ ގޮތާއި މެދު ހިތްހަމަ ނުޖެހިގެން އިސްތަށިގަނޑު ކޮށާދިން މީހާއާއި ދިމާއަށް ވަރަށް އެއްޗެހި ކިޔުމަށް ފަހު ފުލުހުންނަށް ގުޅި ކަމަށް ޗައިނާގެ ނޫހެއްގައިވެއެވެ.\nމި މައްސަލައަކީ މައްސަލައެއް ކަމަށް ގަބޫލު ނުކުރެވޭނެ ކަމަށް ފުލުހުން ނިންމީ ސެލޫންނަށް އައިސް ކަންތައް ވީ ގޮތް ބެލުމަށް ފަހުގައެވެ. އަދި އާއިލާއިން އެ މައްސަލަ ބެލުމަށް ވެސް ފުލުހުން އިރުޝާދު ދީފައިވެއެވެ.\nއާއިލާގެ ފަރާތުން ބުނެފައިވަނީ ދެން އެކަހަލަ ކަމެއް ނުވާނެ ކަމަށާއި ކަމެއް ވުމުން އެންމެ ފުރަތަމަ އާއިލާއާއި އެކަން ހިއްސާ ކުރުމަށް އެ ކުއްޖާއަށް ވިސްނައިދޭނެ ކަމަށެވެ.\n"ކޮވިޑާ ގުޅިގެން އިތުުރު މައުލޫމާތު ހޯދަން ޗައިނާއަށް މަޖުބޫރެއް ނުކުރެވޭނެ"\nމެއި 16, 2021 08:29\nމިކަހަލަ ތާކުންތާކުނުޖެހޭ އެއްޗެހިލިޔާތީ ވަ ރަށްފޫހިވޭ !! އަލިފު ހާ


Trump Aa Vahtharu Meehaa Mashhooru Vehjje - Vaguthu\nޕާކިސްތާނަށް ނިސްބަތްވާ ކުލްފީ ވިއްކާ މިހާރު މި ވަނީ ވަރަށް ބޮޑަށް މަޝްހޫރު ވެފައެވެ. އޭނާ މީސް މީޑިއާގައި މަޝްހޫރު ވެފައި ވަނީ އެމެރިކާގެ ކުރީގެ ރައީސް ޑޮނަލްޑް ޓްރަމްޕް އާ ވައްތަރުވަމުންނެވެ.\nމިހާރު މީސް މީޑިއާގައި ވަނީ ޕާކިސްތާންގެ އެ މީހާ ވީޑިއޯއެއް އާއްމުވެފައެވެ. އެ ވީޑިއޯއިން އަޑު އިވެނީ އޭނާ ލަވަކިޔަމުންދާ އަޑެވެ. އޭނާގެ އަޑުގެ ޖާދޫގައިވެސް ބައެއް މީހުން ޖެހި އެ ވާހަކަވެސް ދައްކަމުން އެބަދެއެވެ. ނަމަވެސް އެންމެ ބޮޑު ސަމާލުކަމެއް ލިބިގެން ދިޔައީ އޭނާ ޓްރަމްޕް އާ ވައްތަރުވުމުންނެވެ. އެހެންވެ ގިނަ މީހުން ވާހަކަދައްކަނީވެސް އެކަމާއި ގުޅުވާފައެވެ.\nއެ ވީޑީއޯ ޓްވިޓާގައި އާއްމުކޮށްފައިވަނީ ޕާކިސްތާނުގެ ލަވަކިޔުންތެރިޔާ ޝެހްޒާދް ރޯއީއެވެ. އޭނާއަށް ކުލްފީ ވިއްކާ އެ މީހާގެ އަޑު ރީތިވީއެވެ. އަދި އޭނައާ ބައްދަލު ކުރަން ބޭނުންވާ ކަމަށް ޝެހްޒާދް ބުނެ އެހީތެރިކަމަށް އެދިފައި ވެއެވެ.\n23 ސިކުންތުގެ އެ ވީޑިއޯއިން ފެނިގެން ދާ އުމުރުން ދުވަސްވީ އެ މީހާ އައިސްކްރީމް ކާޓްއެއް ކުރިމަތީގައި ހުންނަ މަންޒަރެވެ. އޭނާ ހުރީ ކުރްތާ ޕަޖާމާސްއެއް ލައިގެންނެވެ.\nއެ ވީޑިއޯ މިހާރު މީސް މީޑިއާގެ އެތައް ބައެއްގެ ސަމާލުކަން ލިބިއްޖެއެވެ. އަދި މިހާ ވަރަށް ބޮޑަށް ޓްރަމަޕް އާ ވައްތަރުކަމަށް އެއްބަޔަކު ވާހަކަދައްކާފައިވާއިރު، އެއީ ޓްރަމްޕް ކަމަށްވެސް ބައެއް މީހުން ބުނެފައި ވެއެވެ.


އިސްލާމް ދީނަށް ނަޞްރު ދިނުމަށް ރަސޫލާ (ޞޢވ) ގެ ޒަމާނުގައި ޒުވާން ކުޑަކުދިން ދައްކައިދީފައިވަނީ ވަރަށް ލާމަސީލު މިސާލުތަކެކެވެ. އެގޮތުން ބަދުރު ހަނގުރާމައިގެ ދުވަހު ހަނގުރާމައިގެ މައިދާނުގައި އަބޫ ޖަހުލުގެ ދެފައި ބުރިކޮށް ބިންމައްޗަށް ވައްޓައިލީ ވަރަށް ޒުވާން ދެ ކުޑަކުދިންނެވެ.\nއެދެކުދިން ހަނގުރާމައަށް ދާން ބޭނުންވުމުން ރަސޫލާ (ޞޢވ) އެކުދިންގެ ކުޑަކަމަށްޓަކައި ހަނގުރާމައަށް ގެންދަވަން ފަސްޖެހިވަޑައިގަތެވެ. ނަމަވެސް އެދެކުދިން، އެކުދިންގެ ހުނަރު ދައްކައި ހަނގުރާމަކުރެވިދާނެކަން ސާބިތުކޮށްދިނުމުން ހުއްދަ ދެއްވެވީ އެކުދިންގެ ކިބައިގައި އިސްލާމް ދީނަށް ނަޞްރު ދެނުމަށް ހުރި ޝައުޤުވެރިކަމަށްޓަކައެވެ.\nހަނގުރާމަ ހިނގަމުން ދަނިކޮށް ދެކުދިން (ވަކިވަކިން) ގޮސް (ހަނދާންވާގޮތުން) ޢަބްދުއްރަޙްމާން ބުނު އަޢްފްގެ ފައިންޕުޅުގައި ޖައްސަވާފައި އަބޫޖަހުލަކީ ކޮބައިތޯ ސުވާލުކޮށް އަބޫ ޖަހުލު ދެއްކެވުމަށް އެދުނެވެ. އަބޫ ޖަހުލު ހޯދަނީ ކީއްކުރަންތޯ ސުވާލުކުރެއްވުމުން ދެންނެވިކަމަށްވަނީ "އޭނާއަކީ ﷲގެ ރަސޫލާ (ޞޢވ) އަށް ތުރާކޮށް އުނދަގޫކޮށް އުޅުނު މީހެއް" ކަމަށެވެ.\nއަބޫޖަހުލު އެއިރު ހަނގުރާމައިގެ މައިދާނުގައި އަބޫޖަހުލު އުޅެނިކޮށް ދެ ކުދިން (ކުޑަކަމުން) އަސްތަކުގެ ތެރެއިން ދެމިގަންނަމުން ގޮސް ދެކުދިން އަބޫޖަހުލާއި ކައިރިވެ އަސްމަތީގައި އިންދާ ދެފަރާތުން ދެކުދިން ލެފި އަބޫޖަހުލުގެ ދެފައި ބުރިކޮށް ބިންމައްޗަށް ވައްޓައިލީއެވެ.\nއަބޫޖަހުލު މަރުވެ އޭނާގެ އަނިޔާވެރިކަމާ ދުއްތުރާތަކުން އިސްލާމުން ސަލާމަތްވުމުގެ އަސްލަކަށް ވެގެންދިއައީ އެދެކުދިން އޭނާގެ ދެފައި ބުރިކޮށް ބިންމައްޗަށް ވައްޓައިލުމެވެ. އެކުދިންގެ ހިތްތަކުގައި ﷲ އާއި ﷲ ގެ ރަސޫލާ (ޞޢވ) އަށް ލޯބީގެ މަތިވެރިކަމެވެ. ﷲ ގެ ދީނަށް ނަޞްރު ދިނުމަށް ހިތުގައި އޮތް ޝައުޤުވެރިކަމުގެ ބޮޑުކަމެވެ.\nމިއަދުވެސް ޒުވާނުންގެ ކިބައިން މިފަދަ ލޯތްބާއި ޝައުޤުވެރިކަން އިންތިހާއަށް ބޭނުންވެއެވެ. ނަމަވެސް މިއަދު ގިނަ އަދަދެއްގެ ޒުވާނުންގެ ހިތްތަކުގައި ﷲ ތަޢާލާއަށާއި ރަސޫލާ (ޞޢވ) އަށް އޮންނަން ޖެހޭ ލޯބި މިވަނީ ކުޑަވެގެން ގޮސްފައެވެ. އެފަދަ ޒުވާނުންގެ ސަބަބުން އިސްލާމް ދީނަށް ކުރިއެރުމެއް ނުލިބޭއިރު މުޖުތަމައުއަށްވެސް ކުރާ ފައިދާއެއް ނެތެވެ. މިކަންކަމުގެ އިތުރުން އެމީހުންގެ މައިން ބަފައިން މުސްކުޅިވި ދުވަހު މިވަނީ އެ ޒުވާނުންނަށްޓަކައި ރޮއި ހިތާމަކޮށް ކަރުނަ އަޅަންޖެހިފައެވެ.\nމިއަދުގެ ޒުވާނުންނަކީ ލޯހުޅުވޭ، މުޖުތަމައުއަށް ފައިދާހުރި ޚިދުމަތްކުރާ ބައަކަށްވާން އެބަޖެހެއެވެ.\n- ޝައިޚް އާދަމް ނިޝާން ބިން ޢަލީ އާދަމް ވިޔަފާރިވެރިންގެ މިސްކިތުގައި ދެއްވި ދަރުސަކުން


Kelaa Marukazun nubai beysthakeh dhin kamah bunaa massalaeh balanee\nހއ. ކެލާ--- ފޮޓޯ: ކޭއޯ\n12 ފެބްރުއަރީ 20192ކޮމެންޓް\nކެލާ މަރުކަޒުން ނުބައި ބޭސްތަކެއް ދިން ކަމަށް ބުނާ މައްސަލައެއް ބަލަނީ\nހއ.ކެލާ ސިއްހީ މަރުކަޒުން ޒުވާނަކަށް ނުބައި ބޭސްތަކެއް ދިން ކަމަށް ބުނާ މައްސަލައެއް ހެލްތު މިނިސްޓްރީން ބަލަން ފަށައިފިއެވެ.\nސީއެންއެމްއާ ވާހަކަ ދައްކަވަމުން ހެލްތު މިނިސްޓްރީގެ މީޑިއާ އޮފިޝަލަކު ވިދާޅުވީ، ކެލާ މަރުކަޒުން ނުބައި ބޭސްތަކެއް ދިން ކަމަށް ބުނެ ސޯޝަލް މީޑިއާގައި ދައުރުވަމުންދާ ވާހަކައަކާއި ގުޅިގެން އެކަން ހިނގާފައިވާ ގޮތް ސާފު ކުރަމުންދާ ކަމަށެވެ.\n"މައްސަލަ ހުށަހަޅާފައެއް ނުވޭ. އެކަމަކު މިނިސްޓްރީގެ ސަމާލު ކަމަށް އެކަން އައުމުން މައްސަލަ ބަލަމުން މިދަނީ" އޮފިޝަލް ވިދާޅުވިއެވެ.\nކެލާ ސިއްހީ މަރުކަޒުން ޑޮކްޓަރުން ދިން ނުބައި ބޭހެއް ބޭނުންކުރުމުގެ ސަބަބުން ޒުވާނެއްގެ ހާލު ސީރިއަސް ވެގެން އުޅޭކަމަށް ސޯޝަލް މީޑިއާގައި އަޑުތައް ފެތުރުނީ ރޭގެ ވަގުތެއްގައެވެ. އެކަމަކު ސީއެންއެމްއާ ވާހަކަ ދައްކަވަމުން ސިއްހީ މަރުކަޒާއި ހަވާލުވެ ހުންނެވި ހުސެއިން ފާރޫގް ވަނީ އެކަން ދޮގުކޮށްފައެވެ.\nފާރޫގް ވިދާޅުވީ، މިދިޔަ މަހުގެ 26 ގައި އެ ޒުވާނާ ޑޮކްޓަރަށް ދައްކަން އައީ ފޮޅުތަކެއް ނަގައި ހުން އައިިސްފައި ހުރުމުން ކަމަށެވެ. އަދި އޭނާ ބެލުމަށް ފަހު ޑޮކްޓަރުން ބޭސް ދިން ކަމަށާއި އެހެން ނަމަވެސް ޖެހިގެން އައި ދުވަހު ވެސް ހުން މަޑުނުވާތީ އެޒުވާނާ ޑޮކްޓަރަށް ދައްކަން އައި ކަމަށެވެ. އަދި ޑޮކްޓަރު ލިޔެފައި ދިން ބޭސް ބަދަލުކުރިކަން ފާހަގަކޮށް ފާރޫގް ވިދާޅުވީ 28 ވަނަ ދުވަހު ވެސް ރަނގަޅު ނުވާތީ އޭނާ ޑޮކްޓަރަށް ދެއްކި ކަމަށެވެ.\nއަށާވީސް ވަނަ ދުވަހު ދައްކަން އައުމުން ޑޮކްޓަރު ވަނީ ކުޅުދުއްފުށީ ރީޖަނަލް ހޮސްޕިޓަލަށް ދިއުމަށް ލަފާދީފައި ކަމަށް ވެސް ފާރޫގް ވިދާޅުވިއެވެ. އެކަމަކު އެމުއްދަތުގެ ތެރޭގައި ކެލާ ސިއްހީ މަރުކަޒުން ދިން ބޭސް ބޭނުން ކުރުމުގެ ކުރިން ވެސް އޭނާގެ ގައިގާ ފޮޅުތައް ނަގާފައި ހުރިކަން ފާހަގަކޮށް ފާރޫގް ބުނީ އެ ޒުވާނާގެ ހާލު ސީރިއަސްވީ އެރަށު މަރުކަޒުން ދިން ބޭހެއް ބޭނުންކޮށްގެން ކަން އެއްވެސް ޑޮކްޓަރެއްގެ ލިޔެކިޔުމުން އެނގެން ނެތް ކަމަށެވެ.\n"އަޅުގަނޑަށް އެނގިފައިވާ ގޮތުން ނަމަ ކުޅުދުއްފުށިން ވެސް ދިނީ ހަމަ މިކޮޅުން ދިން ބޭސް. އަޅުގަނޑަކަށް ނޭނގެ އޭނަ ޑޮކްޓަރަށް ދައްކަން އައި އަމިއްލައަށް ބޭސްތަކެއް ބޭނުންކޮށްފަ ކަމެއް ބުނާކަށް. އެކަމަކު، މިކޮޅުން ނުބައި ބޭހެއް ދީގެންނެއް ނޫން އެކަން ކުރިމަތިވީ." ފާރޫގް ވިދާޅުވި އެވެ،\nފާރޫގް އިތުރަށް ވިދާޅުވީ، އެކަމާއި ގުޅުން ހުރި ހުރިހާ ލިޔެކިޔުމެއް ހެލްތު މިނިސްޓްރީގައި މިހާރު ހުންނާނެ ކަމަށެވެ. އަދި ލިޔެކިޔުންތަކަށް ބެލުމަށް ފަހު އޭނާގެ ހާލު ސީރިއަސްވީ އެރަށުން ދިން ބޭހެއް ބޭނުންކޮށްގެންކަން ނުވަތަ ނޫން ކަން ހެލްތު މިނިސްޓްރީން ނިންމާނެ ކަމަށެވެ.\nއެކަމާއި ގުޅިގެން އެ އާއިލާގެ ބަހެއް އަދި ނުލިބެއެވެ. ބައެއް މީޑިއާތަކުގައި ބުނާ ގޮތުގައި ޑޮކްޓަރުން ދިން ބޭހުގެ ސަބަބުން ޒުވާނާގެ ހާލަތުވީ އިތުތަށް ގޯހެވެ. އަދި އޭނާގެ ހައިގެ އެކި ތަންތަނުން ހަން ނެއްޓި، އަނގަޔާއި ތުންފަތް ގިރެން ފަށާފައިވާކަމަށް ވެއެވެ. އެކަމަށް އޭނާ މިހާރު ފަރުވާ ހޯދަމުން އަންނަނީ އިންޑިއާގައެވެ.\nހއ. ކެލާ ހެލްތު މިނިސްޓްރީ ސިއްހީ ދާއިރާ\nބޭސް ހުރޭ އެ ބޭނުން ކުރީމަ ސްޓީވަން ޖޯންސަން ސިންޑުރޯމް ކިޔާ ނުރައްކާތެރި އެލާޖިކެއްވާ ބޭސް. އެއީ އެމީހެއްގެ ހަށިގަނޑު ނުގުޅެނީ ޑޮކްޓަރު ގޯހީކީ ނޫން. ޙަޤީޤަތަށް ވާހަކަ ދައްކަބަލަ. ދިވެހިން.🙄\nމީހަކު ފޮޅެއް ނަގައިގެން މަރުކަޒައް ދިޔައްޔާ އެ ފާނަބަސަންތު އޭ ކިޔާ ބޭސް ދޭން ޖެހޭތަ. ތިމާމެންނަށް ކޮންކަމެއް ކަން ނޭގެންނާ ނޭގެޔޭ ބުނީމަ ވީިއެއްނު. އެލާޖިކް ވެގެން ދިޔަމީހަކަށް ފާނަބަސަންތުގެ ބޭސްދީ. ޢެމީހާ މާލެ ނުގެނެވުނީވެސް ފާނަބަސަންތު އޭ ކިޔާތީ ފުލައިޓް އަށް ނާރުވައިގެން. ފަރުވާ ނުލިބި ލަސްވީ ކެލާ ސިއްޙީ މަރުކަޒުގެ އިހުމާލުން ފާނަބަސަންތު ކަމަށް ނިންމީ މަ. އަދި މުޅި ރިޖަންގަ ހުރި ހޮސްޕިޓަލް ކުޅުދުއްފުށި ޑޮކުަޓަރުންވެސް މުޅި މީހާ ފޮޅުތައް ޖަހައި ފިހިފަ އޮތް އިރުވެސް ފާނަބަސަންތު އޭ ކިޔާ ބޭސް ދިނީ. ވީމާ ޒިންމާ ނަގަން ޖެހެނީ ބެއްލެވި ޑޮކުޓަރުން ނޫންތަ. ޢެމީހުންގެ އިހުމާލުން ފާނަބަސަންތު ކަމަށް ބަލާ އެލާޖިކް ވެފައިވާ މީހަކަށް ކަމާ ނުގުޅޭ ބޭސްދީ. ފަރުވާ އަށް މާލެ ނުގެނެވި ލަސްވީ ވެސް ނުބައިބައްޔެއް ކަމަށް ނިންމީމާ.


އިދިކޮޅު ކޯލިޝަން ރަނިންމޭޓް ކަމާއި ދިމާލަށް – ފައިސަލް ނަސީމުMikal News\nސިޔާސީ ދާއިރާގެ އިތުރުން ފައިސަލް އަކީ އިޖުތިމާޢީ އެތައް ކަމެއް އޭނާގެ ފައިސަލް ފައުންޑޭޝަން މެދުވެރިކޮށް މުޅި ރާއްޖެއަށް ފޯރުކޮށްދެމުން ގެންދާވާދާ ފަރާތެއް.\nއިދިކޮޅު ކޯލިޝަން ރަނިންމޭޓް ކަމާއި ދިމާލަށް – ފައިސަލް ނަސީމު\n8 ޖުލައި 2018, 15:09 |\nރިޔާސީ އިންތިޚާބުގައި އިދިކޮޅު ކޯލިޝަނުން އެމްޑީޕީގެ ކެންޑިޑޭޓަކާއި ޖޭޕީގެ ރަނިންމޭޓެއް ނެރުމަށް އެ އިއްތިހާދުން ނިންމާ އެމްޑީޕީގެ ކެންޑިޑޭޓަކަށް އިބްރާހިމް މުހައްމަދު ސޯލިހުގެ ނަން އެމްޑީޕީއިން ހުށަހަޅާ އެ ނަމަށް ގިނަ ބަޔެއްގެ ތާއީދުވެސް މިވަނީ ލިބިފައެވެ. ނަމަވެސް، ރަނިންމޭޓެއް އަންނަ އަންގާރަ ދުވަހު ނެރޭނެ ކަމަށް ޖޭޕީއިން ހާމަކޮށްފައިވާ މިދަޑިވަޅުގައި އެކިފަރާތްތަކުން އެފަރާތްތަކުން ތާއީދު ކުރާ ފަރާތްތައް ދަނީ ސޯޝަލް މީޑިއާގައި ޕްރޮމޯޓް ކުރަމުންނެވެ. އެގޮތުން، މިފަހަރުގެ އިދިކޮޅު އިއްތިހާދުގެ ރަނިންމޭޓަކަށް ގާސިމް އިބްރާހީމްގެ ހަގު އަބިކަނބަލުން އާއިޝަތު ނަހުލާ އާއި ރައްޔިތުންގެ މަޖިލީހުގެ ކެންދޫ ދާއިރާގެ މެމްބަރު އަލީ ހުސައިނާއި ޖޭޕީގެ ނާއިބު ރައީސް ޑރ. އަބްދުﷲ މައުސޫމް އާއި ޖޭޕީގެ ޑެޕިއުޓީ ލީޑަރުންގެ ގޮތުގައި ތިއްބެވި ހުސެއިން ރަޝީދު ހަސަން އާއި ރައީސް އޮފީހުގެ ކުރީގެ މިނިސްޓަރު އަބްދުﷲ އަމީންގެ އިތުރުން ކާށިދޫ ދާއިރާގެ މެމްބަރު ފައިސަލް ނަސީމުގެ ނަން ދަނީ ދައުރު ވަމުންނެވެ.\nރަނިންމޭޓަކަކީ މުސްތަގުބަލުގައި ނާއިބު ރައީސްގެ މަގާމު ފުރުއްވާނެ ބޭފުޅަކަށް ވެދާނެތީއާއި އަދި ރައީސް ނެތް ހާލަތްތަކުގައި ރައީސްގެ ޒިންމާ އަދާކުރައްވާނެ ބޭފުޅަކަށް ވާތީވެ، އެފަރާތަކީ ހުނަރާއި ތަޖުރިބާހުރި ފަރާތަކަށްވާން ޖެހެއެވެ. ސިޔާސީ ދާއިރާއަށް އާ ބޭފުޅަކަށް ވުރެ ގިނަ ދުވަސްތަކެއް ވަންދެން ސިޔާސީ ދާއިރާގައި ހަރަކާތްތެރިވެފައިވާ ފަރާތަކަށް ވުން މުހިންމެވެ. އޭގެ އިތުރުން ގިނަ ބަޔަކާއި ގުޅޭ ރައްޔިތުންގެ ތަރުހީބު އޮތް އާންމުން ބަލައިގަންނަ ފަރާތަކަށް ވުމީ ވަރަށް މުހިންމު ކަމެކެވެ. އެގޮތުން، ޖޭޕީގެ ކެންޑިޑޭޓުންނަށް ބަލާލާއިރު ފައިސަލް ނަސީމުގެ ސިޔާސީ ހަރަކޓްތަކަށް ބަލާލުން މުހިންމެވެ.\nފައިސަލް ނަސީމް – ނާއިބު ރައީސް ކަމަށް\nމިހާރު އަމަލުކުރަމުންދާ ގާނޫނު އަސާސީ އެކުލަވާލުމަށް އުފެއްދި ރައްޔިތުންގެ ޚާއްސަ މަޖިލީހަށް ފުވައްމުލަކުން އެންމެގިނަ ވޯޓް ހޯއްދަވައިގެން އެމަޖިލީހަށް ވަޑައިގަތް ފައިސަލް ނަސީމަކީ ފުވައްމުލަކުގެ ޒުވާނުންނާއި ގުޅޭ ފުވައްމުލަކަށް ގިނަގުނަ އިޖުތިމާއީ ޚިދުމަތްތަކެއް ކުރައްވާފައިވާ ގިނަ ބައެއްގެ ލޯބި ލިބިވަޑައިގެން ހުންނެވި ބޭފުޅެކެވެ. ފައިސަލް ނަސީމުގެ ޚިދުމަތް ލިބިވަޑައިގެންފައި ވަނީ ހަމައެކަނި ފުވައްމުލަކަށް އެކަންޏެއް ނޫނެވެ. ރައްޔިތުންގެ މަޖިލީހުގެ މިދައުރުގައި ތަމްސީލު ކުރައްވާ ކާށިދޫ އާއި ގާފަރުގައި ފައިސަލް ނަސީމަކީ މަޝްހޫރު ނަމެކެވެ. އިހުތިރާމް ލިބިގެންވާ ޚިދުމަތްތެރިއެކެވެ. މިހާރު އަމަލުކުރަމުންދާ ގާނޫނު އަސާސީ އެންމެ އަހުލުވެރިވާނެ އެއް ބޭފުޅަކަށް ފައިސަލް ނަސީމު ހިމެނި ވަޑައިގަންނަވާއިރު، ރާއްޖޭގެ އިގްތިސާދު ބިނާވެފައިވާ ޓްއަރިޒަމް އިންޑަސްޓްރީގައި ގިނަގުނަ ތަޖުރިބާވެސް ފައިސަލް ނަސީމަށް ވަނީ ލިބިވަޑައިގެންފައެވެ.\nމި ލިސްޓުން ކުރި ފައިސަލް ނަސީމަށް ލިބެނީ ފައިސަލް ނަސީމުގެ އިގްތިސާދީ އިޖްތިމާއީ އަދި ސިޔާސީ ތަޖްރިބާގެ ސަބަބުންނެވެ. އިބްރާހިމް މުހައްމަދު ސޯލިހު އާއިއެކު ގިނަ ދުވަސްތަކެއް ވަންދެން ފައިސަލް ނަސީމު ވަނީ ރައްޔިތުންގެ މަޖުލީހުގައި އެކި ކޮމެޓީތަކުގައި އާއި ބައްދަލުވުން ތަކުގައި މަޝްވަރާކުރެވި، ކަންކަމުގައި ވިސްނުން ގެއންގުޅޭ ގޮތްތައް އެއްގޮތް ކަމާވެއެ އެކުގައެވެ.\nފުވައްމުލަކު އުފަން ބޭފުޅަކު ނާއިބު ރައީސްކަމަށް އައިސްގެން ފުވައްމުލަކާއި ދެކުނުގެ އަތިޅު ތަކަށް އިތުރު ކުރިއެރުން ހޯދިދާނެ ކަމަށް ގަބޫލުކުރެވެއެވެ. ޚައްސަކޮށް ފުވައްމުލަކާއި އައްޑޫ އަދި ހުވަދޫ އަތޮޅާއި އެންމެ ގުޅޭ އިގުތިސޯދީ މަސައްކަތް ތަކަށް ހަލުވި ކުރިއެރުން ފައިސަލް ނަސީމާއެކު ލިބޭނެ ކަމަށް ގިނަ ބަޔަކު ގަބޫލުކުރަނީ ފައިސަލްގެ ‘އިކޯ ޓުވަރިޒަމް’ގެ ވިސްނުން ފުޅާވެސް އެކުގައެވެ.\nރާއްޖޭގެ އެންމެ ބޮޑު އާބާދީއެއް އޮންނަނީ އައްޑުއާއި ފުވައްމުލަކުގައި ކަމަށް ވާއިރު އެހިސާބުގެ ބޭފުޅަކު ނާއިބު ރައީސް ކަމަށް ގެނައުމަކީ ރިޔާސި އިންތިޚާބު އިދިކޮޅު ފަރާތްތަކަށް ކާމިޔާބު ކުރުމަށް ލިބޭ ބާރެއް ކަމަށް ޚުދު އެންމެ ބޮޑު އާބާދި ހިމެނޭ މާލެއަށް ނިސްބަތްވާ މީހުން ވެސް ބުނަމުން ދެއެވެ.\nވެރިކަމުގެ ބާރުތައް މުޅި ރާއްޖޭގެ އުތުރާއި ދެކުނަށް ބެހިގެންދާ ފަދަ ގޮތަކަށް އޮތުމަކީ އިންސާފާއި ހަމަހަމަކަމު ރީތި އުސޫލެވެ. އެގޮތުން ނަމޫނާ ދައްކަން ވެސް އެންމެ ރަނގަޅު ގޮތަކީ ފައިސަލް ނަސީމު ކަމަށް އޭނާގެ ސަޕޯޓަރުން ދެކެއެވެ. ރިޔާސީ ކެންޑިޑޭޓަކަށް އުތުރަށް ނިސްބަތްވާ ޅ.ހިންނަވަރު އިބްރާހިމް މުހައްމަދު ސޯލިޙާއި އެކު ރަނިން މޭޓަކަށް އެންމެ ރަނގަޅުވާނީ ދެކުނުން ފައިސަލް ނަސީމުކަމަށް އެފަރާތްތަކުން ބުނެއެވެ.


Kithanme gina faisaa eh haradhu vi namaves mashroo tha...\nކިތަންމެ ގިނަ ފައިސާއެއް ޚަރަދުވި ނަމަވެސް މަޝްރޫޢުތައް ހަޤީގަތަކަށް ހަދާނަން- ރައީސް\n2 އަހަރު,3ހަފްތާ,3ދުވަސް, 16 ގަޑި, 12 މިނެޓް, 29 ސިކުންތު ކުރިން 4370ލަޔާލް މަނިކް\nކިތަންމެ ގިނަ ފައިސާއެއް ޚަރަދުކުރަންޖެހުނު ނަމަވެސް ރައްޔިތުން ބޭނުންވާ ކަންކަން ހަގީގަތަކަށް ހައްދަވައިދެއްވާނެކަމަށް ރައީސުލްޖުމްހޫރިއްޔާ އަބްދުﷲ ޔާމީން އަބްދުލްޤައްޔޫމް ވިދާޅުވެއްޖެއެވެ. އެމަނިކުފާނު މިހެން ވިދާޅުވީ ހޮޅުދޫގެ ބަނދަރު ރަސްމީކޮށް ހުޅުވާދެއްވާ ވާހަކަފުޅު ދައްކަވަމުންނެވެ.\n61 މިލިއަން ރުފިޔާ ޚަރަދުކުރައްވައިގެން ހޮޅުދޫގައި ޤާއިމްކޮށްފައިވާ 900 މީޓަރު ދިގު ބަނދަރު ހުޅުވުމުގެ ރަސްމިއްޔާތުގައި ވާހަކަ ދައްކަވަމުން ރައީސުލްޖުމްހޫރިއްޔާ އަބްދުﷲ ޔާމީން އަބްދުލްޤައްޔޫމް ވިދާޅުވީ، ހޮޅުދޫގެ ރައްޔިތުން 19 އަހަރު ވަންދެން ދެކެމުން ދިޔަ އެއް ހުވަފެނަކީ ބަނދަރުގެ މަޝްރޫޢު ކަމަށެވެ.\nއެގޮތުން މިއަދު އެ ރައްޔިތުން ދެކެމުންދިޔަ ހުވަފެން ހަޤީގަތަކަށް ވެގެންދިޔަ ދުވަހެއްކަން ރައީސް ފާހަގަކުރެއްވިއެވެ. ރައީސް ވިދާޅުވީ ރައްޔިތުންގެ ބޭނުންތައް ފުއްދައި ދިނުމަށް ފައިސާ ޚަރަދުކުރަން ޖެހުމަކީ މައްސަލައެއް ނޫންކަމަށެވެ. އެގޮތުން ދަރުމަވަންތަ ހޮސްޕިޓަލް ފަދަ ބޮޑެތި މަޝްރޫޢުތަކަށް މިލިއަނުން ފައިސާ ޚަރަދުވުމުން ބައެއް ފަރާތްތަކުން ފާޑު ކިޔުމަކީ ގަބޫލް ކުރެވޭނެ ކަމެއް ނޫން ކަމަށް އެމަނިކުފާނު ވިދާޅުވިއެވެ.\nއިތުރަށް ވާހަކަފުޅު ދައްކަވަމުން ރައީސް ވިދާޅުވީ، ކުރިއަށް އޮތް އަހަރުގެ މެދެއް ހާ ހިސާބުގައި ރާއްޖޭގައި ކުރިއަށްދާ ހުރިހާ މަޝްރޫޢުތަކެއް ނިމިގެންދާނެ ކަމަށެވެ. އެގޮތުން މީގެ ކުރިން ދެ ތިން އަހަރު ބަޖެޓްގައި ޖަހައިގެން ކުރިއަށްދިޔަ މަޝްރޫޢުތައް އަންނަ އަހަރު ނިމި، 2019 އަހަރު ފެށޭއިރު ކެޕިޓަލް މަޝްރޫޢުތައް ކުރިއަށްދާނެ ކަމަށް ރައީސް ވިދާޅުވިއެވެ. ރައީސް ޔާމީން އިތުރަށް ވިދާޅުވީ 2019 ވަނަ އަހަރަށް ރާއްޖޭގެ މައިގަނޑު ހުރިހާ ބޮޑެތި ދަރަނިތައްވެސް ފިލައިގެން ދާނެ ކަމަށެވެ.\nހޮޅުދޫ ރައްޔިތުންނާއި މުޚާތަބުކޮށް ރައީސް ވިދާޅުވީ، ހޮޅުދޫއަށް ދިމާވާ އެންމެ ބޮޑު އެއް މައްސަލަ ކަމުގައިވާ ފެން ބޮޑުވުމުގެ މައްސަލައަށް ހައްލު ހޯދައިދޭން މަސައްކަތް ކުރައްވާނެ ކަމަށެވެ. އެގޮތުން މިއަދު އެ މައްސަލަ ޓެންޑާ ބޯޑުގައި އޮތް ކަން ރައީސް ފާހަގަކުރެއްވިއެވެ. މީގެއިތުރުން ރައީސް ވިދާޅުވީ، މިއަދު ރާއްޖޭގެ ސްކޫލްތަކުގައި ކިޔަވާ ދަރިވަރުންނަށް ސަރުކާރުން ކުރާ ޚަރަދަށްވުރެ ބޮޑު ޚަރަދެއް ޖަލުތަކުގައި ތިބި ފަރާތްތަކަށް ކުރަންޖެހޭ ކަމަށެވެ.\nރައީސުލްޖުމްހޫރިއްޔާ އަބްދުﷲ ޔާމީން އަބްދުލް ގައްޔޫ ހޮޅުދޫގެ ބަނދަރު


Exchange rate siyaasathu: nimenee kon hisaabakun?\nއެކްސްޗޭންޖް ރޭޓުގެ ސިޔާސަތު: ނިމެނީ ކޮން ހިސާބަކުން؟\n10 ފެބްރުއަރީ 2021 - 11:30:30\nރާއްޖޭގެ އިގްތިސާދުގައި ރުފިޔާގެ އެކްސްޗޭންޖް ރޭޓް މިވަނީ 2011 ވަނަ އަހަރުން ފެށިގެން، ކޮންމެ އެމެރިކާ ޑޮލަރަކަށް 10.28 އާއި 15.42 އާއި ދެމެދުގެ ބޭންޑެއްގައި 'ފިކްސް' ކުރެވިފައެވެ. އެހެންނަމަވެސް، ކޮވިޑްގެ ސަބަބުން އިގްތިސާދަށް ލިބުނު ހީނަރުކަމާއިއެކު، ރަސްމީ ރޭޓަށް ވުރެ އަގުބޮޑުކޮށް ބާޒާރުގައި ޑޮލަރުގެ މުއާމަލާތްދަނީ ކުރެވެމުންނެވެ. މިގޮތުން ޑޮލަރެއްގެ އަގު 19 ރުފިޔާއަށް ވުރެވެސް މަތިވެގެން ވަނީ ގޮސްފައެވެ. މިއާއިއެކު، ޑޮލަރުގެ އަގު އެއްހަމައެއްގައި ހިފެހެއްޓުމަށްޓަކައި ފިޔަވަޅުތަކެއް އެޅުމަށް މަސައްކަތް ކުރަމުންދާކަމަށް ރައީސުލްޖުމްހޫރިއްޔާގެ 2021 ވަނަ އަހަރުގެ ރިޔާސީ ބަޔާނުގައި ވަނީ ހާމަކުރައްވާފައެވެ. އަދި އޭގެ ފަހުން މިނިސްޓަރު އޮފް ފިނޭންސް ވެސް ވަނީ މިވާހަކަ ތަކުރާރު ކުރައްވާ، ޕީއެސްއެމް ޕްރޮގްރާމެއްގައި ވާހަކަ ދައްކަވާފައެވެ.\nސަރުކާރުގެ އަމާޒަކީ ޑޮލަރެއްގެ އަގު 15.42 ރުފިޔާގައި ހިފެހެއްޓުންކަމުގައި ފިނޭންސް މިނިސްޓަރ އިބްރާހިމް އަމީރުވަނީ ވިދާޅުވެފައެވެ. އަދި މިކަމަށްޓަކައި ސަރުކާރުން ބައެއް ބަދަލުތައް ގެނައުމަށް މަސައްކަތްތަކެއް ކުރަމުންދާ ވާހަކައާއި ކެބިނެޓަށް އެކަންތައްތައް ހުށަހަޅައި އެންޑޯސްމަންޓް ލިބިފައިވާކަމަށް ވެސް ވަނީ ވިދާޅުވެފައެވެ. މިހެންކަމުން، ޑޮލަރުގެ އަގު އެއްހަމައެއްގައި ހިފެހެއްޓުމަށް ކުރަންޖެހޭ ކަންތައްތަކަކީ ކޮބައިކަމާއި، އެކްސްޗޭންޖް ރޭޓާއި އިގްތިސާދާއި ގުޅޭގޮތުން އެއްޗެއް ދަންނަވާލެވޭތޯ ބަލާނަމެވެ.\nއަޅުގަޑުމެން އިންސާނުން ބަލިވުމުން، ނުވަތަ ހަށިގަޑަށް ލިބޭ ވޭނެއްގެ ސަބަބުން ބަލި ދެނެގަތުމަށްޓަކައި، އަދި ފަރުވާކުރުމަށްޓަކައި ހަދާ ޓެސްޓްތަކެއް ހުރެއެވެ. މިގޮތުން އެންމެ އާދައިގެ އެއް ޓެސްޓަކީ ހަށިގަޑުގެ ޓެމްޕަރޭޗަރު، ލޭގެ ޕްރެޝަރު، އަދި ހިތުގެ ވިންދެވެ. މީގެ އިތުރުންވެސް ލޭ އަދި ކުޑަކަމުދާތަކެތި ނެގުމަށްފަހު ލެބޯޓަރީގައި އިތުރު ތަހުލީލުތައް ކޮށްގެން ހަށިގަޑުގެ ތެރޭގައިވާ ޖަރާސީމެއް ނުވަތަ އިންފެކްޝަންތައް ދެނެގަނެވެއެވެ. ބަލި ދެނެގަތުމަށްޓަކައި އެކްސްރޭ، ސީޓީ ސްކޭން، އަދި އެމްއާރްއައި ފަދަ އިތުރު ތަހުލީލުތައްވެސް ކުރުމާއިއެކު، ބައްޔަށް ބޭސްކުރުމަށް ޑޮކްޓަރަށް ފަސޭހަވެގެންދެއެވެ.\nގައުމުގެ އިގްތިސާދުގެ ހާލަތު ދެނެގަތުމަށްޓަކައި ވެސް މިފަދައިން ބަލާ މިންގަޑުތަކެއް ހުރެއެވެ. އިގްތިސާދުގެ ދުޅަހެޔޮކަން ވަޒަންކުރުމަށްޓަކައި ގައުމުގެ އުފެއްދުންތެރިކަމުގެ މިންގަޑާއި، ދައުލަތުގެ ޚަރަދާއި އާމްދަނީ، ޖުމްލަ ދަރަނި، އަދި ކަރަންޓް އެކައުންޓް ބެލެންސް، އަދި އެކްސްޗޭންޖް ރޭޓް ފަދަ މިންގަޑުތައް ބެލިދާނެއެވެ. މީގެ އިތުރުންވެސް ވަޒީފާ ނުލިބި ތިބި މީހުންގެ އަދަދާއި، އަގުތައް މައްޗަށް ދާ ނިސްބަތް (އިންފްލޭޝަން) ފަދަ މިންގަޑުތައްވެސް ބަލައެވެ.\nރާއްޖޭގެ އިގްތިސާދަށް ބަލާއިރު، އެކި ފަހަރުމަތިންވަނީ މާޒީގައި އިގްތިސާދީ ހީނަރުކަމާއި ކުރިމަތިލާންޖެހިފައެވެ. މިއީ ދުނިޔޭގެ އެހެނިހެން ގައުމުތަކަށްވެސް ދޭތެރެއަކުން ދިމާވާ ކަމެކެވެ. އިގްތިސާދީ ހީނަރުކަން ދިމާވާ އަހަރުތަކުގައި އިގްތިސާދުގެ ދިރުން ދެމެހެއްޓުމަށްޓަކައި ސަރުކާރުން އަދި މާލީ އިދާރާތަކުން ތަފާތު އެކި ފިޔަވަޅުތައް އަޅަންޖެހެއެވެ. ވަޒީފާ ގެއްލޭ މީހުންނާއި، ފަގީރު ނިކަމެތި ރައްޔިތުންނަށް އެހީތެރިކަން ފޯރުކޮށްދޭ ޕްރޮގްރާމް ހިންގަންޖެހެއެވެ. އަދި ދައުލަތުގެ ޚަރަދުތައް ހަމަޖެއްސުމަށްޓަކައި ލޯނާއި ހިލޭ އެހީތައްވެސް ހޯދަންޖެހެއެވެ.\nމިހާރު މުޅި ދުނިޔެ ތަހައްމަލު ކުރަމުންދާ ކޮވިޑް ޕެންޑަމިކްގެ ސަބަބުން ރާއްޖޭގެ އިގްތިސާދަށް ކުރިމަތިވެފައިވާ އިގްތިސާދީ ހީނަރުކަމުގެ ކުރިން އެންމެ ފަހުގެ ތާރީޚެއްގައި އަޅުގަޑުމެންގެ އިގްތިސާދު އަޑިއަޅާލީ ދުނިޔެއަށް ކުރިމަތިވި ފައިނޭންޝަލް ކްރައިސިސްގެ ތެރޭގައެވެ. މިގޮތުން ފަތުރުވެރިކަން ދަށްވެ 2009 ވަނަ އަހަރު ނިންމާލަން ޖެހުނީ 5.2 ބިލިއަން ރުފިޔާގެ ބަޖެޓް ޑެފިސިޓަކާއެކުގައެވެ. އެއީ އެއަހަރުގެ ޖީޑީޕީގެ 17% ގެ ޑެފިސިޓެކެވެ. ޖެހިގެން އައި 2010 ވަނަ އަހަރުވެސް ދައުލަތުގެ ބަޖެޓް ޑެފިސިޓް ހުރީ ޖީޑީޕީގެ %13 ގައެވެ. އެހެންނަމަވެސް 2011 ވަނަ އަހަރު ދިވެހި އިގްތިސާދަށް ގެނެވުނު އިންގިލާބީ ބަދަލުތަކާއިއެކު، އައު ޓެކްސްގެ ނިޒާމަކާއި، އަދި ދުނިޔޭގެ އިގްތިސާދުތައް މަޑުމަޑުން ރަގަޅުވަމުން ދިއުމާއިއެކު، ފަތުރުވެރިން ޒިޔާރަތްކުރާ މިންވަރުވެސް އިތުރުވުމާއިއެކު، ދައުލަތުގެ ޑެފިސިޓްވެސް ދިޔައީ ޖީޑީޕީގެ 10% އަށްވުރެ ދަށް މިންގަޑެއްގައި ހިފެހެއްޓެމުންނެވެ.\nއަނެއްކާވެސް މިހާރު އަޅުގަޑުމެންނާ ކުރިމަތިވެފައި މިވަނީ އިގްތިސާދީ ދަތި ދުވަސްތަކެކެވެ. ކޮވިޑްގެ ސަބަބުން މުޅި ދުނިޔޭގެ ފަތުރުވެރިކަން ދަށްވެފައި ވުމުގެ ސަބަބުން، އަދި ރާއްޖޭގެ އިގްތިސާދުގެ ކުރިއެރުން ބިނާވެފައިވަނީ ފަތުރުވެރިކަމުން ލިބޭ އާމްދަނީއަށް ކަމަށްވުމުން، 2020 ވަނަ އަހަރު ވެފައިމިވަނީ އިގްތިސާދު ވަރަށް ބޮޑަށް އަޑިއަށް ދިޔަ އަހަރަކަށެވެ. މިއާއި އެކު ގައުމަށް ލިބޭ އާމްދަނީ ދަށްވެ، 2020 ވަނަ އަހަރުގެ ދައުލަތުގެ ބަޖެޓް ޑެފިސިޓް ހުރީ 15.9 ބިލިއަން ރުފިޔާގައެވެ. މިއަހަރަށް ފާސްކުރެވިފައިވާ ބަޖެޓަކީވެސް 12 ބިލިއަން ރުފިޔާގެ ޑެފިސިޓް ބަޖެޓެކެވެ.\nއިގްތިސާދީ ދުޅަހެޔޮކަން ވަޒަންކުރުމުގައި ގެންގުޅޭ މުހިއްމު އަނެއް މިންގަޑަކީ ބޭރުދުނިޔެއާއި ދެމެދު ހިގާ މާލީ މުއާމާލާތްތަކެވެ. ގައުމަށް އެތެރެވާ ފައިސާއާއި ބޭރުވެގެންދާ ފައިސާގެ މިންގަޑެވެ. މިގޮތުން ރާއްޖޭގެ އިގްތިސާދަށްވެސް ފަތުރުވެރިކަމުން ގިނަ އަދަދެއްގެ ފައިސާ ދިޔައީ ވަންނަމުންނެވެ. ކޮވިޑްގެ ހާލަތުގެ ކުރިން، އަހަރެއްގެ މައްޗަށް3ބިލިއަން ޑޮލަރު ފަތުރުވެރިކަމުން ރާއްޖެއަށް ވަދެއެވެ. އެހެނަސް އިމްޕޯޓަށާއި، ދިވެހިންގެ ބޭރުދަތުރުތަކަށާއި، ރާއްޖޭގައި ވަޒީފާ އަދާކުރާ ބިދޭސީން އެމީހުންގެ ގައުމަށް ފޮނުވާ ފައިސާއާއި، ބޭރުން ނަގާފައިވާ ލޯނުތައް ދެއްކުމަށް ހޭދަވާ އަދަދުތައް އެއްކޮށްލުމުން، ގައުމަށް އެތެރެވާ ފައިސާއަށްވުރެ ބޭރުވާ މިންވަރު ބޮޑެވެ. އެހެންނަމަވެސް، އިގްތިސާދު ހިފެހެއްޓިފައި އޮންނަނީ ފޮރިން އިންވެސްޓްމަންޓްގެ ގޮތުގައި ވަންނަ ފައިސާއާއި، ބޭރުން ލިބޭ ހިލޭ އެހީތަކާއި، ލޯނުތަކުގެ ސަބަބުންނެވެ. ޑޮލަރުގެ އަގު، ނުވަތަ ރުފިޔާގެ އެކްސްޗޭންޖް ރޭޓް އެއް މިންވަރެއްގައި ހިފެހެއްޓިފައި އޮންނަނީވެސް މިހެންވެގެންނެވެ.\nކޮންމެއަކަސް، ގައުމަށް ވަންނަ ފައިސާގެ އަދަދު މަދުވުމުން، އެކްސްޗޭންޖް ރޭޓަށް އޭގެ ނޭދެވޭ އަސަރުކުރާނެއެވެ. ހަމަމިއާއިއެކު ރުފިޔާ ދައުރުވާ މިންވަރު އިތުރުވުމަކީވެސް ޑޮލަރުގެ އަގު ބޮޑުވެގެންދާކަމެކެވެ. މިއާއި އެކު ބާޒާރުގައި ތަކެތީގެ އަގުތައްވެސް މައްޗަށްދެއެވެ. މިހެންކަމުން، ދައުލަތުގެ ޚަރަދުތައް ހަމަޖެއްސުމަށްޓަކައި ރުފިޔާ ޗާޕްޖަހައިގެން ނެރުމަކީ ރާއްޖެފަދަ އިގްތިސާދެއްގައި ހެދޭނެ އެންމެ ބޮޑު އެއް ގޯހެވެ. ރުފިޔާގެ މިންވަރު އިތުރުވުމުން، އިގްތިސާދުތެރޭގައި މީހުން ޚަރަދުތައް ކުރާނެއެވެ. މިއާއިއެކު، އިމްޕޯޓަށް ބަރޯސާވެފައި އޮންނަ ގައުމަކުން، އިމްޕޯޓް ކުރާ މިންވަރު އިތުރުވެ، ޑޮލަރުގެ ޑިމާންޑް އިތުރުވެގެންދާނެއެވެ. މިހެންކަމުން، ޑޮލަރުގެ މައްސަލައަކީ ހެދޭ ގާނޫނަކުން ނުވަތަ ގަވައިދަކުން އެކަނި ހައްލުކުރެވޭނެކަމެއް ނޫނެވެ. ޑޮލަރުގެ މައްސަލައަށް އޮތް ހައްލަކީ މާކެޓުން އޮޓޮމެޓިކުން އަންނާނޭ ހައްލެކެވެ. ޑޮލަރުގެ ޑިމާންޑާއި، ޑޮލަރުގެ ސަޕްލައިގެ މައްޗަށް ބިނާވެފައިވާ ހައްލެކެވެ. ޑޮލަރުގެ ޑިމާންޑް ދަށްކުރެވޭނީ ޚަރަދުތައް ދަށްކުރެވި، ރުފިޔާގެ މިންވަރުވެސް ދަށްކުރެވިގެންނެވެ.\nރުފިޔާ ޗާޕު ޖަހާފައިވާ މިންވަރު އަންގައިދޭ ޗާޓު\nސަރުކާރުގެ ޚަރަދު ހަމަޖެއްސުމަށް އެމްއެމްއޭ އިން ލޯނު ނަގާ ކޮންމެ ފަހަރަކު، ރުފިޔާ ޗާޕްކޮށްގެން އިގްތިސާދު ތެރެއަށް އެބަ ނެރެވެއެވެ. މިގޮތުން 2014 ވަނަ އަހަރާ ހަމައަށް އައި އިރު އެކި ފަހަރުމަތިން6ބިލިއަން ރުފިޔާ މިވަނީ އިތުރަށް ޗާޕު ޖަހައިގެން ނެރެ، ސަރުކާރުން އެމްއެމްއޭ އިން ލޯނުގެ ގޮތުގައި ނަގާފައެވެ. މިއާއިއެކު، އެމްއެމްއޭ އާއި މިނިސްޓްރީ އޮފް ފިނޭންސްއާއި ދެމެދު ވެވުނު އެއްބަސްވުމެއްގެ ދަށުންވަނީ މި އަދަދު ދިގު މުއްދަތަކަށް ބަހާލައިގެން އަބުރާ ދައްކަން ފަށާފައެވެ. ޗާޓުން ފެންނަ ފަދައިން 2014 ވަނަ އަހަރުން ފެށިގެން 2020 ވަނަ އަހަރާއި ޖެހެންދެން މި އަދަދު ދިޔައީ އަހަރުން އަހަރަށް ދަށްވަމުންނެވެ. އެހެންނަމަވެސް 2020 ވަނަ އަހަރު އިތުރު4ބިލިއަން ރުފިޔާ ސަރުކާރުން މިވަނީ އެމްއެމްއޭ އިން ނަގާފައެވެ. މިއާއިއެކު، ޗާޓުން ފެންނަ ފަދައިން ސަރުކާރުން އެމްއެމްއޭއަށް އަދާކުރަންޖެހޭ ދަރަނި 10 ބިލިއަން ރުފިޔާއަށް އަރައި، 2020 ވަނަ އަހަރު ނިމުނުއިރު ހުރީ 9.3 ބިލިއަން ރުފިޔާގައެވެ.\nއިގްތިސާދީ ހީނަރުކަން އަންނަ ކޮންމެ ފަހަރަކު ސަރުކާރުގެ ޚަރަދުތައް ހަމަޖެއްސުމަށްޓަކައި، ރުފިޔާ ޗާޕްކޮށްގެން މަރުކަޒީ ބޭންކުން ނެރުމަކީ އެންމެ ފަސޭހަ ގޮތެވެ. ބޭނުންވަރަކަށް ޚަރަދު ކުރުމަށް އޮތް ލައިސެންސެކެވެ. އެހެންނަމަވެސް، އެއީ ދުނިޔޭގެ އިގްތިސާދުތައް ހަލާކުވެ، އެގައުމުތަކުގެ ފައިސާގެ އަގު ވެއްޓިގެން ދިއުމަށްވެސް މެދުވެރިވީ ސަބަބެކެވެ. ރާއްޖޭގެ އިގްތިސާދު ތަހައްމަލު ކުރަމުން މިދަނީ އިގްތިސާދީ ހީނަރުކަމެކެވެ. މިއާއިއެކު، ރުފިޔާ ޗާޕްކޮށްގެން ބޮޑު އަދަދެއް ނެރެވިއްޖެއެވެ. އަދި މިކަމުގެ ސަބަބުން މިވަނީ ރުފިޔާގެ އަގު ދަށްވެފައެވެ. ކުރިން 15.85 ރުފިޔާއަށް އެމެރިކާ ޑޮލަރެއް ލިބެއެވެ. އެހެންނަމަވެސް މިހާރު ޑޮލަރެއް ލިބެނީ 18 ރުފިޔާއަށް ވުރެ އަގު ބޮޑުކޮށެވެ. މީގެ މާނައަކީ ރުފިޔާގެ އަގު ދަށަށް ގޮސްފިއެވެ. ބާޒާރުގައި ތަކެތީގެ އަގުތައް މައްޗަށް ގޮސްފިއެވެ. މީގެ ދެއަހަރު ކުރިން 1،000 ރުފިޔާއަށް ގަނެވުނު މުދަލަށްވުރެ މިހާރު 1،000 ރުފިޔާއަށް ގަނެވޭ މުދަލުގެ އަދަދު މަދުވެއްޖެއެވެ. ކޮންމެ ރުފިޔާއެއްގެ އަގު މިވަނީ ގާތްގަޑަކަށް 14% ދަށަށް ގޮސްފައެވެ.\nއެކްސްޗޭންޖް ރޭޓާއިމެދު އިތުރަށް ދަންނަވަން އޮތް ވާހަކައަކީ، ވަކި މިންވަރެއްގައި އެކްސްޗޭންޖް ރޭޓް ރާއްޖޭގައި 'ފިކްސް' ކޮށްފައި މި އޮންނަ އޮތުމަކީ ނަމެއްގައި އޮތްކަމެކެވެ. ހަގީގަތުގައި ޑޮލަރުގެ މާކެޓް ރޭޓަކީ ޑިމާންޑާއި ސަޕްލައިއަށް ބިނާވެފައި އޮންނަ އަގެކެވެ. މާކެޓުގައި ޑޮލަރަށް ޑިމާންޑް އިތުރުވެ، ސަޕްލައި ދަށްވާ ވަރަކަށް ޑޮލަރުގެ އަގު ދާނީ އުފުލެމުންނެވެ. ހެދޭ ގަވައިދަކުން، ނުވަތަ ގާނޫނަކުން އަގު ހިފަހައްޓާ ނަމަ، އެމްއެމްއޭ އިން ކަނޑައަޅާ އަގުގައި އަބަދުވެސް ބޭންކުތަކުން ޑޮލަރު ގަންނަން ލިބެންޖެހޭނެއެވެ. މިހާރު ރަސްމީކޮށް ކަނޑައަޅާފައިވާ ބޭންޑު ކަމުގައިވާ 10.28 އާއި 15.42 ރުފިޔާއާއި ދެމެދުގެ އަގަކަށް ޑޮލަރެއް ގަންނަން ލިބޭނޭ ގޮތަށް ބޭންކުތަކަށާއި މަނީ ޗޭންޖަރުތަކަށް ޑޮލަރު ފޯރުކޮށްދިނުމަކީ އެމްއެމްއޭގެ ޒިންމާއެކެވެ. މިގޮތަށް ޑޮލަރު ފޯރު ކޮށްނުދެވޭނަމަ، އެކްސްޗޭންޖް ރޭޓް ވަކި ވަރެއްގައި ފިކްސް ކޮށްފައި ނުބޭއްވޭނެއެވެ. އަދި ކިތެންމެ ހަރުކަށި ގަވައިދުތަކެއް ނެރުނުކަމުގައިވިޔަސް އެއީކީ ހައްލު ކުރެވޭނޭ ކަމެއްނޫނެވެ. ކުރިންވެސް ދެންނެވިހެން، ޑޮލަރުގެ އަގާއި އެކްސްޗޭންޖް ރޭޓަކީ އިގްތިސާދުގެ ދުޅަހެޔޮކަމާއި ގުޅިފައިވާ ކަމެކެވެ. އިގްތިސާދު ހަރުދަނާވެ، ހަމަ މަގަށް އެޅެމުންދާވަރަކަށް، އެކަމުގެ ހެޔޮ ބަދަލު އެކްސްޗޭންޖް ރޭޓުންވެސް ފެންނާނެއެވެ. ޖީޑީޕީއާއި، ވަޒީފާތަކާއި، އަދި މުދަލުގެ އަގުންވެސް ފެނިގެންދާނެއެވެ.\nރުފިޔާގެ އަގު ދަށްވުމަކީ އެންމެހާ ދިވެހިން ކަންބޮޑުވާންޖެހޭ ވަރަށް ސީރިއަސް މައްސަލައެކެވެ. ޚާއްސަ ގޮތެއްގައި ޕެންޝަން ފަންޑުގައި ގިނަ އަދަދެއްގެ ފައިސާ ރުފިޔާއިން ހުންނަ އިރު، ތިމާ މުސްކުޅިވާ ދުވަހު ޕެންޝަނުން ލިބޭ ރުފިޔާކޮޅުގެ އަގެއް ނެތުމުން އެންމެ ބޮޑު ނިކަމެތިކަމެއް ލިބިގެން އެދަނީ އެންމެ ނިކަމެތި ވަގުތުގައެވެ. މީގެ އިތުރުން، ރުފިޔާއިން ލޯނު ދީގެން އުޅޭއިރު، ނުވަތަ ރުފިޔާއިން ކުލި ކަނޑައަޅައިގެން ތިބޭއިރު، ރުފިޔާގެ އަގު ދަށްވުމުން އެކަމުގެ އަސަރު މި ހުރިހާ ފަރާތަކަށް ކުރާނެއެވެ. ދެން ޖެހޭނީ ސަރުކާރުންނާއި އަމިއްލަ ފަރާތްތަކުން މުވައްޒިފުންގެ މުސާރަ ބޮޑު ކުރާށެވެ. މިފަދައިން ބުރުޖަހަން ޖެހިއްޖެނަމަ އެކަމަކަށް ނިމުމެއް ނާންނާނެއެވެ.\nއެހެންކަމުން، ރުފިޔާގެ އަގު ހިފެހެއްޓުމަށްޓަކައި، އަދި އެކްސްޗޭންޖް ރޭޓް ހިފެހެއްޓުމަށްޓަކައި، އަދި ޑޮލަރުގެ އަގު ހިފެހެއްޓުމަށްޓަކައި ކުރަންޖެހޭ އެންމެ މުހިއްމު އަދި އެންމެ ބޮޑު މަސައްކަތަކީ، އިގްތިސާދީ ހަރަކާތްތައް އިތުރުވާ މިންވަރަކުން މެނުވީ ރުފިޔާ ޗާޕުކޮށްގެން ނުނެރުމެވެ. ސަރުކާރުގެ ޚަރަދުތައް، ލިބޭ އާމްދަނީއިން ފަރުޖެއްސުމެވެ. ދައުލަތުގެ ޚަރަދުތައް ކުރުމުގައި ޒިންމާދާރުކަމާއިއެކު، އިސްރާފު މަދުކޮށް، ސީދާ ރައްޔިތުމީހާއަށް މަންފާ ލިބޭ ކަންކަމުގައި ހޭދަކުރުމެވެ. މީގެ އިތުރުން، ގައުމުން ބޭރުވާ ފައިސާގެ މިންވަރު ދަށްކުރުމަށްޓަކައި އަޅަންޖެހޭ އެންމެހާ ފިޔަވަޅުތައް އެޅުމެވެ. މިގޮތުން ވަޒީފާ ދިނުމުގައި ދިވެހިންނަށް އިސްކަންދީ، އަދި ކުދި ވިޔަފާރިތަކުގައި ދިވެހިންގެ ދައުރު އިތުރުކޮށް، ސަރުކާރުގެ މަޝްރޫއުތައް ދިނުމުގައިވެސް ދިވެހި ކުންފުނިތައް ބައިވެރިވެގެން މެނުވީ ނުދެވޭ ގޮތަށް ސިޔާސަތުތައް އެކުލަވާލުމެވެ.\nއިގްތިސާދީ ދުޅަހެޔޮކަން ގެނުވޭނީ، އިގްތިސާދުގައިވާ ބަލިތައް ދެނެގަނެ، އެކަން ގަބޫލްކޮށް، ކުރަން އޮންނަ ފަރުވާ ހެޔޮ ގޮތުގައި ކޮށްގެންނެވެ. ދާއިމަށް ދެމިގެންދާ ފަދަ ހަރުދަނާ ފަރުވާ ކުރެވިގެންނެވެ. ވަގުތީ ހައްލު ހޯދައިގެން ފަރުޖެއްސޭނީ ވަރަށް ކުޑަ ދުވަސްކޮޅެކެވެ.


Inthihaab Ge Kurin Aa Elections Commission Eh Ekulavaalaanan - Idhikolhu - Vaguthu\nއިންތިހާބުގެ ކުރިން އާ އިލެކްޝަންސް ކޮމިޝަނެއް އެކުލަވާލާނަން - އިދިކޮޅު\nއަލީ ނަޒީރު - ވަގުތު އިމޭޖެސް: އަޝްހާދު އަބްދުﷲ\nމިއަހަރު ބޭއްވުމަށް ހަމަޖެހިފައިވާ ރިޔާސީ އިންތިހާބްގެ ކުރިން ހުރިހާ ސިޔާސީ ޕާޓީތަކަށް އެއްބަސްވެވޭ އިލެކްޝަންސް ކޮމިޝަނެން އެކުލަވާލާނެ ކަމަށް ގުޅިފައިވާ ސިޔާސީ ޕާޓީތަކުން ބުނެފިއެވެ.\nމިއަދު ކުނޫޒުގައި އިދިކޮޅު ފަރާތްތަކުން ބޭއްވި ނޫސްވެރިންގެ ބައްދަލުވުމުގައި އަދާލަތު ޕާޓީގެ މީޑިއާ ކޮމެޓީގެ ޗެއަރ އަލީ ނިޒާރު ވިދާޅުވީ ކުރިއަށް އޮތް ރިޔާސީ އިންތިހާބްގައި ވާދަކުރައްވަން ބޭނުންފުޅުވާ ހުރިހާ ބޭފުޅުންގެ ޙައްގުތައް ކަށަވަރުވާން ޖެހޭނެ ކަމަށެވެ.\n"ގާނޫނާއި އެއްގޮތަށް އަމަލުކުރާ އިލެކްޝަންސް ކޮމިޝަނެން އެކުލަވާލެވޭނެ ކަމުގެ ފޮނި އުންމީދުތަށް އާވެއްޖެ. ގުޅިފައިވާ ސިޔާސީ ޕާޓީތަކުން ކުރާ މަސައްކަތަށް ކާމިޔާބު ދަނީ ލިބެމުން " ނިޒާރު ވިދާޅުވިއެވެ.\nނަޒީރު ވިދާޅުވީ ފަހަކަށް އައިސް އިލެކްޝަންސް ކޮމިޝަނުން އަމަލުކުރަނީ ސިޔާސީ ޕާޓީއަކުން އަމަލުތައް ބަހައްޓާ ގޮތަށް ކަމަށެވެ.\nއިލެކްޝަންސް ކޮމިޝަނުގައި މިހާރު ތިބި މެންބަރުން ތިބެގެން ރާއްޖޭގައި މިނިވަން އިންތިޚާބެއް ނުބޭއްވޭނެ ކަމަށް އިދިކޮޅުން އަންނަނީ ބުނަމުންނެވެ. އެގޮތުން އިންތިހާބަކަށް ދިޔުމުގެ ކުރިން ފުރަތަމަ ކުރަންޖެހޭ ކަމަކީ އިލެކްޝަންސް ކޮމިޝަނަށް މިނިވަން މެންބަރުން އައްޔަނުކޮށް ކޮމިޝަން މިނިވަންކުރުން ކަމަށް އިދިކޮޅުން ބުނެއެވެ.\nމިއަދު ބޭއްވި ނޫސްވެރިންގެ ބައްދަލުބުމުގައި ސިޔާސީ އެކި ކަންކަމާއި ގުޅިގެން ހައްޔަރު ކޮށްފައިވާ ބޭފުޅުން ކޯޓަށް ހާޒިރުކުރުމަށް ފަހު، ޝަރީއަތް ނުފަށައި ގިނަ ވަގުތު ކޯޓްގައި ހޭދަކުރަން ޖެހުމަކީ ކަންބޮޑުވާ ކަމެއް ކަމަށް އިދިކޮޅު ޕާޓީތަކުން ވަނީ ބުނެފައެވެ.\nއޭޕްރީލް 26, 2018 19:00\nކޯއްޗެއްތޭ އާ އިލެކްޝަންސް ކަމިޝަނެއް އެކުލަވާލާނަމޭ. އެހެންތޭ ތަމެން ރަންރީނދޫ ޓްވިޓަރޭ މެންނަށް ރަނގަޅަށް ރާކަނި މަސްކާން ދޭނަމޭ ތެޔޮ ލައިގެން ތައްޔާރަށް ތިބޭތި އިނގޭތޭ. ތަމެން މަހަށް ދޭބަލަ ދެން. މަހަށް މަަހަށް މަހަށް މަހަށް ދޭބަލަ..\nއޭޕްރީލް 26, 2018 19:26\nމިއީ ހާދަ ގަދަބަސް ބުނާ ބައެކެދޯ މިނިވަން އިންޚާބެއް ނުބޭއްވޭނީ މިއޮތް އޮދިކޮޅު ޕާޓީތައް އޮވެގެން އެހެންވީމަ އިންތިޚާބުގެ ކުރިން އިދިކޮޅު ޕާޓީތައް އުވާލަންވީ\nއޭޕްރީލް 26, 2018 19:30\nހެހޭ: ގުނބޯ ހައްދަން ކޮސްގޮވަނީ!\nތީ ގުނބޯ ކޯލީޝަން.\nއޭޕްރީލް 26, 2018 19:55\nއިންތިޚާބުގެ ކުރިން ޖޭޕީ އާއި އަދާލަތާއި އެމްޑީޕީ އުވާލެވޭނެ މަމެން ސިޔާސީ ޕާރޓީ ތަކުގެ ގާނޫނަށް އަންނަ ހަފްތާގައި ގެންނަ ބަދަލަކާއި ގުޅިގެން. ދެން ސިޔާސީ ޕާރޓީ އެއް ކަމަށް ގަބޫލުކުރެވޭނީ 50 ހާސް މީހުން ހަމަވާ ސިޔާސީ ޕާރޓީ ތަކަށް އަލަށް ގާނޫނަށް ގެނެވޭ ބަދަލާއި ގުޅިގެން. 50 ހާސް ހަމަ ނުވާނަމަ އެފަދަ ޕާރޓީ އެއް ނުބެލެވޭނެ އެއީ ސިޔާސީ ޕާރޓީ އެއް ކަަމަށް. އެއިރަށް ހުންނާނެ އަލާދފިލާފައި ދޯ. ކޮން އިންތިޚާބުގެ ކުރިންނެއް ތޭ. ކުރިން އޮޅާލަބަލަ. އޮޅާލާ އޮޅާލާ އޮޅާލާ ޖަހާ ތަމެން ބެކަށް ޖަހާ ޖަހާ ޖަހާ..\nއޭޕްރީލް 26, 2018 19:59\nޜޯބްރާނތި އިނތިހާބުގެ ކުރިން އާރައީސެއް އައްޔަން ކޮހބަލަ\nއޭޕްރީލް 26, 2018 20:17\nއެލެކްސަންކޮމިސަނސްްގެ ރައީސަކަށް ޢަލީޒާހިރު . ނައިބަކަށް މުޞްތަފާ ، ދެން މެންބަރުންނަށް އަމީތު ، ވައްޑޭ ، މުޙައްމާ ، ސިނާނު ، މަޚްލޫފް. ސެކްރެޓަރީއަކަށް ނާދިރާ ، ނައިބަކަށް އަނީސާ . ވޮޗަރުންނަށް ޔުމްނާ ، މާރިޔާ ތިބީމާ ހުންނާނީ ޢަދުލުވެރި ކޮމިޝަނެއް ހެދިފަ! ލަލަލާ\nއޭޕްރީލް 26, 2018 20:19\nހަމަހަމަ ދޫނުކޮށް މީސްކޮޅު ރުއްސާފަ ގުނބޯހައްދާފަ ބައިތިއްބާތި!\nއޭޕްރީލް 26, 2018 20:28\nކީއްކުރަންތަ އިންތިޚާބު ބާއްވަނީ މިހާރު ތިއަތިބީ ވެރިކަމުގައޭ ދަށްކާއެއްވެސް ވާހަކައެއް ތާކުން ތާކު ނުޖެހޭ\nއޭޕްރީލް 26, 2018 21:53\nހޫން އެއްކަލަ ސިދާތާ މެންގެޔަށް ބާޒާރު ކޮށްދޭ ސޮރުދޯ. ކަލޯ ތިހާ ޓީވީތަކަށް އަރާ މަޝްހޫރުވާން ބޭނުމިއްޔާ ފިލްމުކުޅެންފަށާބަލަ. މިކަހަލަ ސިޔާސީގޮތުން އުރަތްޕެތް ނުވާ ކުރަފި އިދިކޮޅުގަ ތިބީ\nއޭޕްރީލް 26, 2018 22:06\nކަލޯ ތީ ކާކު؟ އަދާލަތު އަންހެން ގޮފީގެ ކުދިންކޮޅު ގޮވައިގެން ކޮފީއަށް ކެނޑޭނީ.


Fahu vaguthu de Gea mathakuri penalty aa eku United ah muhinmu molheh.\nފަހު ވަގުތު ޑެހެއާ މަތަކުރި ޕެނަލްޓީއާއެކު ޔުނައިޓެޑަށް މުހިއްމު މޮޅެއް\nޔުނައިޓެޑް އަތުން ބަލިނުވެ ޗެލްސީ ސަލާމަތްވެއްޖެ\nވެސްޓް ހޭމް ބަލިކޮށް މެންޗެސްޓަރ ސިޓީ ދެ ވަނައަށް\nސައުތެމްޓަން ބަލިކޮށް ލިވަޕޫލުން އެއްވަނައިގައި އޮތް ޗެލްސީ އާއި ޕޮއިންޓަކާއި ގާތަށް ޖެހިލައިފި\nމެޗުގެ އެންމެ ފަހު މިނެޓުގައި ޑޭވިޑް ޑެހެއާ މަތަކުރި ޕެނަލްޓީއާއެކު ވެސްޓް ހޭމް އަތުން ޔުނައިޓެޑް މުހިއްމު3ޕޮއިންޓް ހޯދައިފިއެވެ.\nއިނގިރޭސި ޕްރިމިއާ ލީގުގައި މިރޭ ވެސްޓް ހޭމްގެ ދަނޑުގައި ކުޅުނު މި މެޗު ޔުނައިޓެޑުން ކާމިޔާބުކުރީ 2-1 ގެ ނަތީޖާއަކުންނެވެ.\nދެ ޓީމުގެ ފަރާތުންވެސް ވާދަވެރި ކުޅުމެއް ފެނިގެންދިޔަ މި މެޗުގައި ފުރަތަމަ ލަނޑު ޖަހާ ލީޑު ނެގީ ވެސްޓް ހޭމް ޔުނައިޓެޑުންނެވެ. މި ލަނޑަކީ މެޗުގެ 30 ވަނަ މިނެޓުގައި ވެސްޓް ހޭމްގެ ސައީދު ބެންރަހްމާ ފޮނުވާލި ގޯލާއި އަމާޒުކޮށް ފޮނުވާލި ބޯޅަ ޔުނައިޓެޑުގެ ޑިފެންޑަރ ރަފައެލް ވަރާން ގައިގަ ޖެހިފައި ވަން ލަނޑެކެވެ. ވެސްޓް ހޭމުން ލަނޑެއް ޖަހާ ލީޑު ނެގިތާ މާ ގިނައިރުތަކެއް ނުވަނީސް ޔުނައިޓެޑުން ވަނީ ލަނޑެއް ޖަހާ ނަތީޖާ ހަމަހަމަކޮށްފައެވެ. މި ލަނޑު ޔުނައިޓެޑަށް ކާމިޔާބުކޮށްދިނީ ރޮނާލްޑޯއެވެ. މިއީ ބްރޫނޯ ފެނާންޑޭޒް އޭރިއާތެރެއަށް ނަގައިދިން ބޯޅައެއް ހޯދައިގެން ރޮނާލްޑޯ ކާމިޔާބުކުރި ލަނޑެކެވެ. މިއީ ޔުނައިޓެޑާއި ގުޅުމަށްފަހު ރޮނާލްޑޯ ކާމިިޔާބުކުރި ހަތަރު ވަނަ ލަނޑެވެ.\nމެޗުގެ ދެވަނަ ހާފުގައި ޔުނައިޓެޑުން ލީޑު ނެގީ ބަދަލު ކުޅުންތެރިއެއްގެ ގޮތުގައި ކުޅެން ނުކުތް ލިންގާޑް ކާމިޔާބުކޮށްދިން ލަނޑުންނެވެ. މި ލަނޑު ލިންގާޑް ޔުނައިޓެޑަށް ކާމިޔާބުކޮށްދިނީ މެޗުގެ 89 ވަނަ މިނެޓުގައެވެ. މެޗުގައި އެންމެ ފޯރިގަދަ ވެގެން ދިޔައީ އިތުރު ވަގުތުގެ ތެރޭގައި ޕެނަލްޓީ އޭރިޔާ ތެރެއިން ޔުނައިޓެޑުގެ ޑިފެންޑަރު ޝޯ އަތުގައި ބޯޅަ ޖެހުމުގެ ސަަބަބުން ވެސްޓް ހޭމަށް ޕެނަލްޓީއެއް ލިބުނު ހިސާބުންނެވެ. ރެފްރީ މި ޕެނަލްޓީ އެޓީމަށް ދިނީ ވީއޭއާރުވެސް ބެލުމަށްފަހުއެވެ. ނަމަވެސް ޑޭވިޑް ޑެހެއާ ވަނީ މި ޕެނަލްޓީ މަތަކޮށް ޔުނައިޓެޑުގެ ސަޕޯޓަރުން އުފާކޮށްދީ މުހިއްމު3ޕޮއިންޓް ޔުނައިޓެޑަށް ކަށަވަރުކޮށްދީފައެވެ.\nމިމެޗުން ޔުނައިޓެޑް މޮޅުވިއިރު، އެޓީމުން އޮތީ ކުޅުނު ފަސް މެޗުން ލިބުނު 13 ޕޮއިންޓާއެކު ތާވަލުގެ ތިން ވަނައިގައިއެވެ. އެއްވަނައިގައި އޮތް ލިވަޕޫލަށް އަދި ދެވަނައިގައި އޮތް ޗެލްސީއަށްވެސް ފަސް މެޗުން ހަމަ މިއަދަދަށް ޕޮއިންޓު ލިބޭއިރު މި ޓީމުތައް އެތުރިފައި އޮތީ ލަނޑުގެ ތަފާތުންނެވެ.


މޯލްޑިވްސް އިންޑަސްޓްރިއަލް ފިޝަރީޒް ކޮމްޕެނީ ލިމިޓެޑް\nނަމްބަރ : 002/KFC/HR/2022\nމި ކުންފުނީގެ ތިރީގައިމިވާ މަޤާމަށް މީހުން ހޯދަން ބޭނުންވެއެވެ.\nކޮންޓްރެކްޓް، 01 އަހަރު ދުވަހުގެ މުއްދަތަށް\nދެއްވަދޫ އައިސްޕްލާންޓް / ފިޝް ޕްރޮކިޔުމަންޓް އެންޑް ލޮޖިސްޓިކް ޑިޕާޓްމެންޓް\nކޮއްތު ފައިސާގެ ގޮތުގައި ދުވާލަކަށް 60 ރުފިޔާ ދެވޭނެއެވެ.\nއިތުރުގަޑީގައި ނުވަތަ ބަންދު ދުވަހެއްގައި މަސައްކަތް ކޮށްފިނަމަ ހަމަޖެހިފައިވާ އުޞޫލުން އިތުރުގަޑިއާ، ބަންދު ދުވަހުގެ ފައިސާ ދެވޭނެއެވެ.\nސާނަވީ އިމްތިހާނަކުން2މާއްދާއިން ދަށްވެގެން " ޑީ " ފާސް ލިބިފައިވުމުގެ އިތުރުން ސެކަންޑަރީ ސެޓްފިކެޓް އިމްތިހާނުގައި " ދިވެހި " މި މާއްދާއިން ދަށްވެގެން " ސީ " ފާސް ލިބިފައިވުން ނުވަތަ މަޤާމާއި ގުޅޭ ދާއިރާއެއްގައި މަސައްކަތުގެ ތަޖުރިބާ ލިބިފައިވުން.\nއައިސްޕްލާންޓް މުވައްޒަފުންގެ ޑިއުޓީ ރޯސްޓަރ ތައްޔާރުކޮށް ޑިއުޓީތައް ހަމަޖެހިފައިވާގޮތް މުވައްޒަފުންނަށް އެންގުން.\nއައިސްޕްލާންޓް މުވައްޒަފުންގެ ސަލާމާއި ޗުއްޓީގެ ކަންތައް ބެލެހެއްޓުން، މިގޮތުން މެސެޖް ފޮނުވަންޖެހޭ ފަރާތްތަކަށް ފޮނުވައި ތަނަށް ދަތިނުވާނެހެން މުވައްޒަފުން ޗުއްޓީ ފޮނުވުމުގައި ޒިންމާ ނެގުން.\nމަސައްކަތުގެ މާހައުލުގައި އައިސްޕްލާންޓް މުވައްޒަފުންގެ އަޚްލާގު ރަނގަޅު ކުރުމަށް މަސައްކަތް ކުރުން، މިގޮތުން ފަރުވާކުޑަ މުވައްޒަފުންބަލައި ނަސޭޙަތް ދިނުމާއި އިސްލާޙްނުވާ މުވައްޒަފުން ބަލައި ރިޕޯރޓްކުރަންޖެހޭ ފަރާތްތަކަށް ރިޕޯރޓް ކުރުން.\nކޮންމެ ދުވަހަކުވެސް ރޭވިފައިވާ މަސައްކަތު ޕްލޭނާއި އެއްގޮތަށް މަސައްކަތް ކުރިޔަށް ގެންދިއުން.\nޑެއިލީ ރިޕޯޓް، ވީކްލީ ރިޕޯޓް، އޯޓީ ރިޕޯރޓް އަދި މަންތްލީ ރިޕޯޓްތައް ކަނޑައެޅިފައި އޮންނަ ތާރީޚުތަކަށް ނިންމާ ފޮނުވަންޖެހޭ ފަރާތްތަކަށް ފޮނުވުން.\nއައިސްޕްލާންޓްގައި މަސައްކަތްކުރާ މުވައްޒަފުންގެ ޙާޟިރީ ދުވަހުން ދުވަހަށް ބަލައި ޗެކްކޮށް ކޮންމެ މަހެއްގެ 26 ވަނަ ދުވަހުގެ ކުރިން ކޫއްޑޫ އެޗް އާރް ޑިޕާރޓްމެންޓަށް ހުށައަޅަން ވާނެވެ.\nކުންފުނިން ކަޑައަޅާފައިވާ ފައިސާ ގެންގުޅުމާއި ބެލެހެއްޓުމުގެ އުސޫލުތަކާއި އެއްގޮތައް އައިސްޕްލާންޓުގެ ފައިސާގެ ކަންތައްތައް ބަލަހެއްޓުން.\nއައިސް ހަދަމުން ދާއިރު ނުވަތަ ޕްލާންޓް ހިންގާފަ ހުންނަ ވަގުތުގައި ކޮންޓެއިނާގައި އެންމެ އެކަށީގެންވާ ގޮތެއްްގައި އައިސް ޖެހޭނެ ފަދަ ގޮތަކަށް އައިސް ފެތުރުމަށް ސަމާލުކަން ދިނުން.\nޑެއިލީ އަދި މަންތްލީކޮށް ތައްޔާރުކުރަން ޖެހޭ ރިޕޯރޓްތައް ތައްޔާރުކޮށް ރިޕޯރޓް ކުރަންޖެހޭ ފަރާތްތަކަށް ލަސްނުކޮށް ފޮނުވުން.\nއައިސްޕްލާންޓަށް ބޭނުންވާ ތެލާއި، މެޓީރިއަލްސް އަދި އޭގެ ސްޓޮކް ބަލަހައްޓައި ބޭނުންވާ މެޓީރިއަސްތަކާއި ތެލަށް، އައިސްޕްލާންޓް ހިންގުމާއި ހަވާލުވެހުންނެވި ވެރިއެއްގެ ލަފާގެ މަތިން ލަސްނުކޮށް އޯޑަރު ކުރުން.\nއައިހާއި، ބޮނެފެނެ އަދި ކުންފުނިން އައިސްޕްލާންޓްގައި ވިއްކާ އެހެނިހެން އުފެއްދުންތަކުގެ ސްޓޮކް އަޕްޑޭޓްކޮށް ބެލެހެއްޓުން.\nއައިސް ޕްލާންޓްގެ ޑެއިލީ ސޭލްސް، ފިއުލް ކޮންސަންޕްޝަން އަދި ސްޓޮކް ބެލެންސް އެންމެ ލަސްވެގެން ޖެހިގެން އަންނަދުވަހުގެ ހެދުނު 8:30 ގެ ކުރިން ފޮނުވުން.\nރަސްމީ ކަންތަކުގައި ފޮނުވަންޖެހޭ އީމެއިލްތަކާއި، ރޭޑިއޯ މެސެޖް އަދި އެހެނިހެން ލިޔެކިޔުންތައް ފޮނުވުމާއި، ލިޔެކިޔުން ފައިލް ކުރުން.\nއައިސްޕްލާންޓަށް ލިބޭ ފައިސާ ރައްކާތެރިކަމާއެކު ބެލެހެއްޓުން. އަދި ފައިސާ އައިސްޕްލާންޓްގައި ގިނަނޮކޮށް ވީއެންމެ އަވަހަކަށް ކޫއްޑޫއަށް ފޮނުވުން.\nއައިސް ޕްލާންޓަށް އެއްވެސް މައްސަލައެއް ދިމާވެއްޖެނަމަ ވަގުތުން އައިސްޕްލާންޓް ހިންގުމާއި ހަވާލުވެހުންނެވި ވެރިއަކަށް އެކަން އެންގުން.\nވަޒީފާއަށް އެންމެ ޤާބިލު ފަރާތެއް ހޮވުމަށް ބެލެވޭނެ ކަންތައް:\nޤާބިލުކަން ކަށަވަރުކުރުމަށް އިންޓަރވިއު ކުރުން.\nއިންޓަރވިއުއަށް ދަޢުވަތު ދެވޭނީ ވަޒީފާއަށް ކުރިމަތިލާ ފަރާތްތަކުގެ ތެރެއިން ޝޯޓްލިސްޓް ކުރެވޭ ފަރާތަކާއިއެވެ.\nދިވެހި ރައްޔިތެއްކަން އަންގައިދޭ ކާޑުގެ މުއްދަތު ހަމަނުވާ ސާފު ކޮޕީ (ދެފުށް ފެންނާނޭހެން).\nލިބިފައިވާ ތަޢުލީމާއި ތަމްރީން ދެނެގަތުމަށް ބޭނުންވާ ލިޔެކިޔުންތަކާއި އަދި މަސައްކަތުގެ ތަޖްރިބާ ދެނެގަތުމަށް މަސައްކަތް ކޮށްފައިވާ އިދާރާތަކުން ދޫކޮށްފައިވާ ލިޔުންތައް.\nވަޒީފާއަށް އެދޭ ފަރާތުގެ ވަނަވަރު / ސީ.ވީ (ގުޅޭނެ ފޯންނަމްބަރާއި އަދި އީމެއިލް އެޑްރެސް ހިމެނޭގޮތަށް)\nއެޕްލިކޭޝަން ހުށަހަޅާނީ ކޫއްޑޫ ފިޝަރީޒް ކޮމްޕްލެކްސްގެ ހިއުމަން ރިސޯސް ޑިޕާޓްމެންޓަށެވެ.\nއީމެއިލް ކުރައްވާނީ [email protected]އަށެވެ.\nވަޒީފާއަށް އެދޭ ލިޔުންތައް ހުށަހަޅަންޖެހޭ ސުންގަޑިއަކީ 20 ޖަނަވަރީ 2022 ވާ ބުރާސްފަތި ދުވަހުގެ މެންދުރު 14:00 އެވެ.\nމިމަޤާމަށް ޝަރުތު ފުރިހަމަނުވާ ފަރާތްތަކުގެ ފޯމުތަކާއި ހުށަހަޅަންޖެހޭ ލިޔުންތައް ފުރިހަމަނުވާ ފޯމުތައް ބާތިލްކުރެވޭނެއެވެ.\nނޯޓް: މިއިޢުލާނާ ގުޅިގެން މިމަޤާމަށް ކުރިމަތިލާ ފަރާތްތަކުގެ ތެރެއިން ޝަރުޠުހަމަވާ ފަރާތްތައް އިންޓަރވިއުކުރުމަށްފަހު އެންމެ މަތީމާކުސް ލިބޭ އަދި އެންމެ ޤާބިލުކަމަށް ފެންނަ ފަރާތަކަށް މިވަޒީފާ ހަމަޖައްސައިދެވޭނެއެވެ. އަދި މިމަޤާމަށް ހޮވޭ ފަރާތަށް މަސައްކަތާއި ގުޅުންހުރި މަޢުލޫމާތާއި ޓްރެއިނިންގ އަދި އޮރިއެންޓޭޝަން ދިނުން އޮންނާނީ ކޫއްޑޫ ފިޝަރީޒް ކޮމްޕްލެކްސް. ގއ. ކޫއްޑޫގައެވެ. މި އިޢުލާނާ ގުޅިގެން އިތުރު މަޢުލޫމާތު ހޯއްދެވުމަށް 7787186/7943030 ފޯނަށް ގުޅުއްވުން އެދެމެވެ.\nޕަބްލިޝްކުރި ގަޑި: 07:02


UFO thakeh investigate kurumah Pentagon in Task Force eh ekulavaalanee! – Iru\nޔޫއެފްއޯ ތަކެއް އިންވެސްޓިގޭޓް ކުރުމަށް ޕެންޓަގަން އިން ޓާސްކް ފޯސް އެއް އެކުލަވާލަނީ\nއެމެރިކާގެ މިލިޓަރީ އެއަރކްރާފްޓް ތަކަށް ޔޫއެފްއޯ ފެންނާތީ، ގޮތްނޭގޭ މިތަކެތި އިންވެސްޓިގޭޓް ކުރުމަށް ޕެންޓަގަން އިން ޓީމޭއް ނަގަމުން ދާކަމަށް ދެ އޮފިޝަލަކު ހާމަ ކޮށްފިއެވެ.\nމި ޓާސްކްފޯސްގެ ކަންތައްތައް ބަލަހައްޓަވަނީ ޑެޕިއުޓީ ސެކްރެޓަރީ އޮފް ޑިފެންސް ޑޭވިޑް ނޯގްއިސްޓެވެ. އޮފިޝަލުންނާއި ހަވާލާ ދީ ސީއެންއެން އިން ރިޕޯޓް ކޮށްފައި ވާ ގޮތުންނަމަ މިކަން އޮފިޝަލްކޮށް ދެދުވަހެއް ތެރޭގައި އާންމު ކުރެވޭނެއެވެ. މީގެ ކުރިން މިގޮތަށް ފެންނަ ގޮތް ނޭގޭ ބާވަތްތަކުގެ އެއްޗެއްސާއި ގުޅޭ މައުލޫމާތު އެއްކޮށް ބަލަހައްޓަމުން ދިޔައީ އެމެރިކާގެ ނޭވީއިންނެވެ.\nކޮންގްރެސްގެ މެމްބަރުންނާއި، ޕެންޓަގަން އިން މީގެ ކުރިންވެސް ވަނީ، ޔޫއެސް މިލިޓަރީ ބޭސްތަކުގެ މަތިން އުދުހޭ ގޮތް ނޭނގޭ އެއަރކްރާފްޓް ތަކާއި މެދު ކަންބޮޑުވުން ފާޅުކޮށް ވާހަކަ ދައްކާފައެވެ. އަދި މިފަދަ އެއްޗެއްސަކީ އެމެރިކާގެ އަސްކަރިއްޔާއަށް އޮތް ބިރެއް ގޮތުގައި ސިފަކޮށްފައި ވެއެވެ. ގޮތް ނޭގޭ އެއްޗެހީގެ ގޮތުގައި އެމެރިކާގެ އަސްކަރީ ސަރަހައްދު ތަކުން ފެންނަ އެއްޗެއްސަކީ އޭލިއަން ނަސްލަކާއި ގުޅިފައިވާ ތަކެއްޗަށް ވުރެ، ދުނިޔޭގެ ކޮންމެވެސް ހިސާބަކުން ޖާސޫސް ކުރުމަށް ގެންގުޅޭ ޑްރޯންސް ތަކަކަށް ވުމަކީ ގާތްކަމެކެވެ.\nސެނެޓުގެ އިންޓެލިޖެންސް ކޮމިޓީގެ ވޯޓުން ފާސްކޮށް ޕެންޓަގަން އަށް އަންގާފައިވާ ގޮތަށް ޕެންޓަގަން އިން ވަނީ މިދިޔަ ޖޫން މަހު މިގޮތަށް ޔޫއެސް އެއަރކްރާފްޓަށް ފެނިފައިވާ ގޮތްނޭގޭ އެއްޗެހީގެ3ވީޑިޔޯއެއް އާންމު ކޮށްފައެވެ.\n“އަހަރެމެންގެ މިލިޓަރީ ބޭސްތަކާއި، ތަމްރީން މަރުކަޒުތަކުގެ މަތިން އަހަރެމެންނާއި ގުޅުމެއްނެތް ކޮން އެއްޗެހިތަކެއްކަން ނޭނގޭ ޒާތުގެ އެއްޗެހިތަކެއް އުދުހުމަކީ ސުވާލު އުފެދޭ ކަމެއް” ކަމަށް ސެނެޓްގެ އިންޓެލިޖެންސް ކޮމިޓީގެ ޗެއަރމަން ވަނީ މީގެ ކުރިން މިއާމީ ނިވްސްގައިވެސް ހާމަ ކޮށްފައެވެ.\nއިތުރަށް ވާހަކަ ދައްކަމުން އެތަކެއްޗަކީ ޗައިނާ ނުވަތަ ރަޝިޔާއިން ޖާސޫސް ކުރުމަށް ބޭނުން ކުރާ ކުރިއަރާފައިވާ ޓޭކްނޮލަޖީ އަކަށް ވުމަށް ވުރެ، އޭލިއަން ނަސްލަކާއި ގުޅުން ހުރި، ދުނިޔެއިން ބޭރުގެ އެއްޗެއްސަށް ވުން މާ ރަނގަޅު ކަމަށް އެފަރާތުން ހާމަ ކުރިއެވެ.\nޕެންޓަގަން އިން ނެރެފައިވާ ވީޑިޔޯތަކުން ފެންނަނީ ގޮތްނޭގޭ އެއްޗެހިތަކެއް މަތީގައި އުދުހޭ މަންޒަރެވެ. އަދި އެއެއްޗެހިތައް އުދުހޭލޭ ހަލުވި ކަމުން އެކަމާއި ހައިރާންވެ، މިލިޓަރީއިން ވާހަކަ ދައްކާ އަޑު އިވެއެވެ. މީގެ އިތުރުން އެއްފަރާތަކުން އެއީ ޑްރޯންއަކަށް ވުން އެކަށީގެން ވެޔޭ ބުނާ އަޑުވެސް އިވެއެވެ.\nމިދިޔަ އެޕްރީލްގައި ޑޮނާލްޓް ޓްރަމްޕްވެސް ވަނީ މި ވީޑިޔޯތަކާއި ގުޅޭ ގޮތުން ކޮމެންޓް ކޮށްފައެވެ. އަދި އެއީ ހަމަ އަސްލް ވީޑިޔޯއެއް ބާއޭ ހިތަށް އަރާކަމަށް ރޮއިޓާރސް އަށް މައުލޫމާތު ދެމުން އެމެރިކާގެ ރައީސް ޑޮނާލްޑް ޓްރަމްޕް ވިދާޅުވިއެވެ.\nޔޫއެފްއޯ ޕްރޮގްރާމާއި ކުރިން ހަވާލުވެ ހުރި އެމެރިކާގެ އިސްފާރާތުން ސީއެންއެން އަށް މައުލޫމާތު ދެމުން ވިދާޅުވެފައިވަނީ “ދުނިޔޭގައި ހަމަ އެކަނި ދިރިއުޅެނީ އަހަރެމެން ނޫން ކަމަށް ފެންނަ ހެކިތައް ބައިވަރު އެބަހުރި” ކަމަށެވެ.


Kuruvaahaka: Kehiveriyaa -1 - One Online\nޝިފާގެ ހިތާމަތައް ކޮޅުންލައިފިއެވެ. ވިސްނުމުގެ ބާރު މުޅިން ނެތިގެން ހިނގައްޖެ އެވެ. ހުރިހާ އުންމީދެއް މުޅީން ފުނޑުފުނޑުވެއްޖެއެވެ. މިހާރަކު ދެން އިތުރަށް ވިސްނާނެ ޖާގައެއް ނެތެވެ. ފުރުސަތު ގެއްލިއްޖެއެވެ. ވަގުތު މާބޮޑަށްވެސް ފާއިތުވެއްޖެއެވެ.\nޝިފާގެ ހިތުގައި އެތައް އެތައް ސުވާލުމާކުތަކެއް ޖެހިފައިވެއެވެ. އެކަން އޭނާގެ ނިއްކުރިމައްޗަށް އަރައި ފައިބަމުންދާ ރޫތަކުން އެނގެއެވެ. އޭނާގެ ހިތްވަނީ ޒަހަމްވެފައެވެ. މިކަމުގެ ހެއްކަކަށް އެމައުސޫމު ދެލޮލުން ފައިބަމުންދާ ކަރުނަތައް އެކަނިވެސް ފުދެއެވެ. އެކަރުނަތަކަށް ހިތުން އެއްވެސް ޖާގައެއް ދެވިފައި ނުވާ ކަހަލައެވެ. ނޫނީ އެއީ ހިތާ ދެކޮޅަށް އޭނާއަށް ކުރަންޖެހިފައިވާ ހަނގުރާމައެކެވެ. އެހަނގުރާމައިގައި އޭނާއަށް ނާކާމިޔާބީއާ ކުރިމަތިލާންޖެހުނީއެވެ.\nއެހެން އިންނައިރު، ޝިފާއަށް ފެންނަމުން އެދާ މަންޒަރަކީ އެއް އިރެއްގައި އެހިތުގެ ހަމަޖެހުމެވެ. އަބަދު އެދިމާއަށް ބަލަން އޭނާ އިނދެއެވެ. ކެތްމަދުވެފައެވެ. ހިނިތުންވެ ހުރެއެވެ. އެއީ އޭނާގެ ލޯބިވާ ނިޒާމުގެ ގެއެވެ. އެ ކުޑަދޮރަކީ ނިޒާމުގެ ކޮޓަރީގެ ކުޑަދޮރެވެ. އެހާ ގިނައިން އެދިމާއަށް ޝިފާއަށް ބެލެނީ އެހެންވެގެނެވެ.\nނިޒާމު ދެކެ ޝިފާ އިންތިހާއަށް ލޯބިވެއެެވެ. ކުރިއަކުންނޫނެވެ. މިހާރުވެސްމެއެވެ. އެހެން ނުވާންވީ ސަބަބެއް ނެތެވެ. ނިޒާމަކީ ޝިފާގެ ފުރަތަމަ ލޯބިވެރިޔާއެވެ. ޝިފާގެ ހިތްއެދޭ ހުރިހާ ސިފަތަކެއް ނިޒާމަށް ގުދުރަތުންވަނީ ހަދިޔާކޮށްފައެވެ. އިސްކޮޅާ ރޫފައެޅިގެންވެއެވެ. ހެދި ހުރި ފިރިހެންވަންތަ ހަށިގަނޑެކެވެ. އެ ހަށިގަނޑުގެ އެންމެ ތިރީން ފެށިގެން އެންމެ މައްޗާއި ހަމަޔަށް ބަލައިލި، ހިއްސު ސަލާމަތުން ހުރި ކޮންމެ އަންހެން ކުއްޖަކުވެސް އެ ރީތިކަމުގެ ތެރެޔަށް ޖަޒްބު ވެގެން ދާހައި ވެއެވެ. ވާހަކަދެއްކުމުގައިވާ ހިތްގައިމު ކަމާއި އަޑުގައިވާ ފިރިހެންވަންތަ ކަމަކީ ޝިފާގެ ބަލިފައެވެ. އެ ހިތްގައިމު އަޑު ޖެހޭ ކޮންމެ ފަހަރަކު ޝިފާއަށް ދެލޯ މަރައިލެވެނީ ބޭއިހުތިޔާރުގައެވެ. އަބަދުވެސް ނިޒާމުގެ އެލޯބި ލޯބި ޖުމުލަތައް އިވުމަށް އޭނާއަށް އެދެވެއެވެ.\nއަމިއްލަ ހުރިހާ ކަމެއްގެ އިހުތިޔާރު ނިޒާމުގެ އަތްމައްޗަށް ޝިފާއަށް ދޫކޮށްލެވުނީ އިތުބާރުކުރެވޭތީއެވެ. ހިތުގައިވާ ނިޒާމުގެ ލޯބީގެ ބާރުގައެވެ. ނިޒާމަކީ އޭނާގެ ހަޔާތުގެ އެއްބައިކަމުގައި ދެކެވޭތީއެވެ. ލޯބީގައި ދެގޮތެއް ނުވާނެކަމުގެ ޔަގީންކަން އޮތީތީއެވެ. ހިތުގައި އެނަން ފިޔަވައި އެހެން އެއްވެސް ނަމަކަށް ޖާގައެއް ދެވިފައި ނުވާތީއެވެ.\n"ދަރިފުޅާ! ކާން ހިނގާ! މެންދުރުވެސް ނުކައެއްނު ތިހިރީ. ތިހެން އުޅެނިކޮށް މާބޮޑަށް ބަލިވެދާނެ..." ޝިފާގެ ބައްޕަ މަންސޫރުގެ އަޑުގައި ހުރީ މޮޅިވެރިކަމެވެ. އެހެން ނުވާންވީ ސަބަބެއް ނެތެވެ. ޝިފާއަކީ އޭނާގެ ހުރި ހަމައެކަނި ދަރިފުޅެވެ. މިއަދާ ހަމައަށް އައިއިރު ޝިފާގެ ކޮންމެ އެދުމެއް އޭނާ އައީ ފުއްދައިދެމުންނެވެ. ޝިފާގެ ކޮންމެ އުފަލަކަށް މަރުހަބާކީ ހިތްހަމަޖެހުމާއެކު ބައްޕައެއްގެ ލޮބުވެތި ފިރުމުންތަކުންނެވެ. އެދަރިފުޅު ދެރަވާ ފަދަ ކަމެއް ދުވަހަކުވެސް އޭނާ ނުކުރެއެވެ. އަމުދުން ޝިފާ ދެރަ ވެފައި ހުންނަ މަންޒަރު ދުށުމަކީ އޭނާގެ ދެލޮލަށް ކުޅަދާނަ ކަމެއް ނޫނެވެ.\nކާމޭޒު ދޮށުގައި އިށީނދެގެން އިން އިރު މޭޒުމަތީގައިވާ އެއްވެސް އެއްޗެއް ޝިފާއަށް ނުފެންނަ ކަހަލައެވެ. ނޫން ނަމަ އޭނާގެ ދެލޯ އެ އެއްޗެތި ދުށުމަށް ނުކުޅެދުންތެރިވެފައި ވަނީއެވެ. ނޫންނަމަ އެހެން މަންޒަރެއް ދުށުމަށް އެދި އެދެލޯ އެދި ގޮވަމުން ދަނީއެވެ. ހިތުގެ އެދުމުގެ ކުރިމަތީގައި އެހެން ހިއްސުތަކެކޭ އެއްފަދައިން ދެލޮލަށްވެސް އިސްޖަހައިލަން މަޖުބޫރުވެފައި ވަނީއެވެ. މޭޒުމަތީގައި ތަފާތު ވައްތަރުތަކުން ކާތަކެތި އަތުރާލައިފައިވެއެވެ. ތެދަށް ބުނާނަމަ ހުސްޖާގައެއްވެސް ނެތެވެ. އެއީ ހައްތާވެސް ޝިފާގެ ފޭވަރިޓް ކާތަކެއްޗެވެ.\nއެކަމަކު ޝިފާގެ ދެލޮލަށް ފެންނަނީ އެހެން މަންޒަރުތަކެކެވެ. އޭނާގެ ހިތަށް ސިފަވަނީ ނިޒާމުގެ ސޫރައެވެ. ވިސްނެނީ ނިޒާމުގެ ހާލާމެދުގައެވެ. ޝިފާގެ ހިތުގައި އުފެދެނީ އެތައް ސުވާލުތަކެވެ. "ނިޒާމު އެގޮތަށް އަމަލު ކުރީ ކީއްވެހެއްޔެވެ؟ އެހާ ދަށުދަރަޖައަކަށް ވެއްޓިގަތުމަށް ނިޒާމަށް މަޖުބޫރު ވާންވީ ކީއްވެހެއްޔެވެ؟ ލޯބީގެ ނަމުގައި ދަޅަތަކެއް ދެއްކީ ކީއްވެހެއްޔެވެ؟ އަދި ދުވާލުގެ ހުވަފެންތަކުން ރޭގަނޑުގެ ނިދި މަހުރޫމުކުރުވީ ކީއްވެހެއްޔެވެ؟ އަހަރެންގެ ކުށަކީ ފަހެ ކޮބައިހެއްޔެވެ؟ އަހަރެންގެ ފުށުން އޭނާއަށް ޓަކައި އުނިވީ ވެސް ކޮން ކަމެއް ހެއްޔެވެ؟" މިފަދަ އެތައް ސުވާލުތަކެއް ޝިފާގެ ހިތުގައި އުފެދެއެވެ.\n"ޝިފާ! ކޮންމެވެސް ވަރަކަށް ކެވޭތޯ ބަލާ ދަރިފުޅާ! ތިހާ ވަރަށް ނުވިސްނާ!.. މިހާރު ދަރިފުޅަށްވެސް ރަނގަޅު ވާނީ ނިޒާމުގެ ހިޔާލުތަކާ ދުރަށް ދެވޭތޯ ބެލިއްޔާ. އެއީ ދަރިފުޅު ފަދަ މާތް ކުއްޖަކާ އެކަށީގެންވާ މީހެއް ނޫން. އެއަށްވުރެ މާއަގު ދަށް މީހެއް. ބައްޕަވެސް އޭނާއާ ދޭތެރޭ ކަންތައްތައް ކުރަމުން އައީ ކިހާ ރަނގަޅަކަށް. އެކަމަކު އެންމެ ފަހުން އޭނާ އެކުރީ މައާފު ކުރެވޭ ވަރަށް ވުރެ މާ ހުތުރު ކަމެއް. އެކަމުގެ ސަބަބުން ދަރިފުޅަށްވެސް ހުތުރު ނަން ލިބިގެންދާނެ. ބައްޕަ އެންމެ ބޮޑަށް ދެރަވަނީ އެކަމާ..." މިވާހަކަތައް ދައްކަމުން ދިޔައިރު މަންސޫރަށް ވެސް ހުރެވުނީ ފެންކަޅިވެފައެވެ. އެހެން ނުވާންނީ ސަބަބެއް ނެތެވެ. އޭނާގެ ފުރާނަ ފަދަ ލޯބިވާ ދަރިފުޅުގެ ހަޔާތް މިއަދު އެވަނީ މުޅިން އަނދިރި ވެފައެވެ. އެކަމުގައި އޭނާއަށް ވެވޭނެ އެހީއެއްވެސް ނެތެވެ. ކުރެވޭނެ އެއްވެސް ކަމެއް ނެތެވެ.\nއޭނާގެ ދަރިފުޅު ދުވަހަކު މީހަކާ ނީނދެ ހުންނަން ޖެހުނަސް ނިޒާމް ކަހަލަ މީހެއްގެ އަތް މައްޗަށް އެދަރިފުޅު ދޫކޮށްލުމަކީ ހިތަށް ކެތްކުރެވޭނެ ކަމެއް ނޫނެވެ. އަމިއްލަ އަތުން އަމިއްލަ ދަރިފުޅުގެ ހަޔާތް ބަރުބާދު ކޮށްލުންވެސް އެއަށްވުރެ މާރަނގަޅު ވާނެ ކަމަށް އޭނާއަށް ގަބޫލުކުރެވެއެވެ. ނިޒާމަކީ މިއަދު މަންސޫރުގެ ކުރިމަތިގައި އެހާވެސް ދަށު ދަރަޖައިގެ މީހެކެވެ. އެއީ ދުވަހަކުވެސް މައާފު ލިބުން ހައްގު މީހެއް ނޫނެވެ. މިއީ މަންސޫރު ދެކޭ ގޮތެވެެ. އޭނާއަށް ގަބޫލުކުރެވޭ ގޮތެވެ.\nގުޅޭ ޓެގު ރޯދަމަސް ރޯދަމަސް


Supplementary budgetun engenee kon kameh?\nސަޕްލިމެންޓްރީ ބަޖެޓުން އެނގެނީ ކޮން ކަމެއް؟\nމި ސަރުކާރުގެ ފުރަތަމަ ސަޕްލިމެންޓްރީ ބަޖެޓު ރައްޔިތުންގެ މަޖިލީހުން ރޭ ވަނީ ފާސްކޮށްދީފަ އެވެ. ސަރުކާރުން ހުށަހެޅި ގޮތަށް، 1.7 ބިލިއަން ރުފިޔާގެ ސަޕްލިމެންޓަރީ ބަޖެޓް ރައްޔިތުންގެ މަޖިލީހުން ފާސް ކޮށްދިން އިރު މި ބަޖެޓުގައި މުހިންމު މަސައްކަތް ތަކެއް ކުރަން ފައިސާ ހިމަނާފައިވެ އެވެ. މި ސަޕްލިމެންޓްރީ ބަޖެޓުން އެނގެނީ ކޮން ކަމެއް ހެއްޔެވެ ؟\nމި އަހަރަށް ލަފާކޮށް ފާސްކޮށްފައި ވަނީ 27.3 ބިލިއަން ރުފިޔާގެ ބަޖެޓެކެވެ. ނަމަވެސް މި ސަރުކާރުގެ ވައުދުތައް ފުއްދަން ހިމެނި 1.7 ބިލިއަން ރުފިޔާގެ ފައިސާއާއެކު މި އަހަރުގެ ބަޖެޓު 29 ބިލިއަން ރުފިޔާއަށް އިތުރުވެގެންދާނެ އެވެ. މިއާއެކު ފެންނާނެ އެއް މަންޒަރަކީ ބަޖެޓުގެ ޑެފިސިޓް ފަސް ބިލިއަން ރުފިޔާއަށް އިތުރުވެގެން ދިއުމެވެ.\nހިލޭ އެހީއަށް އިންތިޒާރު\nސަޕްލިމެންޓްރީ ބަޖެޓުގައި ހިމަނާފައިވާ ބައިތައް: ބަޖެޓުގެ ބޮޑު ބައެއް ތައުލީމާއި ސިއްހީ ދާއިރާއަށް ކަނޑައަޅާފައިވޭ- އަވަސް އިންފޮގްރެފިކްސް | ހަސަން ސައިފް\nސަޕްލިމެންޓްރީ ބަޖެޓާއެކު ހަމައެކަނި އިތުރު ވެގެންދަނީ ހަރަދާއި ޑެފިސިޓް އެކަންޏެއް ނޫނެވެ. ބަޖެޓަށް މި ގެނައި ބަދަލާއެކު އާމްދަނީ ވެސް އިތުރު ވެގެންދާނެ އެވެ.\nނަމަވެސް އާމްދަނީގެ ގޮތުގައި އިތުރުވާނެ ކަމަށް ހިމަނާފައިވަނީ ހިލޭ އެހީގެ ގޮތުގައި ލިބޭ ފައިސާ އެވެ. މިގޮތުން ސައުދީ އަރަބިއްޔާ އިން ހިލޭ އެހީގެ ގޮތުގައި ދޭން އެއްބަސްވެފައިވާ 618.8 މިލިއަން ރުފިޔާގެ އިތުރުން އިންޑިޔާ ސަރުކާރުން ދޭން ނިންމާފައިވާ 100 މިލިއަން ރުފިޔާއަކީ ލިބޭނެ ފައިސާ ކަމަށް ހިމަނާފައިވެ އެވެ. މިބައިތައް ލިބިއްޖެނަމަ އަހަރު ނިމޭއިރު ދައުލަތުގެ އާމްދަނީ 24 ބިލިއަން ރުފިޔާއަށް އިތުރުވާނެ އެވެ.\nކެޕިޓަލް ހަރަދަށް 1.1 ބިލިއަން\nމި ފަހުން ހުށަހެޅި ހުރިހާ ބަޖެޓެކޭ އެއްގޮތަށް މި ސަޕްލިމެންޓްރީ ބަޖެޓުގެ ވެސް ބޮޑު ބަޔަކީ ކެޕިޓަލް ހަރަދު ތަކެވެ. މި ބަޖެޓުން ކެޕިޓަލް ހަރަދު 1.1 ބިލިއަން ރުފިޔާ އިތުރުވާނެ އެވެ. އަދި ރިކަރަންޓު ހަރަދު ގާތްގަނޑަކަށް 588 މިލިއަން ރުފިޔާ އަށް އަރާނެ އެވެ.\nބަޖެޓުގައި ހަޔާ އެޑިޔުކޭޝަން 300 މިލިއަން ރުފިޔާ ހޭދަ ކުރާނެ އެވެ. އަދި ސިއްހީ ހިދުމަތަށް 309 މިލިއަން ރުފިޔާ ހޭދަކުރާއިރު، ޕްލޭނިން އަށް 15.8 މިލިއަން ރުފިޔާ ހޭދަ ކުރަން ހިމަނާފައިވެ އެވެ. އަދި ތައުލީމީ ދާއިރާ އަށް 94.5 މިލިއަން ރުފިޔާ ހޭދަކުރާނެ އެވެ.\nސަޕްލިމެންްޓްރީ ބަޖެޓްގައި ސްކޫލްތަކުގެ ދަރިވަރުންނަށް ދޭ ހެނދުނުގެ ނާސްތާ ޕްރޮގްރާމް 81 މިލިއަން ރުފިޔާ ހިމަނާފައިވެ އެވެ. ފަސް ސަރަހައްދެއްގައި ޓާޝަރީ ހޮސްޕިޓަލް ތަރައްގީ ކުރަން 294.5 މިލިއަން ރުފިޔާ ހިމަނާފައިވާއިރު، މިދިޔަ ސަރުކާރުން ހުޅުމާލެ ހޮސްޕިޓަލުގައި ފެށި މަޝްރޫއުތައް ކުރި އަށް ގެންދަން 150 މިލިއަން ހޭދަ ކުރާނެ އެވެ.\nމި ސަރުކާރުގެ ވައުދެއް ކަމަށްވާ ވައިގެ ދަތުރުފަތުރު އަގު ހެޔޮކުރަން އައިލެންޑް އޭވިއޭޝަނަށަށް ދޭން، 35 މިލިއަން ރުފިޔާ ހިމަނާފައި ވެއެވެ. އަދި ސަރުކާރުގެ ވައުދެއް ކަމަށްވާ ކަރަންޓް އަގުހެޔޮ ކުރަން ސަރުކާރުގެ ކުންފުނި ތަކަށް ދޭ 24.4 މިލިއަން ރުފިޔާ ހިމަނާފައިވެ އެވެ.\nމި ބަޖެޓުގައި ގައުމީ ފެން ކުންފުނި، އެމްޑަބްލިއުއެސީގެ ރެވެނިއު ލޮސްގެ ގޮތުގައި 130 މިލިއަން ރުފިޔާ ދޭން ބަޖެޓުކޮށްފައިވެ އެވެ. ސަޕްލިމަންޓަރީ ބަޖެޓެއް ހުށަހަޅަން ޖެހުނު ސަބަބެއް ކަމަށް ސަރުކާރުން ބުނެފައިވަނީ ސަރުކާރުގެ 100 ދުވަހުގެ ވައުދުތައް ފުއްދުމުގެ އިތުރުން އަލަށް އުފެދުނު ގާނޫނުތަކުގެ ދަށުން ދައުލަތުން ކުރަންޖެހޭ ހަރަދުތައް ލަފާ ކުރެވުނު ވަރަށްވުރެ އިތުރުވާނެ ކަމަށް ބެލެވުމެވެ.\nބަޖެޓް އިތުރަށް ބޭނުން ކުރާނަމަ ރައީސްގެ ހުއްދަ ހޯދަން ޖެހޭނެ


America gai Covid ah positive vi meehun 1.5 million in mahchah, Trump vidhaalhu vanee ei badge of honor eh kamah - One Online\nރައީސް ޓްރަމްޕް ---\nއެމެރިކާގައި ކޮވިޑް19 އަށް 1.5 މިލިއަންއަށް ވުރެ ގިނަ މީހުން ޕޮޒިޓިވް ވެ 91،000 އަށް ވުރެ ގިނަ މީހުން މަރުވެއްޖެއެވެ.\nއެގައުމުގެ ރައީސް ޑޮނަލްޑް ޓްރަމްޕް ވިދާޅުވާ ގޮތުގައި ޕޮޒިޓިވް މީހުން ގިނައިން ފެނިގެން ދަނީ އެގައުމުގައި ޓެސްޓު ކުރާ މިންވަރު ގިނަ ވީމައެވެ. އެހެން ކަމުން އެއީ "ބެޖް އޮފް އޮނާ" އެއްގެ ގޮތުގައި ޓްރަމްޕް ސިފަ ކުރެއްވިއެވެ.\nމީގެ އިތުރުން ލެޓިން އެމެރިކާގެ މީހުން އެގައުމަށް ނުވަދެވޭނެހެން ބަންދު ކުރުމަށް ވިސްނަވަމުން ގެންދަވާ ކަމަށްވެސް ޓްރަމްޕް ވިދާޅުވިއެވެ. އެގޮތަށް ޓްރަމްޕް ވިދާޅުވީ ލެޓިން އެމެރިކާ، ހާއްސަކޮށް ބްރެޒިލް އަކީ މިހާރު ދުނިޔޭގައި ތިން ވަނައަށް އެންމެ ގިނަ ކޭސް ފެނިފައިވާ ގައުމަށް ވާތީ ނޫސްވެރިޔަކު ކުރި ސުވާލަކަށް ދެއްވި ޖަވާބުގައެވެ.\n"އިތުރު މައްސަލަތަކާ ކުރިމަތި ނުވާނެ ކަމަށް އުއްމީދު މިކުރަނީ. ފްލޮރިޑާގެ ގަވަރުނަރު އަންނަނީ ވަރަށް ރަނގަޅަށް ކަންކަން ކުރިއަށް ގެންދަމުން. ޓެސްޓް ކުރުން ވަރަށް ރަނގަޅަށް ފްލޮރިޑާގައި ކުރިއަށް އެބަދޭ. އެހެންވެ އެންމެ ބޮޑު މެޖޯރިޓީ ޕޮޒިޓިވް ކޭސްވެސް ފެނިފައިވަނީ ފްލޮރިޑާއިން. ބްރެޒިލް ދެން މިހާރު އެދަތުރު ކުރަނީ ހާޑް އިމިޔުނިޓީއަކާ ދިމާލަށް، ބޮޑެތި މައްސަލަތައް އެމީހުންގެ އެބަހުރި" ޓްރަމްޕް ވިދާޅުވިއެވެ.\nޓްރަމްޕް ވިދާޅުވީ އެމެރިކާއަށް ބޭރުން މީހުން ގޮސް އެ ގައުމުގެ ރައްޔިތުން އިންފެކްޓްކުރާ ތަން ބައްލަވަން ބޭނުންފުޅުވެވަޑައިނުގަންނަވާ ކަމަށާއި އަދި އެހެން ގައުމުތަކުގައިވެސް މީހުން ބަލިވާތަން ދެކެވަޑައިގަންނަވަން ބޭނުންފުޅު ނުވާ ކަމަށެވެ. އެހެން ކަމުން އެހުރިހާ ކަމަކާވެސް ވިސްނާވަޑައިގަންނަވާ ކަމަށެވެ.\n"އަނެއްކާ ފާހަގަކޮށްލަން ބޭނުން. މިގައުމުގައި ކޭސް އިތުރުވާކަމަށް އަބަދު ބުނާއިރު އެއީ އަހަރުމެން އެހެން އެއްވެސް ބަޔަކަށް ވުރެ ގިނައިން ޓެސްޓު ކުރާތީ ފެންނަ ގިނަ އަދަދުތަކެއް އަސްލު" ރައީސް ޓްރަމްޕް ފަހުރުވެރިކަމާއެކު ވިދާޅުވިއެވެ.\nއެމެރިކާ އަކީ ބޮޑު ގައުމެއް ކަމަށާއި ގިނަ ކޭސް ފެނުމަކީ އެއީ ގޯސްކަމެއްގެ ގޮތުގައި ދެކިވަޑައިނުގަންނަވާ ކަމަށްވެސް ޓްރަމްޕް ވިދާޅުވިއެވެ.\n"އަހަންނަށް އެއީ ބެޖް އޮފް އޮނާއެއް. އެއީ ފަހުރުވެރިކަމެއް. ގިނަ ޓެސްޓު ކުރާތީ ގިނަ ކޭސް ފެންނަނީ. އެއީ ވަރަށް ރަނގަޅުކަމެއް" ޓްރަމްޕް ވިދާޅުވިއެވެ.\nގުޅޭ ޓެގު ޑޮނަލްޑް ޓޮރަމްޕް ކޮވިޑް 19 އެމެރިކާ ވޯލްޑް ހެލްތް އޯގަނައިޒޭޝަން ލޮކްޑައުން\nކޮވިޑް 19 ގެ ހާލަތުން އަރައިގަތުމަށް ހުރިހާ ގައުމުތަކުން އެކުގައި މަސައްކަތް ކުރަން ޖެހޭ: ރައީސް ސޯލިހު


Four Nations cup ge furathama match Raajje aai Lanka\nފޯނޭޝަނަސް ކަޕްގެ ފުރަތަމަ މެޗު ރާއްޖެއާ ލަންކާ\nލަންކާގައި ބާއްވާ ފޯނޭޝަންސް ކަޕްގެ ފުރަތަމަ މެޗުގައި ލަންކާ އާއި ރާއްޖެ ބައްދަލުކުރަން ޖެހިއްޖެ އެވެ.\nމިއަންނަ މަހުގެ އަށް ވަނަ ދުވަހުގެ ރޭ ރާއްޖޭން ކުޅޭ ފުރަތަމަ މެޗުގައި ނުކުންނާނީ ލަންކާއާ ދެކޮޅަށެވެ. އަދި އޭގެ ފަހުން 11 ވަނަ ދުވަހު ހަވީރު ބަންގްލަދޭޝްއާ ދެކޮޅަށް ނުކުންނައިރު، ލީގު ބުރުގެ ފަހު މެޗުގައި ސީޝެލްސްއާ ކުޅޭނީ 14 ވަނަ ދުވަހެވެ. އަދި ފައިނަލަށް ދަތުރު ކޮށްފި ނަމަ އެ މެޗު ކުޅެން ޖެހޭނީ 17 ވަނަ ދުވަހު އެވެ. މި މުބާރާތް ކުރިއަށް ދާނީ ނޮވެމްބަރު މަހުގެ އަށްވަނަ ދުވަހުން 17 ވަނަ ދުވަހުގެ ނިޔަލަށް ލަންކާގަ އެވެ.\nމިހާރު ރާއްޖޭގައި ކުރިއަށްދާ އުރީދޫ ސާފް ޗެމްޕިއަންޝިޕްގައި ރާއްޖެ ކުޅުނު ފުރުތަމަ މެޗުގައި ނޭޕާލް އަތުން 1-0 އިން ބަލި ވިއިރު، ދެވަނަ މެޗު ރާއްޖެއިން ކާމިޔާބު ކުރީ 2-0 އިން ބަންގްލަދޭޝް ބަލިކޮށްގެންނެވެ. ތިން ވަނަ މެޗުން ރާއްޖެ މޮޅުވީ 1-0 ގެ ނަތީޖާ އަކުން ލަންކާގެ މައްޗަށް ކުރި ހޯދައިގެންނެވެ. ރާއްޖެ މުބާރާތުން ކެޓީ ލީގު ބުރުގެ ފަހު މެޗުގައި އިންޑިއާ އަތުން 3-1 އިން ބަލި ވުމުންނެވެ. މި މެޗުން އެއްވަރު ކޮށްގެން ވެސް ރާއްޖެއަށް ފައިނަލަށް ދެވެން އޮތެވެ.\nރާއްޖޭގެ އަމާޒަކީ 2023 ވަނަ އަހަރު އޮންނަ އޭޝިއަން ކަޕަށް ކޮލިފައިވުން ކަމަށް ވާއިރު އޭޝިއަން ކަޕްގެ ކޮލިފައިން މެޗުތައް އޮންނާނީ މިއަންނަ އަހަރުގެ ފެބްރުއަރީ މަހުގަ އެވެ.\nމިއަންނަ މަހު ފަށާ މުބާރާތުން ކުޅުންތެރިންނަށް ރަނގަޅު އިންޓަނޭޝަނަލް މެޗު ތަކެއްގެ ތަޖުރިބާ ލިބޭނެ އެވެ. އަދި މި މުބާރާތް ކުޅެގެން ފީފާ ރޭންކިންގައި މައްޗަށް ޖެހިލުމުގެ ފުރުސަތު ވެސް ރާއްޖެއަށް އޮންނާނެ އެވެ.


Miadhu Mi Fehnanee Ehkoh Vaaginethifai Oeh Sarukaareh - Shiyam - Vaguthu\nމިއަދު މިފެންނަނީ އެއްކޮށް ވާގިނެތިފައި އޮތް ސަރުކާރެއް – ޝިޔާމް\nޕީޕީއެމްގެ ޖަލްސާގައި ޝިޔާމް ވާހަކަފުޅު ދައްކަވަނީ – ވަގުތު އިމޭޖްސް: މުހައްމަދު ހައްޔާން\nމިއަދު މިފެންނަނީ އެއްކޮށް ވާގިނެތިފައި އޮތް ސަރުކާރެއް ކަމަށް ނައިފަރު ދާއިރާގެ މެންބަރު އަދި ޕީޕީއެމްގެ ނައިބު ރައީސް އަހްމަދު ޝިޔާމް ވިދާޅުވެއްޖެއެވެ.\nޝިޔާމް މިހެން ވިދާޅުވީ ޕީޕީއެމް އާއި ޕީއެންސީ ގުޅިގެން "އަންނަނީ އަންނަނީ" ނަމުގައި މިރޭ ބޭއްވި ޖަލްސާއެއްގައި ވާހަކަދައްކަވަމުންނެވެ.\nސަރުކާރަށް އެންމެ ބޮޑަށް ފާޑުވިދާޅުވާ ރައްޔިތުން މަޖިލީހުގެ އެއް މެންބަރު ކަމަށްވާ ޝިޔާމް ވިދާޅުވީ އެޖެންޑާ 19 ތަންފީޒު ކުރެވޭނެ ބިލެއް މަޖިލީހަށް ނާންނަ ކަމާށާއި ސަރުކާރުން ރައްޔިތުންނަށް އޮޅުވާލައިފި ކަމަށެވެ.\n"ވެރިކަމަށް އައީ މަސްވެރިންނަށް ހަމައަގު ދޭނެ ކަމަށް ބުނެ އޮޅުވާލައިގެން. އަޅުގަނޑުމެންގެ ސަރުކާރުގެ ފަހުކޮޅު 25 ރުފިޔާއަށް ހުރި މަސްކިލޯއެއް މިހާރު ގަންނަނީ 12 ރުފިޔާ އަށް. ހަފްތާއެއް ވަންދެން ކިއުގައި ޖެހިގެން މަސްކޮޅު ކިރެނީ. ދަނޑުވެރިންގެ ބިލެކޭ ކިޔާފައި ގެނައީ ޕެސްޓި ސައިޑް ބިލެއް. އެއީ އެމްޑީޕީގެ މެންބަރަކަށް ފައިދާ ހޯދައިދިނުމަށް ގެނައި ބިލެއް." ޝިޔާމް ވިދާޅުވިއެވެ.\nޝިޔާމް ވިދާޅުވީ މިކަން ރޭކާލައިގެން ސަރުކާރުން ކުރަން ޖެހޭ ކަންތައްތައް ރައްޔިތުންގެ މަޖިލީހުން ކުރުމުގެ މަސައްކަތް މިހާރު ނަޝީދު ފައްޓަވައިފި ކަމަށާއި މިހާރު ފެންނަނީ މަޖިލިސް ތެރޭގައި ޕާޓީއެއް ހިންގާތަން ކަމަށެވެ.\n"ޕާޓީއެއް ހިންގައިގެން ވެސް ރައްޔިތުން ބޭނުންވާ ކަންތައް ކޮށްދެވޭނަމަ މައްސަލައެއް ނެތް." ޝިޔާމް ވިދާޅުވިއެވެ.\nރައީސުލްޖުމްހޫރިއްޔާ އިބްރާހިމް މުހައްމަދު ޞާލިހް ވަނީ ޤާނޫނު އަސާސީ އާއި ހިލާފުވެފައި ކަމަށް ވެސް ޝިޔާމް މިރޭ ވިދާޅުވިއެވެ. މިސާލެއްގެ ގޮތުގައި ޝިޔާމް ނެންގެވީ މާލޭގެ ސްކޫލްތަކުން ފުރުސަތު ދިނުމުގައި މާލޭގެ ރައްވެހި ދަރިވަރިންނަށް އިސްކަންދޭން ސަރުކާރުން ނިންމި ނިންމުމެވެ.\n"ރައީސުލްޖުމްހޫރިއްޔާ އިބްރާހިމް މުހައްމަދު ޞާލިހް ދިވެހިރާއްޖޭގައި ހެދިފައި ހުރި ޤާނޫނުތަކާއި ޤާނޫނު އަސާސީ އާއި ހިލާފުވެއްޖެ. މާލޭގެ ސްކޫލްތަކުން ޖާގަ ލިބޭނީ މާލޭގެ ރައްވެހިންނަށް ކަމަށް އެވަނީ ނިންމާފައި. ޤާނޫނު އަސާސީގެ 17 ވަނަ މާއްދާ އާއި 20 ވަނަ މާއްދާ ހިލާފު ކަމެއް މިއީ." ޝިޔާމް ވިދާޅުވިއެވެ.\nމިހާރު އެންމެ ބޮޑަށް ހޫނުވެފައިވާ މޯލްޑިވިއަން ޑިމޮކްރަސީ ނެޓްވޯކް (އެމްޑީއެން) ގެ މައްސަލައަށް އަލިއަޅުއްވާލަމުން ޝިޔާމް ވިދާޅުވީ އެމްޑީއެންއަކީ "ދައްޖާލެއް" ކަމަށެވެ.\n"މިފެންނަނީ އެމްޑީއެންއޭ ކިޔާ ދައްޖާލަކުން ރައީސުލްޖުމްހޫރިއްޔާ ނުނެއްޓިގެން އުޅޭތަން. މިވެރިކަން ގެނައީ ވެސް އެމްޑީއެން އިން. މިވެރިކަން ގެންނަން މަސައްކަތް ކުރީ އެމްޑީއެންއިން ކަމަށްވާތީ މިސަރުކާރަކަށް އެމްޑީއެންގެ ކިބައިން ސަލާމަތެއް ނުވެވޭނެ. އިމްރާންގެ ޙައްޤުގައި ކަމަށް ބުނެ ޔޫއެންގެ ވޯކިން ގްރޫޕްގައި ޓަކި ޖެހީ ވެސް މި އެމްޑީއެން އިން. އެހެންވީމާ އިމްރާނަކަށް ވެސް އިބްރާހިމް މުހައްމަދު ޞާލިހަށް ވެސް އަދި މިސަރުކާރަށް ވެސް އެމްޑީއެން އިން ކިބައިން ނުނެއްޓެވޭނެ." ޝިޔާމް ވިދާޅުވިއެވެ.\nރައީސް ޞާލިހްގެ ސަރުކާރު އައިފަހުން ބައެއް ފަރާތްތަކަށް ބޮޑެތި އަދަދުތަކުން ބަދަލުގެ ގޮތުގައި ފައިސާ ދެމުން ގެންދާތީ އެކަމަށް ފާޑުވިދާޅުވެ ޝިޔާމް ވިދާޅުވީ މިދިޔަ ދިހަމަސް ދުވަސް ތެރޭގައި 1.7 ބިލިއަން ރުފިޔާ ބަދަލުގެ ގޮތުގައި ބަހާލައިފި ކަމަށެވެ.\n"މުޅި މާލިއްޔާ އެއްކޮށް ހުސްކޮށްލައިފި. ހަމަ ކޭ. މިއީ ވައްކަން ކުރާ ސަރުކާރެއް. މިއީ ވަގު ސަރުކާރެއް. 17000 މިލިއަން ކޭ ހުސްކޮށްފި. މިނިސްބަތުން ބަލާއިރު ފަސްއަހަރު ތެރޭގައި މަދުވެގެން 10.2 ބިލިއަން ރުފިޔާ ކާލާނެ." ޝިޔާމް ވިދާޅުވިއެވެ.\nޝިޔާމް ވިދާޅުވީ މިއަހަރަށް ފާސްކުރި ބަޖެޓް ހުސްވުމުން އަނެއްކާވެސް ދެބިލިއަން ރުފިޔާގެ ބަޖެޓެއް މަޖިލީހުން ފާސްކުރި ކަމަށާއި ނަމަވެސް ދެބިލިއަން ރުފިޔާ ހުސްކޮށްލީ އަނެއްކާވެސް ކައިރީގައި އުޅޭ ބަޔަކަށް ބަހާލައިގެން ކަމަށެވެ.\n"އެމްޑީޕީގެ ޕާލަމެންޓްރީ ގްރޫޕްގެ ލީޑަރު އަލީ އާޒިމް ވިދާޅުވީ މިސަރުކާރުން މާރިއްޗަށޭ ވައްކަން ކުރަނީ. ބަދަލު ދީގެންނޭ ވައްކަން ކުރަނީ. މިއީ އަޅުގަނޑު ދައްކަމުން ގެންދާ ވާހަކައެއް ނޫން. މިއީ އެބޭފުޅުން ދައްކަވާ ވާހަކަފުޅެއް." ޝިޔާމް ވިދާޅުވިއެވެ.\nޝިޔާމް ވަނީ ސަރުކާރުން އެކި ފަރާތްތަކަށް ބަދަލުގެ ގޮތުގައި ގިނަ އަދަދެއްގެ ފައިސާ ދޭތީ މަޖިލީހުގައި ވެސް އެކަމާއި ދެކޮޅަށް ވާހަކަފުޅު ދައްކަވާފައެވެ.


ކޯވިޑް19: ނަންބަރު ތައް ތިރިއެއް ނުވޭ! | Sandhaanu\nކޯވިޑް19: ނަންބަރު ތައް ތިރިއެއް ނުވޭ!\nއެޗްޕީއޭގެ ތަފާސް ހިސާބުތަކުން ދައްކާ ގޮތުން ވޭތިވެދިޔަ 24 ގަޑި އިރު، 703 މީހަކު ވަނީ ކޮވިޑަށް ޕޮޒިޓިވްވެފައެވެ.\nމިއަދު ފެނުނު ކޭސްތަކުގެ ތެރެއިން 167 މީހަކު ފައްސިވެފައިވަނީ މީހުން ދިރިއުޅޭ ރަށަކުންނެވެ.އަދި ރިސޯޓްތަކުން7މީހަކު، ސިނާޢީ މަސައްކަތް ކުރާ ރަށަަކުން3މީހަކުވަނީ ފައްސިވެފައެވެ. އަނެއް 526 ކޭސް ފެނިފައިވަނީ މާލެ ސަރަހައްދުންނެވެ.\nމިއަދުގެ ރެކޯޑްތަކާއި އެކު ފައްސިވީ މީހުންގެ ޖުމްލަ އަދަދު މިހާރުވަނީ 33,368 އަށް އަރައިފައެވެ. އޭގެ ތެރޭގައި، 7,607 އެކްޓިވް ކޭސް ހިމެނޭއިރު\n203 ފަރާތަކަށް ދަނީ އެޑްމިޓް ކޮށްގެން ފަރުވާ ދެމުންނެވެ .\nމިހާތަނަށް ރާއްޖެ އިން 77 މީހަކުވަނީ މި ބަލީގައި މަރުވެފައެވެ. މިއަދަކީ މިބަލިން ރެކޯޑް އަދަދަކަށް މީހުން މަރުވި އެއްދުވަހެވެ. މިއަދު މި ބަލިން5މީހަކު ވަނީ ރާއްޖެއިން މަރުވެފައެވެ. އަދި 25,214 މީހަކު ވަނީ މިބަލިން ރަނގަޅުވެފައެވެ.


Covid haradhun 157.1 million rufiya nudhahkaa\nކޮވިޑް ހަރަދުން ނުދައްކާ 157.1 މިލިއަން\nކޮވިޑް-19 އާ ގުޅިގެން ސާމްޕަލް ނެގުމުގެ މަސައްކަތް ކުރަނީ -- ފޮޓޯ: އަވަސް\nކޮވިޑް-19 އިން ރައްކާތެރިވުމަށްޓަކައި ކުރަމުން ގެންދާ ހަރަދުތަކުގެ ތެރެއިން މިހާތަނަށް 157.1 މިލިއަން ރުފިޔާ ނުދައްކާ އެބަހުއްޓެވެ.\nފިނޭންސް މިނިސްޓްރީގެ ކޮވިޑް-19 އަށް ކުރަމުން ގެންދާ ހަރަދުތައް ހާމަ ކުރަން އާއްމުކުރާ ހަފުތާގެ މާލީ ރިޕޯޓުގައިވާ ގޮތުން މިދިޔަ މަހުގެ 20 ވަނަ ދުވަހުގެ ނިޔަލަަށް ކޮވިޑް-19 އިން ރައްކާތެރިވާން ކުރަމުން ގެންދާ ހޭދައިގެ ތެރެއިން ހޯދި އެކި ހިދުމަތްތަކަށް މިހާތަނަށް ނުދައްކާ ހުރީ 157.1 މިލިއަން ރުފިޔާ އެވެ. މިހާތަނަށް 1.3 ބިލިއަން ރުފިޔާ ވަނީ ދައްކާފަ އެވެ. އަދި ޕާޗޭސް އޯޑަރުގެ ގޮތުގައި 562.9 މިލިއަން ރުފިޔާ އެބަހުއްޓެވެ.\nމި ރިޕޯޓުގައިވާ ގޮތުން ކޮވިޑްގެ ސިއްހީ ކަންކަމަށް ކުރި ހޭދަ އެއްކޮށް ބަލާނަމަ ދެ ބިލިއަން ރުފިޔާއަށް އަރަ އެވެ. މިގޮތުން މިހާތަނަށް އެންމެ ބޮޑު ހޭދައެއް ކޮށްފައިވަނީ ތަކެތި ހޯދުމަށެވެ. އެ ބަޔަކަށް 1.1 ބިލިއަން ރުފިޔާ ވަނީ ހޭދަކޮށްފަ އެވެ. އަދި އެހެނިހެން އޮޕަރޭޝަނަލް ސާވިސަސްތަކަށް 205.6 މިލިއަން ރުފިޔާ ހޭދަކުރިއިރު، ކެޕިޓަލް ކިރުއާމަންޓަށް 201.9 މިލިއަން އަދި އެލަވަންސް ދޭން 170.3 މިލިއަން ރުފިޔާ ވަނީ ހޭދަވެފަ އެވެ.\nކޮވިޑް-19 އާ ގުޅިގެން މިހާތަނަށް އެންމެ ބޮޑު ހޭދައެއް ކޮށްފައި ވަނީ ހެލްތް މިނިސްޓްރީންނެވެ. އެ މިނިސްޓްރީން 805.9 މިލިއަން ރުފިޔާ އަދި ނޭޝަނަލް ޑިޒާސްޓާ މެނޭޖުމަންޓް އޮތޯރިޓީ (އެންޑީއެމްއޭ) އިން 785.2 މިލިއަން ހޭދަ ކޮށްފައިވެ އެވެ.\nކޮވިޑް ރާއްޖެއަށް ކުރިމަތިވުމާއެކު އިކޮނޮމީ ހިންގުމަށް ވެސް ސަރުކާރުން ބޮޑު ހޭދައެއް ކުރި އެވެ. އެގޮތުން ސިއްހީ ހޭދަ އާއި އިކޮނޮމިކް ހޭދަ އެއްކޮށް ބަލާނަމަ ކޮވިިޑަށް ކުރި ޖުމްލަ ހޭދަ ހަތަރު ބިލިއަން ރުފިޔާއަށް އަރަ އެވެ.


BREAKING NEWS: Hulhumale In 400 Goathi Dhookuranee - Vaguthu\nހުޅުމާލެ އިން 400 ގޯތި ދޫކުރަނީ\nހުޅުމާލޭ ފޭސް2އިން 1000 އަކަފޫޓުގައި 400 ގޯތި ދޫކުރަން ހައުސިން މިނިސްޓްރީން އިއުލާންކޮށްފިއެވެ.\nހައުސިން މިނިސްޓްރީން ވިދާޅުވީ ގޯއްޗަށް އެދޭ ފޯމު ދޫކުރުމަށް ހަމަޖެހިފައިވަނީ މިއަދު ހަވީރު 16:00 އިން 18:00 އަށް އަދި ރޭގަނޑު 20:00 އިން 23:00 އަށް ކަމަށެވެ. ގޯއްޗަށް އެދޭ ފޯމު ހައުސިން މިނިސްޓްރީންނާއި އެ މިނިސްޓްރީގެ ސައިޓުން ޑައުންލޯޑް ކުރެވޭނެއެވެ.\nފޯމު ބަލައިގަތުން ހައުސިން މިނިސްޓްރީގައި ކުރިއަށްދާނެއިރު، ފޯމު ބަލައިގަންނަ ގަޑިތައް މިއަދު ގެޒެޓްގައި އިއުލާން ކުރާނެ ކަމަށް ހައުސިން މިނިސްޓްރީން ވިދާޅުވިއެވެ. ފޯމު ބަލައިގަންނާނީ މާދަމާ އިން ފެށިގެން އަންނަ ބުރާސްފަތި ދުވަހުގެ ނިޔަލަށެވެ.\nހައުސިންގ މިނިސްޓްރީގައި ދާދި ދެންމެ ބޭއްވި ނޫސްވެރިންގެ ބައްދަލުވުމެއްގައި ހައުސިންގ މިނިސްޓަރ ޑރ.މުޙައްމަދު މުއިއްޒު ވިދާޅުވީ، ދިވެހި ރައްޔިތުންނަށް ބޯހިޔާވަހިކަން ފޯރުކޮށްދިނުމަކީ ރައީސް ޔާމީންގެ އެންމެ އިސްކަމެއް ދެއްވާ ސިޔާސަތު ކަމަށާއި، މި ދައުރުގެ ތެރޭގައި އެކަމަށްޓަކައި ކުރަންޖެހޭ މަސައްކަތްތައް ފައްޓަވާފައިވާ ކަމަށެވެ. އަދި މި ފުރުޞަތުގެ ސަބަބުން 400 އާއިލާއަށް ވަރަށް ބޮޑު ލުޔެއް ލިބި މާލޭގެ ބޯހިޔާވަހިކަމުގެ މައްސަލައަށް ބޮޑު ލުޔެއް ލިބިގެންދާނެ ކަމަށްވެސް މިނިސްޓަރު ވިދާޅުވިއެވެ.\nހައުސިންގ މިނިސްޓަރ ވިދާޅުވީ މި 400 ގޯތި ވިއްކުމަށް ހަމަޖެހިފައިވަނީ އަތްފޯރާ އަގެއްގައި ކަމަށެވެ. މިނިސްޓަރު ވިދާޅުވީ މި ގޯތިތަކުގެ އަގަކީ އަކަފޫޓެއް 400 ރުފިޔާ ކަމަށާއި، އެހެންކަމުން ގޯއްޗެއްގެ އަގަކީ 400000ރ (ހަތަރު ލައްކަ ރުފިޔާ) ކަމަށެވެ. ރައްޔިތުންނަށް ލުއި ފަސޭހަ ކުރުމުގެ ގޮތުން އެއްފަހަރާ ފައިސާ ދައްކަން ދަތި ފަރާތްތަކަށް ޑައުންޕޭމަންޓުގެ ގޮތުގައި 25000ރ (ފަންސަވީސް ހާސް) ދެއްކުމަށްފަހު ބާކީ ބައި 10 އަހަރަށް ބަހާލައިގެންވެސް ދެއްކޭނެ ކަމަށް މިނިސްޓަރު ވިދާޅުވިއެވެ.\nމިނިސްޓަރ ވިދާޅުވީ، މި ގޯތިތަކަށް އެދި ހުށަހެޅުމުގެ ޝަރުތަކީ 18 އަހަރު ފުރި، ކައިވެނި ކޮށްގެން އުޅޭ ދިވެހި ރައްޔިތަކަށް ވުމާއި، މާލޭގެ ރައްޔިތަކަށް ނުވަތަ ދަފްތަރުގައި ރަޖިސްޓަރީވެފައިވާ ރައްޔިތަކަށް ވުމާއެކު، 600 އަކަ ފޫޓަށްވުރެ ބޮޑު ގޯއްޗެއް، ނުވަތަ ފްލެޓެއް ރާއްޖޭގެ އެއްވެސް ތަނެއްގައި ނެތުން އަދި ސަރުކާރުގެ ބޯހިޔާވަހިކަމުގެ މަޝްރޫއަކުން އެއްވެސް އިރެއްގައި ބޯހިޔާވަހިކަން ފޯރުކޮށްދީފައިވާ ފަރާތަކަށް ނުވުން ކަމަށެވެ.\nމި ގޯތިތަކަށް އެދި ހުށަހަޅާ ފަރާތްތަކުގެ މެދުގައި ޕޮއިންޓް ދޭ އުސޫލު ނުގެންގުޅޭނެ ކަމަށާއި، ގޯތި ލިބޭ ފަރާތްތަށް ކަނޑައެޅުމަށް ހަމަޖެހިފައިވަނީ ގުރުއަތުލައިގެން ކަމަށް މިނިސްޓަރު މުއިއްޒު ވިދާޅުވިއެވެ. މިނިސްޓަރ ވިދާޅުވީ، ބުރާސްފަތި ދުވަހާ ހަމައަށް ފޯމް ބަލައިގަތުމަށްފަހު އަންނަ ހޮނިހިރު ދުވަހު އާންމުކޮށް ފެންނާނެހެން، ލައިވް ޓީވީގައި ގޯތި ލިބޭ ފަރާތްތަށް ކަނޑައެޅުމަށް ގުރުއަތުލުން ބާއްވާނެ ކަމަށެވެ.\nބޯހިޔާވަހިކަމުގެ މައްސަލައަށް ބޮޑު ލުޔެއް ހޯދައިދިނުމުގެ ގޮޔުން، ހުޅުމާލެ ދެވަނަ ފިޔަވަހިން 400 ގޯތި އަތްފޯރާ އަގެއްގައި ދޫކުރަން ހައުސިންގ މިނިސްޓްރީން ނިންމެވިއިރު، މި ސަރުކާރުން ބިން ހިއްކައި، ދެވަނަ ފިޔަވަހީގައި އަޅަން ފަށާފައިވާ 7000 ފްލެޓްތަކުގެ މަސައްކަތްވެސް ވަރަށް ބާރު ދުވެލީގައި ދަނީ ކުރިއަށެވެ. އަދި އެ ފްލެޓްތަކަށް ކުރިމަތިލުމުގެ މުއްދަތު ހަމަވެފައިވާއިރު، ވަރަށް އަވަހަށް ފްލެޓްތައް ލިބޭ ފަރާތްތައްވެސް ކަނޑައަޅާނެ ކަމަށް ބެލެވެއެވެ.\nއޮކްޓޯބަރ 7, 2018 13:52\nހުޅުމާލެ ދެވަނަ ފިޔަވަހިން އެންމެ 400 ގޯތިތޭ އެއަދަދު މަދޭ އަދި ވެސް ވިއްކާލަންވީ 25 ހާސް ގޯތި ގޯއްޗަކަށް މަހަކު ދައްކަން ޖެހޭނީ އަކަފޫޓަކަށް މަހަކު 1 ރުފިޔާ ސަރުކާރަށް ދައްކާ ގޮތަށް މަމެންގެ ވެރިކަން އަދި ނުނިމޭ ނުނިމޭ އިރު އެމެންނަށް ނޭގޭނެ އަންގަން ދައުލަތުގެ އެސެޓޭ ކިޔާ ވާހަކަ ދައްކަން މައްސަލަ އެއް އޮވެއްޖެނަމަ އެމެން ދަގަ ކޯޓަށް އެނިމުނީ އެއް ނޫންތޭ. ތަމެން ރަންރީނދޫ ޓްވިޓަރޭ މެން ދެން ދަގަ ދިގު ފަރަށް ބޮލިހިލަން އިނގޭތޭ ޖަޒީރާ ރާއްޖެއޭ..\nއޮކްޓޯބަރ 7, 2018 13:54\nތިކަން ހަމަ މިހާރު ވަގުތުން ހުއްޓާލާ. ތިޔައީ ދިވެހިންގެ ބިމެއް. ތިޔަ ބިމުގެ މިލްކުވެރިކަން އޮންނާނީ ދިވެހިންނަށް. ދިވެހިން އިރެއްގަ ޕީޕީއެމްގެ ަސަރުކާރަށް އާއެނކޭ ބުނިޔަސް މިހާރު އެވަނީ ނޫނެކޭ ބުނެފަ. އެހެންވީމާ ޕީޕީއެން ސަރުކާރުން ދިވެހި ޤައުމުގެ އެއްވެސް ކަމެއް އަލުން ކުރުމަކީ ޖަރީމާއެއް . ތިކަން ހުއްޓާލާ. ތިހުރިހާ ކަމެއް ދެން ކުރާނީ ދިވެހިން އާއެކޭ ބުނެފަ އޮތް ކޯލިޝަން ސަރުކާރުން\nއޮކްޓޯބަރ 7, 2018 14:14\nނުޖެހޭ ހުއްޓާކަށް، ރައްޔިތުންގެ ބިން ދެނީ ހަމަ ރައްޔިތުންނަށް، މޮޔަނުގޮވާ..!\nއޮކްޓޯބަރ 7, 2018 15:29\nހަމަހޭގަ ހުންނަވާ . މި ގޯތިތައް ދެނީ އިންޑިއާ އަދި ޔޫކޭ މީހުންނަކަށްނޫނ1ް .ދިވެހިންނަށް.\nއޮކްޓޯބަރ 8, 2018 09:42\nދޮންކަލޯ އަދި ވެސް ރާއްޖޭގެ ވެރިޔަކީ ޔާމީން އިނގޭ. އިބޫ އަންނާނީ އަދި މާފަހުން. އެހެންނޫނަސް އެތަން ފަޅެއްގޮތަށް އޮއްވާ ޔާމީން އެތަން ހިއްކީ ދޯ. އެހެންވީމަ އިބޫީ އަކީ ކާކު. އަދި އިބޫ ވެރިކަމަށް އަޔަސް ދޮނަކަލޯ އަކަށް ލިބޭނެ އެއްވެސް އެއްޗެއް ނޯންނާނެ. މީގެ ކުރިންވެސް އިބޫގެ ރިމޯޓް ހިފައިގެން އުޅުނު މީހާ މި ރާއްޖޭގެ ވެރިކަން ކުރި ދޯ. ދޮންކަލޯ އަށް އެއްވެސް އެއްޗެއް ލިބުނު ތޯ؟ ހުރިހާ އެއްޗެއްވެސް ޕްރީޕެއިޑްމެނަށް. އަދިވެސް ހަމަ ރޔ ވަރެއްނެތް. ހަޖަމް\nއޮކްޓޯބަރ 7, 2018 14:08\nޔާމީނުގެ ވެރިކަން ރައްޔިތުން ނިންމައިފި ތިއުޅެނީ ޕާޓީ ކުރިންނަށް 400 ގޯތި ދޫކޮށްލަން މިއީ ބޮޑުވެގެންވާ ޖަރީމާއެއް މިކަންހުއްތޫވުމަށް އޭ.ސީ.ސީ އަށް ގޮވާލަން\nއަޅޭ ފަހެ ދިވެހިންނޭ މިގައުމުން ބިން ހޯދަން އުޅެނީ އެމެރިކާ މީހުންނެއްނޫން. ބިން ތައް ބަހާ ހުސްކޮށްލާ ޔާމީން ވަރެއް ހަމަ ނެއް\nއޮކްޓޯބަރ 7, 2018 14:22\nތިޔާ ކުރިޔަކަށް ނުދާނެ ތިޔަ ހުއްޓުވާނެ މިއުޅޭ އިންތިގާލީ ބައިގަނޑު..\nއޮކްޓޯބަރ 7, 2018 14:25\nކަލޯ މާލޭ މީހުންނަށް އެކަނިތަ؟ ކޮބާ ޝަރުތަކީ\nދިވެހި ލޮބުވެތި ރައްޔިތުން ތީން ގޯއްޗެކާ ކައިރި ނުވާތި އެއުޅެނީ ތިލާރި ކޮޅުވެސް ކާލަން. ގޯއްޗެއްވެސް ނުލިބޭނެ ލާރިކޮލުވެސް ނުލިބޭނެ. ބަޖެޓައްވީ ކިހިނެތް\nހަމައެކަނި މާލޭގެ ރައްވެހިންނަށް ވިއްކަންޖެހެނީ ކީއްވެ؟\nއޮކްޓޯބަރ 7, 2018 14:44\nމިވެސް މާލޭ މީހުނަށް؟\nއޮކްޓޯބަރ 7, 2018 14:46\nކަމަކުނުދޭ.. މާލޭގަ 15 ވިހި އަހަރު ދުވަހު މާލޭ މީހުންނަށް ޖިޒީ ދައްކައިގެން އުޅުނު ނިކަމެތިންނަށް ކުރިމަތި ލެވޭނެ އެއްވެސް ގޮތެއް ތިޔަކު ނެތެއްނު. ދަޕްތަރުގަ ޖެހުން ހުއްޓާލާފައި އޮއްވާ އެހައްދުވަހަކު އަދި އެކަން ފެށީވެސް. މިނިސްޓަރ މުއިއްޒު މިކަމާ ވިސްނަވާލަ ދެއްވުން އެދެން.\nއޮކްޓޯބަރ 7, 2018 14:48\nމީ އަންނިއެއްނޫނޭ. އެކުވެރިންނަށް ހިލޭ ގޯތި ބަހަން. ޕާޓީ މީހުންނަށް އެކަނި ގޯތި ބަހަން. ބަލާބަލަ ހުޅުމާލެއިން ކުރިން ގޯތި ދިންމީހުނގެ ވަނަވަރު. މުޅިންވެސް ޕާޓީ ކުދިން. އަންނި އުޅޭގޮތަށް ޔާމީން އުޅޭނެ ކަމަށް ހީނުކުރޭ. އެއަށްވުރެ މާރަގަޅު ބޭފުޅެއް މިހާރުގެ ރައީސަކީ. ޝުކުރިއްޔާ ރައީސް\nމި އިދިކޮޅު މީހުންނަށް ނުވާނެ އެއްވެސް ކަމެއް ހަޖަމެއް ސަރުކާރުން ކަމެއް ކުރަންނަކާ. ކޮންމެސް އެއްޗެކޭ ގޮވާނެ.\nއޮކްޓޯބަރ 7, 2018 15:03\nއެންމެ 400 ގޯތިން ނުވާނެ މާލެ އޭރިޔާ އިން ގޯއްޗަށް އެދި ހުށައަޅާފައިވޭ 25 ހާސް މީހުން އެހެން ކަމުން 25 ހާސް މީހުންނަށް 25 ހާސް ގޯތި ދޫކުރެވޭނެ 1000 އަކަފޫޓް ގެ ހުޅުމާލެ2އިން ހުޅުމާލެ2ފުރިއްޖެނަމަ ހުޅުމާލެ2ގެ އިރުން އޮތް ބޮޑު ފަޅު އެމްޓީސީސީ މެދުވެރިކޮށް ހިއްކާލެވޭނެއޭ ދީސް އާރ ދަ ތިންގްސް އައި ކާންޓް އިގްނޯރ އައި ކުޑް ލައިކް އިޓް ޓިލް ދަ ޑޭ ދެޓް އައި ޑައި ޑާއި ޑާއި ޑާއި އޯއް ޔޭއް އައި އޭމް ލުކިންގް ފޯރ ދަ ލަވް އޮފް ޔުއަރ ލައި ލައި ލައިފް..\nއޮކްޓޯބަރ 7, 2018 15:16\nހުޅުމާލޭ4ލައްކަ އަށް 400 ގޯތީގެ ބަދަލުގައި ދޫކުރަންވީ 1000 އަކަފޫޓްގެ 40 ހާސް ގޯތި އެއިރުން މަމެންނަށް ޔަގީނޭ މާރކެޓް ފްލަޑް ވާނެ ކަން ގޯތި ތަކުން މިވަރަށް ދޫކުރެވޭނެއޭ ގޯތި ތައް ހުޅުމާލެ2އަދި ހުޅުމާލެ 1 އިން އެއިރުން ދެން ރާއްޖޭގެ ކޮންސްޓްރަކްޝަން އިންޑަސްޓްރީ އަށް އަންނާނީ ކިކް އަޕް އެކޭ ދިސް އިޒް ދަ ފީލިންގް ކްއެންޗް އަވަރ ޑިޒާއަރ ގިވް އިޓް ވެން އައި ވޯންޓް އިޓް ގިވް އިން ޓު މީ ގިވް އިން ޓު މީ ގިވް އިން ގިވް އިން ގިވް އިން އޯއް އޯއް އޯއް ސްޕިންގް ސްޕިންގް ސްޕިންގް އެން ޑާންސް ޑާންސް ޑާންސް ޑާންސް ޑާންސް ޑާންސް ޑާންސް...\nއޮކްޓޯބަރ 7, 2018 15:30\nކޮބާ ރަންރީނދޫ ޓްވިޓަރޭ ދަ މުންކަރާތޭ ދަ ކާޅުހެދުން ލައޭ ދަ ބަތާހަރާމީ ދަހަރާމްކޯރޭ ދަބަނޑު ދޮންނައޭ ތަމެންނަށް ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ގެޓް ދަ ޕޮއިންޓް. ގުޑް ގުޑް..\nމަމެން ޕިންކީން ނާއި 2013 ވަނަ އަހަރު ވޯޓް ލީ ރައްޔިތުންގެ %85 ވޯޓް ދީފައި ބުނީ އެމެން ކޮންމެ މީހަކަށް ގޯއްޗެއް ހުޅުމާލެ2އިން ދޭށޭ އެކަމޭ މަމެން މިކުރަނީ އެއީ ތަމެން އެމްޑީޕީ އާއި ބެހޭ ކަމެއް ނޫން ތަމެން ހުވާ ކުރުމަށް ފަހުގައޭ ތަމެންނަށް ސަރުކާރަށް ބާރުފޯރުވޭނީ ތަމެން ވެރިކަމާއި ހަވާލު ވަންދޭ އޭ ކިޔާ ނުޖެހޭނެ މަމެން ޕިންކީން ވެފައިވާ ވައުދު ނުފުއްދާ ތިބެން އަދި އޭދަފުށިން ވެސް ހިންމަފުށިން ވެސް ތުލުސްދޫ އިން ވެސް ބިން ދޫކުރާނަމޭ ތަމެން ތިބެބަލަ ތަމެންގެ ލެވެލް ގައި ވަގުވޯޓް ލައިގެން ވަގު ވޯޓް ރައީސް ހޮވައިގެން މަހަށް ދޭބަލަ ދެން މަހަށް މަހަށް މަހަށް ދޭބަލަ..\nހުޅުމާލެއިން ގޯތި ވިއްކުން ހުއްޓުވާނަން ކަމަށް އޭސީސީން ބުނި ނަމަވެސް ތަމެންގެ މޭންޑޭޓް ތެރޭގައި ހިމެނޭ ކަމެއް ނޫނޭ އެއީ ތަމެން ތިޔާ އުޅެނީ ކުޑާ ކޮށް ސައިޒު އޮޅިގެން ނޭ ތަމެން ތިޔާ މިހާރު ހަރަކާތް ތެރިވަނީ އެއީ އެމްޑީޕީގެ ހަރުގެއެއް ގޮތަށް ކަން މަމެންނަށް ޔަގީންވެ ކަށަވަރޭ ތަމެން އެކަން ދެން ހުއްޓުވަން ޖެހޭނީ ސްޕްރީމް ކޯޓުގެ ހުކުމް އަކުންނޭ އެނޫން އެއްގޮތެއް ވެސް ނޯންނާނެ މަމެން ޕިންކީން އެކަން ހުއްޓާލާނެ ގޮތެއް ނޯންނާނެއޭ މަހަށްދޭބަލަ އޭސީސީ ތަމެންގެ މަގާމެއް ކުޅަދާނަ އެއް ނޫނޭ ދިފާއު ކުރަން އެއީ ވާނެ ކަމެއް ނޫނޭ ލުތުފީ މަހަށް ދޭބަލަ ދެން މަހަށް މަހަށް މަހަށް ދޭބަލަ ތަމެން ރަށެއް ވެސް ނޫން ދޯ މީ މާލެ އަކީ އަދި މާ ބޮޑަށް ފުއްފާފައި ތަމެން ތިޔާ އުޅެނީ.\nމުއިއްޒުވެސް ޖަލަށް ވަންނަން ތައްޔާރުވޭ ! ނުކުރާށޭ އެންގީމަ ކަލޭވަރު މީހަކުނެތިގެން ތެޅެނިކޮށް ފެންނާނީ ކުޑަގޮޅި !\nއޮކްޓޯބަރ 7, 2018 15:59\nހައުސިންގެ ސައިޓް ޑައުން ކޮށްފި..\nދެން ފޯމު ލިބޭނީ ހަމަ އެކަނި ދޭންބޭނުން ވާ މީހުންނަށް\nއޭސީސީގެ މޭންޑޭޓް ތެރޭގައި ހިމެނެނީ އެއީ ސަރުކާރުގެ ތެރޭން ކޮރަޕްޝަން އަށް މަގުފަހިވާ ގޮތަށް ކަމެއް ކޮށްފައިވާ ނަމަ އެކަން އިންވެސްޓިގޭޓް ކޮށް ހަދާ އެމައްސަލަ ޕީޖީ އޮފީހަށް ހުށައަޅައިގެން އެކަން ބެލުމޭ ސިޔާސީ ޕާރޓީ އެއް ގެ ހަރުގެ އެއް ގޮތަށް އޭސީސީގެ ރައީސް މަގާމް ދިފާއު ކުރަން ވެގެން ތަމެން އަމިއްލަ އަށް ސަރުކާރުން ރައްޔިތުންނަށް ފޯރު ކޮށްދޭ ޚިދްމަތް ހުއްޓުވާނަމޭ ބުނީ ތަމެންގެ މައްސަލަ ކޯޓަށް ހުށައަޅާނަމޭ ދައުލަތުގެ ފަރާތުން ސްޕްރީމްކޯޓަށް..\nއޮކްޓޯބަރ 7, 2018 16:37\nމިބަގަ ބޭލުނުކަން ނަސީބެއްތާ\nއޮކްޓޯބަރ 7, 2018 18:45


Kudakudhinge adhuluge bill committee ah fonuvaifi\nކުޑަކުދިންގެ އަދުލުގެ ބިލު ބަލައިގަނެ ކޮމިޓީއަށް ފޮނުވައިފި\nސަރުކާރުގެ ފަރާތުން ގަލޮޅު ދެކުނު ދާއިރާގެ މެމްބަރު މީކާއިލް އަހުމަދު ނަސީމް ހުށަހެޅުއްވި ކުޑަކުދިންގެ އަދުލުގެ ބިލު ބަލައިގަންނަން ރައްޔިތުންގެ މަޖިލީހުން ފާސްކޮށްފި އެވެ.\nއެ ބިލު ބަލައިގަންނަން ފާސްވީ އެކަމަށް ނެގި ވޯޓުގައި ބައިވެރިވި 66 މެމްބަރުންގެ އިއްތުފާގުންނެވެ. މަޖިލީހުން ބިލު ބަލައިގަތުމާއެކު، އެބިލު އިތުރަށް ދިރާސާ ކުރުމަށް މަޖިލީހުގެ ހިއުމަން ރައިޓްސް އެންޑް ޖެންޑާ ކޮމިޓީއަށް ވަނީ ފޮނުވައިފަ އެވެ.\nކުޑަކުދިންގެ އަދުލުގެ ބިލު ގާނޫނަކަށް ވުމުން ބޮޑެތި މީހުންގެ މައްޗަށް ހިންގާ އާންމު ޖިނާއީ އަދުލުގެ ނިޒާމާ މުޅިން ވަކިކުރެވިފައިވާ ކުޑަކުދިންގެ އަދުލުގެ ނިޒާމެއް ގާއިމުކުރެވިގެން ދާނެ އެވެ. އަދި ކުޑަކުދިން ކުރާ ޖިނާއީ ކުށުގެ މައްސަލަތައް ބަލަން ހާއްސަ ތަމްރީނު ލިބިފައިވާ ފަނޑިޔާރުން ތިބޭ ޖުވެނައިލް ކޯޓެއް ކަނަޑައެޅި މާލޭގައި މިހާރު ގާއިމުކޮށްފައިވާ ޖުވެނައިލް ކޯޓުގެ އިތުރުން، އެ ކޯޓުގެ ސަރަހައްދީ ޑިވިޝަންތައް ގާއިމުކުރެވޭނެ އެވެ.\nމަޖިލީހުން ބިލް ފާސްވެ ގާނޫނަކަށް ވެއްޖެ ނަމަ ކުޑަކުދިން ޖިނާއީ މަސްއޫލިއްޔަތު އުފުލަން ޖެހޭ އުމުރަކީ، އުމުރުން 15 އަހަރު ކަމުގައި ކަނޑައެޅޭނެ އެވެ. މި ބިލުގައި ކުޑަކުދިން ޖިނާއީ މަސްއޫލިއްޔަތު އުފުލަން ޖެހޭ އުމުރު ބިލުގައި ކަނޑައަޅާފައި ވަނީ، އިސްލާމީ ގައުމުތަކުގައި ކަނޑައަޅާފައިވާ އުމުރަށް ރިއާޔަތް ކުރުމަށް ފަހު ކަމަށް ރައީސް އޮފީހުން ބުނެ އެވެ.\nމި ބިލުގެ ދަށުން ދާހިލީ ކަންކަމާ ގުޅޭ ސިޔާސަތުތައް ކަނޑައެޅުމުގެ މަސްއޫލިއްޔަތު ހަވާލުކޮށްފައި ވަނީ މިނިސްޓްރީގެ ދަށުން ހިނގަމުން ދާނެ ސަރުކާރުގެ އިދާރާއެއް، ޑިޕާޓްމަންޓް އޮފް ޖުވެނައިލް ޖަސްޓިސްގެ ނަމުގައި އުފައްދައި، އެ ޑިޕާޓްމަންޓުގެ މަސްއޫލިއްޔަތުތައް ކަނޑައެޅިގެންނެވެ. މީގެ އިތުރުން، މި ބިލު ގާނޫނަކަށްވެ އަމަލުކުރަން ފަށާތާ 18 މަސް ދުވަހުގެ ތެރޭގައި ކުޑަކުދިން ބަންދުކުރާ މަރުކަޒުތައް ސަރުކާރުން ހެދުމަށް މި ބިލުގައި ލާޒިމްކުރެ އެވެ.


ޔޫރަޕިއަން ކޮމިޝަންގެ ރައީސް އުރުސުލާ ފޮން ޑޭ ލޭޔަން ސީއެންއެންގެ ކްރިސްޓީނާ އަމަންޕޫރަށް އިންޓަވިއު ދެއްވަނީ\nއޮސްޓްރޭލިއާ އާއި އިނގިރޭސިވިލާތް އަދި އެމެރިކާ ގުޅިގެން އުފެއްދި އަސްކަރީ އިއްތިހާދު، އޯކަސް އަކީ ފްރާންސަށް އޮޅުވާލައި ދިން ވަރަށް ބޮޑު ދެރަައެއް ކަމަށް ޔޫރަޕިއަން ކޮމިޝަންގެ ރައީސް އުރުސުލާ ފޮން ޑޭ ލޭޔަން ވިދާޅުވެއްޖެ އެވެ.\nސީއެންއެންގެ ކްރިސްޓީނާ އަމަންޕޫރަށް ދެއްވި އިންޓަވިއުއެއްގައި އީޔޫ ޗީފް ވިދާޅުވީ ފްރާންސާ މެދު އޮސްޓްރޭލިއާ އާއި އިނގިރޭސިވިލާތް އަދި އެމެރިކާއިން އަމަލު ކުރި ގޮތް ބަލައި ނުގަންނާނެ ކަމަށާއި އެއީ ފްރާންސަށް ދިން ވަރަށް ބޮޑު ލަނޑެއް ކަމަށެވެ.\nއުރުސުލާ ފޮން ޑޭ ލޭޔަން ވިދާޅުވި ގޮތުގައި އެ ތިން ގައުމުން ފްރާންސްގެ ކިބައިން މާފަށް އެދެން ޖެހޭނެ އެވެ. އެނޫން ގޮތެއްގައި އޮސްޓްރޭލިއާ އާއެކު މަޝްވަރާ ކުރެވެމުން ގެންދާ ވިޔަފާރި މުއާމަލާތްތަކަށް ޔޫރަޕުން ދޭ އެއްބާރުލުން ނުދޭނެ އެވެ.\nއީޔޫ ޗީފް ވިދާޅުވި އޯކަސް އަކީ އޮސްޓްރޭލިއާގެ ބޮޑުވަޒީރު ސްކޮޓް މޮރިސަން އާއި އިނގިރޭސިވިލާތުގެ ބޮޑުވަޒީރު ބޮރިސް ޖޯންސަން އަދި އެމެރިކާގެ ރައީސް ޖޯ ބައިޑަނަށް އެނގިވަޑައިގެން ތިއްބަވައި ހިންގެވި ވަރަށް ބޮޑު ޖަރީމާއެއް ކަމަށާއި 90 ބިލިއަން ޑޮލަރަކީ މަދު އަދަދެއް ނޫން ކަމަށެވެ.\nއޮސްޓްރޭލިއާއިން ކުރިން ވިސްނާފައި އޮތީ ފްރާންސަށް އޯޑަރު ދީގެން އަސްކަރީ ފެންވަރުގެ ސަބްމެރީން އުފެއްދުމަށެވެ. ނަމަވެސް ފްރާންސަށް އިޝާރާތެއް ވެސް ކޮށްނުލައި އޮސްޓްރޭލިއާއިން ޑީލް ކެންސަލް ކޮށްލީ އެވެ.\nއޮސްޓްރޭލިއާއިން މިހާރު މަސައްކަތް ކުރަނީ އޯކަސް އިއްތިހާދުން އެއްބާރުލުން ހޯދައި ނިއުކްލިއާ ދަރަޖައިގެ ސަބްމެރީން އެމެރިކާ އާއި އިނގިރޭސިވިލާތުގެ އެހީތެރިކަމާއެކު އުފެއްދުމެވެ.\nއޮސްޓްރޭލިއާއިން ބުނި ގޮތުގައި މިލިޓަރީ ފެންވަރަށް ސަބްމެރީން އުފައްދަން ފްރާންސަކަށް ނޭނގެ އެވެ. އަދި ފްރާންސްގެ ޑިޒައިންތައް އޮސްޓްރޭލިއާއަށް ކަމަކު ވެސް ނުދެ އެވެ.\nޖަރުމަނުން ވެސް ވަނީ އޯކަސްއާ މެދު ކަންބޮޑުވާކަން ހާމަކޮށްފަ އެވެ. ޖަރުމަނުން ބުނި ގޮތުގައި ފްރާންސަކީ ގާތް އެކުވެރިއެކެވެ. ފްރާންސް އަށް ލަނޑެއް ދީފި ބަޔަކާ މެދު ސީރިއަސްކޮށް ވިސްނާނެ އެވެ.


Palestine ga mi aadheys kuraathaa 53 aharu! | Fainu Online\nފަލަސްތީނުގައި މި އާދޭސް ކުރާތާ 53 އަހަރު!\nއަޙުމަދު އިނާހް 11 ޖޫން 2020, ބުރާސްފަތި, 16:26\nމިހާރު ދުނިޔޭގެ ހުރިހާ ކަންކޮޅެއްގައިވެސް އެންމެ ބާރަށް ދެކެވޭ އެއް ވާހަކަ އަކީ ނަސްލީ ތަފާތުކުރުމުގެ ވާހަކައެވެ. އެމެރިކާގައި ޖޯޖް ފްލޯއިޑް ނަމަކަށް ކިޔާ މީހަކު އެއްވެސް ކުށަކާނުލާ މަރާލުމައި ގުޅިގެން އެމެރިކާ އާއި ދުނިޔޭގެ އެކި ކަންކޮޅު ތަކުގައި އަންނަނީ އިހްތިޖާޖު ކުރަމުންނެވެ. ފްލޯއިޑް ރަހުމް ކުޑަ ގޮތަކަށް މަރާލި ވީޑިއޯ މީސްމީޑިއާގައި އާންމު ވުމުން އަޅުގަނޑުގެ ހިތުގައި ވަރަށް ބޮޑު ސުވާލެއް އުފެދުނެވެ.\nރަހުމް ކުޑަ އެމެރިކާގެ ފުލުހުން، ކުށެއް ނެތް އެމީހާގެ ކަރަށް ފައިން އަރައިގެން މަރާލުމުން މުޅި ދުނިޔެ އެކަމާ ހިތާމަކުރިއެވެ. އޭނާގެ ފަހު ވަގުތު ކޮޅު " އަހަންނަކަށް ނޭވައެއް ނުލެވޭ" ގޮވާ އާދޭސް ކުރަމުން ދިޔައިރު ހިތް ފަޅަ ފަޅައިގެން ދާކަހަލައެވެ. މިފަދަ ކަންކަމަކީ އަޅުގަނޑުވެސް އަބަދުމެ ދެކޮޅު ކަންކަމެވެ. އެކަން ކުށްވެރިވެސް ކުރަމެވެ. މިއާއިއެކު އަޅުގަނޑުގެ ހިތުގައި މުޅިން އެހެން ސުވާލެއްވެސް އުފެދުނެވެ. ފަލަސްތީނުގައި އަނިޔާވެރި އިޒްރޭލުގެ ސިފައިން ކޮންމެ ދުވަހަކު ރަހުމު ކުޑަ ގޮތްގޮތަށް އެތައް ބަޔަކު މަރާއިރު އެއްވެސް މީހެއްގެ ލޮލަށް އެ މަންޒަރު ނުފެންނަނީ ކީއްވެތޯއެވެ؟ ހިތާ ހިތާ ސުވާލު ކޮށްލީމެވެ.\nއާނއެކެ، މީސްމީޑިއާގައި އެ މަންޒަރުތައްވެސް އާންމުކޮށްފައި ހުރެއެވެ. ނަމަވެސް އެކަމާ މެދު ހިތާމަކޮށް ފަލަސްތީނުގެ ނިކަމެތި ރައްޔިތުންގެ ހައްގުގައި ބަހެއް ބުނާނެ ހަމަ އެކަކުވެސް ނުވެއެވެ. ހިމާޔަތުގައި ކަމެއް ކޮށް ކުއްވެރި ކޮށްލާނެ ގައުމެއްވެސް ހަމަނެތީއެވެ. މި ހާދިސާއިން އަޅުގަނޑަށް އެއްކަމެއް ވަރަށް ބޮޑަށް ސާފު ވެގެން ދިޔައެވެ. އެއީ މުޅި ދުނިޔޭގެ މީޑިއާ ކޮންޓްރޯލް ކުރަނީ ހުޅަނގުން ކަމެވެ.\nނަސްލީ ތަފާތު ކުރުމަކީ ހަމައެކަނި ހަމުގެ ކުލައާއި ގުޅިގެން ގެންގުޅޭ ތަފާތު ކުރުން ތަކެއް ނޫނެވެ. ދުނިޔޭގެ އެކި ކަންކޮޅު ތަކުގައި މުސްލިމުންނަށް ލިބެމުން އެދަނީވެސް " ރޭސިޒަމް" އެވެ. އަވައްޓެރި އިންޑިއާގައި މުސްލިމުންނަށް ލިބެމުންދާ އަނިޔާތައް މިސާލަކަށް ފުދެއެވެ. ނަމަވެސް އެވާހަކަ ދައްކާނެ ގައުމެއްވެސް ހަމަ ނެތެވެ. މުޅިންވެސް އަޑު އިވެނީ ތައުރީފުގެ ބަސްތަކެވެ! މި އަނިޔާވެރިކަމަށް ހައްލެއް އެބައޮތްތަ؟\nހަމަ ޔަގީނުންވެސް މިކަމަށް ވެސް ހައްލެއް އެބައޮތެވެ. ވަރަށް ސާފު ކޮށް ފެންނާން އެބައޮތެވެ. މާތް ވެގެންވާ އަދި ހަމައެކަނި ހައްޤު ދީން، އިސްލާމް ދީނުގައެވެ. ﷲ ގެ ދީނަކީ އެފަދަ އެއްވެސް އަނިޔާވެރި ކަމަކަށް ޖާގަދޭ ދީނެއްނޫނެވެ. ކޮންމެ ކަމަކަށް ކުޅަދުންވަންތަ އިލާހު، ދުނިޔޭގެ އެކި ކަންކޮޅުތަކުގައި އަނިޔާވެރިންގެ ކިބައިން މުސްލިމުންނަށް ލިބެމުންދާ އަނިޔާތަކުން އެއުރެއް ރައްކާތެރި ކޮށްދެއްވާށިއެވެ. އާމީން!\nޚިދުމަތުން ވަކިވެވަޑައިގެންނެވީ އަގުހުރި މަސައްކަތްތަކެއް ކޮށްދެއްވާފައި!\nއޯލެވެލް އަދި އޭލެވެލް އިމްތިހާނު ފެށެން ކުޑަ ދުވަސްކޮޅެއް، ދަރިވަރުން ތައްޔާރުތަ؟\nވޯޓަކީ ތިމާގެ އަމިއްލަ ޙައްޤެއް!\nދިވެހިރާއްޖޭގެ ޤައުމީ ސަލާމްގެ ތާރީޚް\n26 އަހަރަށްފަހު އިނގުރައިދޫގައި ދަނޑުވެރިކަން\nއަޙްމަދު އިނާހްއަކީ ރަށުގެ އިޖުތިމާއީ ކަންކަމުގައި ހަރަކާތްތެރި ފަރާތެކެވެ. ލިޔުންތެރިކަމަކީ އަބަދުވެސް ޝައުޤުވެރިކަން ހުންނަ ދާއިރާއެކެވެ.


India gai bai million case, July gai2guna vedhaane\nއިންޑިއާގައި ކޮވިޑް-19 އަށް ޓެސްޓު ކުރުން މަދުކަމަށް ބުނެ ސިއްހީ މާހިރުން ގެންދަވަނީ ކަންބޮޑުވުން ފާޅު ކުރައްވަމުން -- ފޮޓޯ: އޭޕީ\nނިއު ދިއްލީ (ޖޫން 28) - އިންޑިއާގައި އިއްޔެ އެކަނި ރެކޯޑް އަދަދަކަށް ކޮވިޑް-19 ފެނުމާއެކު، އެ ބަލި ޖެހުނު މީހުންގެ ޖުމްލަ އަދަދު ބައި މިލިއަން ހުރަސް ކޮށްފި އެވެ.\nސަރުކާރުގެ ރަސްމީ ތަފާސް ހިސާބުތައް ބުނާ ގޮތުން، އެ ބަލީގެ ޝިކާރައަކަށް ފާއިތުވި 24 ގަޑިއިރުގެ ތެރޭގައި 385 މީހުން ވެފައިވާއިރު، ކޮވިޑް-19 ޖެހިގެން ބަލިވި މީހުންގެ ޖުމްލަ އަދަދު މިހާރު ވަނީ 15،685 އަށް އަރާފަ އެވެ.\nއެއާއެކު، ރަޝިއާ، ބްރެޒިލް އަދި އެމެރިކާއަށް ފަހު، މުޅި ދުނިޔޭގައި ވެސް އެންމެ ގިނައިން ބަލި ޖެހުނު މީހުންގެ ގައުމުތަކުގެ ތެރެއިން އިންޑިއާ ވަނީ ހަތަރު ވަނަ އަށް އަރާފަ އެވެ.\nނަމަވެސް، ސިއްހީ މާހިރުން ވިދާޅުވާ ގޮތުގައި، އިންޑިއާގައި އެ ބަލި ޕީކަށް އަރަން އަދި ވެސް އިތުރު ހަފުތާތަކެއް ނަގާނެ ކަމަށާއި، އެ ބަލި ޖެހުނު މީހުންގެ އަދަދު އަންނަ މަސް ނިމޭއިރު މިލިއަނަކަށް އެރުމުގެ ބިރު ބޮޑު ކަމަށެވެ.\nމަޑުޖެހުމެއް ނެތި ބަލި ފެތުރެމުން ދާއިރު، ކޮވިޑް-19 ކޮންޓްރޯލް ކުރުމަށް އަލުން ލޮކްޑައުން ކުރުމަށް ގިނަ ސްޓޭޓުތަކުން ދަނީ ވިސްނަމުންނެވެ.\nމިދިއަ މާޗް މަހުގެ 25 ވަނަ ދުވަހު މުޅި އިންޑިއާ ލޮކްޑައުންކުރި ނަމަވެސް، އިގުތިސޯދަށް ކުރަމުންދާ ނޭދެވޭ އަސަރުތަކުން އަރައިގަތުމަށް، ލޮކްޑައުންތައް ލުއި ކުރުމަށް ސަރުކާރަށް ވަނީ މަޖުބޫރުވެފަ އެވެ.\nއެ ބަލި އެންމެ ބޮޑަށް ފެތުރެމުންދަނީ އާބާދީ ބޮޑު ސިޓީތަކުގަ އެވެ. އެގޮތުން އެ ބަލީގެ އަސަރު އެންމެ ބޮޑަށް ކޮށްފައިވާ ވެރިރަށް ނިއު ދިއްލީގައި އެކަނި، އަންނަ މަސް ނިމޭއިރު، އެ ބަލި ޖެހިފައިވާ މީހުން އަދަދު ބައި ލައްކައަށް އަރާނެކަމަށް ވަނީ ލަފާކޮށްފަ އެވެ.


މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2021 ސެޕްޓެމްބަރ 06 ވާ ހޯމަ ދުވަހު13:00 ގެ ކުރިން، ރެހެންދި ސްކޫލަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު/އިމްތިހާން އޮންނާނީ 2021 ސެޕްޓެމްބަރ 8 އާއި 2021 ސެޕްޓެމްބަރ 13 އާ ދެމެދު، ރެހެންދި ސްކޫލްގައެވެ.\n23 މުހައްރަމް 1443\nސުންގަޑި: 06 ސެޕްޓެންބަރު 2021 13:00